Muliaage In Gina Adhadheh Ge Muvahzafun Vakikoh MDP Menbarunnah Vazeefaa Dheefi - Vaguthu\nމުލީއާގެ އިން ގިނަ އަދަދެއްގެ މުވައްޒަފުން ވަކިކޮށް، އެމްޑީޕީ މެންބަރުންނަށް ވަޒީފާ ދީފި\n8 މަސް ކުރިން ( ޑިސެމްބަރު 4, 2018 )\nރިޔާސީ ގަނޑުވަރު މުލީއާގޭގައި މަސައްކަތް ކުރަމުން އައި 25 އަށް ވުރެ ގިނަ މުވައްޒަފުން ވަކިކޮށް، އެވަޒީފާތަކަށް އެމްޑީޕީ މެންބަރުންނާއި، އެމްޑީޕީގެ ސީނިއާ ބޭފުޅުންނާއި ގާތް ގުޅުމެއް ބާއްވަމުން އައި ގިނަ އަދަދެއްގެ މީހުންނަށް ވަޒީފާ ދީފިއެވެ.\nމުލީއާގެ ވަޒީފާ އިން ވަކިކުރި މީހުންގެ ތެރޭގައި ވެއިންޓަރުންނާއި ކައްކާއިންނާއި ބަނޑޭރިންނާއި އަދި މެނޭޖަރުން ފަދަ ސީނިއާ ވަޒީފާތައް އަދާކުރަމުން ގެންދިޔަ ބޭފުޅުން ވެސް ހިމެނެއެވެ. ނަމަވެސް އެއްވެސް މުވައްޒަފަކީ ސިޔާސީ މަގާމުތަކަށް މީހުން އައްޔަން ކުރާ އުސޫލުން އައްޔަން ކޮށްފައިވާ މުވައްޒަފުންނެއް ނޫނެވެ.\nމުލީއާގޭ ވަޒީފާ އިން ވަކިކުރި މުވައްޒަފުންގެ ތެރެއިން މީހަކު "ވަގުތު" އަށް މައުލޫމާތު ދެމުން ބުނީ އެމީހުން ވަޒީފާ އިން ވަކިކުރި ސަބަބު އަންގާފައި ނެތް ކަމަށެވެ.\n"ނޮވެމްބަރ 26 ވަނަ ދުވަހު އެންގީ ކާޑު ހަވާލު ކޮށްލަން. ވަޒީފާ އިން ވަކިކުރި ސަބަބެއް ނާންގާ." މައުލޫމާތު ދިން މުވައްޒަފު ބުންޏެވެ.\nގިނަ އަދަދެއްގެ މުވައްޒަފުން ވަކިކުރުމުގެ ކުރިން ފެށިގެން ވެސް އެމްޑީޕީ މެންބަރުންނަށް ވަޒީފާ ދޭން ފަށާފައިވާ ކަމަށް މައުލޫމާތު ދިން މުވައްޒަފު ބުންޏެވެ.\n"އަޅުގަނޑުމެން ވަޒީފާ އިން ވަކިކުރުމުގެ ކުރިން ވެސް އަށެއްކަ މީހުންނަށް ވަޒީފާ ދިން. އަދި މިހާރު އިތުރު މީހުންނަށް ވަޒީފާ ދީފައިވާކަމުގެ މައުލޫމާތު ވަނީ ލިބިފައި." އޭނާ ބުންޏެވެ.\nމުލީއާގެ އިން ވަކިކުރި އިތުރު މުވައްޒަފަކު ބުނީ އެމީހުން ވަޒީފާ އިން ވަކިކުރީ އެމްޑީޕީ މެންބަރުންނަށް ނުވުމުން ކަމަށެވެ.\n"ރައީސް ޔާމީންގެ ވެރިކަމުގައި މުލީއާގޭގައި ތިބި އެމްޑީޕީ އަށް ފާޅުގައި މަސައްކަތް ކުރަމުން ދިޔަ މީހުން. ރައީސް ސޯލިހްގެ އެއްބަނޑު އެއްބަފާ ކޮއްކޮ ޝަފްރާޒް ވެސް މުލީއާގޭގެ ވަޒީފާގައި ހުންނެވީ. ރައީސް ޔާމީނާއި މެޑަމް ފާތުން އަށް ވެސް މިކަންކަން އެނގިވަޑައިގަންނަވާނެ. ނަމަވެސް އެއިން ބޭފުޅަކު ވަޒީފާ އިން ވަކިކޮށްފައެއް ނުވޭ. މިހާރުގެ ސަރުކާރަށް އެބޭފުޅުންގެ އެކްޓިވިސްޓުންނޫން މީހުން ވަޒީފާ އިން ވަކިނުކޮށް މަސްދުވަހު ވެސް ކެތްކޮށް ނުލެވުނު." ވަޒީފާ އިން ވަކިކުރި މުވައްޒަފަކު ބުންޏެވެ.\nމުލީއާގެ އިން ގިނަ އަދަދެއްގެ މުވައްޒަފުން ވަކިކުރި މައްސަލައިގައި ސަރުކާރުގެ ބަހެއް ހޯދުމަށް ރައީސުލްޖުމްހޫރިއްޔާގެ ތަރުޖަމާން އިބްރާހިމް ހޫދު އަށް އިއްޔެ "ވަގުތު" އިން ގުޅުމުން ވިދާޅުވީ ޗެކް ކޮށްލެއްވުމަށް ފަހު މައުލޫމާތު ދެއްވާނެ ކަމަށެވެ. ނަމަވެސް އަދި މިހާތަނަށް އެކަމާއި ގުޅޭ މައުލޫމާތު އޭނާ ހިއްސާ ކުރައްވާފައެއް ނުވެއެވެ.\nމުލީއާގެ އިން ގިނަ އަދަދެއްގެ މުވައްޒަފުން ވަކިކޮށްފައި ވާއިރު ރައީސް ސޯލިހް ވެރިކަމަށް ވަޑައިގެންނެވީ އެއްވެސް މުވައްޒަފަކު ސިޔާސީ މަޤުޞަދެއްގައި ވަޒީފާ އިން ވަކިނުކުރާނެ ކަމަށް ތަކުރާރުކޮށް ވައުދުވެ ވަޑައިގެންނެވުމަށް ފަހުއެވެ.\nޑިސެމްބަރު 4, 2018 08:23\nހެޔޮ ވެރިކަން ފެށިފަ ތިއޮތީ. ރައީސް ވިދާޅުވިއެއް ނޫންތޯ އެއްވެސް ބޭފުޅެއްގެ ވަޒީފާގެ ބިރުވެރިކަމެއް ނީއްނާނެއޭ\nރައީސް ދިރިއުޅުއްވާ ގެކޮޅުގައި ތިއްބަވަންވާނީ ރައީސަށް އިތުބާރު ކުރެވޭމީހުން.\nމިއީ އާދައިގެ ސަރުކާރުގެ އޮފީހެއްނޫން.\nޑިސެމްބަރު 4, 2018 09:11\nއެމް.ޑީ.ޕީ މީހެއްކަން އެގިވަޑައިގެން ހުންނަވައި ވެސް ރައީސް ޔާމީންގެ ވެރިކަމުގައި މުލިއާގޭ މުވައްޒަފެއްގެ ގޮތުގައި، އިބްރާހީމް މުޙައްމަދު ޞާލިޙުގެ އެއްބަނޑު އެއްބަފާ ކޮއްކޮ ޝަފްރާޒް ބެހެއްޓެވިދޯ\nޑިސެމްބަރު 5, 2018 17:50\nޝަފްރާޒް އެވަޒީފާގައި ބެހެއްޓީ ރައީސް ޔާމީންގެ އިތުބާރު އޮތުމުން. ރައީސްގެ ގެކޮޅުގައި ތިބެންޖެހޭނީ ރައީސް އަށް އިތުބާރު ކުރެއްވޭ ވަފާތެރިން. މުލީއާގެ އަކީ ޗޮކްލެޓާއި ކަދުރު ބަންދުކުރާ ފެކްޓަރީ އެއްނޫން.\nޑިސެމްބަރު 4, 2018 09:34\nމުލިއާގޭގައި މަސައްކަތް ކުރާމީހު ގިނަ މީހުންނަކީ ވަރަށް ދުވަސްވީ ޕުރޮފެސަނަލް މީހުން. އެމީހުންނަށް އިތުބާރު ނުކޮށް ދެން ވަކި އިތަބާރު ކުރެވޭނެ ބަޔަކު ނާންނާނެ..\nޑިސެމްބަރު 4, 2018 10:35\nއެހެންވެ މޑޕ ހަރުގޭގަ އުޅެންވީ އެއްނު. އާދައިގެ ނިކަމެތި ވެއިޓަރުންނާއި ބަނޑޭރިން ރައީސް ޔާމީން ކަނޑައެއް ނުލާ. އެއީ ކީއްވެބާ.\nޑިސެމްބަރު 4, 2018 13:54\nޣުންޑާމީން ވަޒީފާއިން ކެނޑި. މީހުންނާއި އެމީހުން ގެ ޢަދަދު އެނގޭމީހަކު ޕީޕީއެމްގައިނުހުންނާނެއެވެ. ސިވިލް ސާރވެނޓުން ވެސް ވަޏީ ކަނޑާލަަފައެވެ. މަގޭ ހުރިހާދަރިން ވަނީއެއްވެސް ކުށަކާނުލާކަނޑާލަަފައެވެ.\nޑިސެމްބަރު 5, 2018 05:51\nހުސެންގެ ދަރިންނަކީ ހުސެން ތިހަދާލި މޮޅު ދޮގުތަ؟ ހުސެން ނޫނަސް އެމްޑީޕީއަކަށް ތާއިދު ނުކުރާނެ ދުލުން ދޮގެއް ނުހަދާ އެކަކުވެސް އެކަން އިނގޭނެ އުފަން ނުވާ ކުދިންނަށްވެސް\nޑިސެމްބަރު 5, 2018 05:55\nކަލޭގެ ދަރިން ހުރޭތަ؟\nޑިސެމްބަރު 4, 2018 09:03\nއަދި ނޭގެ ކުންފުނިތަކަށް ވާނެގޮތެއް ވަރަށް ބިރުން މިހުންނަނީ ނަޝީދު ސަރުކާރުގަވެސް ކަނޑާލަން ނިންމާފަ އޮއްވާ ސަރުކާތު ބަދަލުވީ ހިތާމައިގެ ކޮޅެއްނެތް\nޑިސެމްބަރު 4, 2018 13:33\nރައީސްގެ ޕާސަނަލް ސެކެޓްރީ އަކަށް މިހާރު ތިހިރަ ފެންނަ އިންތިގާލީ ރައީސްގެ ކޮއްކޮއެއް ގެންގުޅެންވެސް ޔާމީނަށް ކެރުނު. ބުރުން ފިތް ކަނޑައިގެނަ ދާން ވެފަ ތިބޭ މީހުން ގައިމުގެ ވެރިކަން ހޯދަން ނުދުވާނީ. ތިމާގެ ހަތަރު ފާރުން ބޭރު މީހަކު ވައި އެޅޭ ހިސާބުން، ފެނުނަސް ބިރުން ސިހިސިހި. ވެރިކަން ވެއްޓެނީ ވެރިިކަން ވެއްޓެނީ ހިތަށް އަރާ ލޮލަށް ނިދިި ނައިސް. ބޮޑުވަރު.\nޑިސެމްބަރު 4, 2018 19:34\nމިހާރު ދެން މާގިނަ އަނގަ ތަޅާނެކަމެއް ނެތް! މިއީ ގިނަ ދިވެހިން ބޭނުންވި ވެރިކަން!!\nޑިސެމްބަރު 4, 2018 08:26\nދެން ޖަހާ ދެއަތާ ދެފަޔާ ހެހެހެ\nޑިސެމްބަރު 4, 2018 10:01\nއަތް އެކަނިތަ؟ އިންސާފު ފެނިފައި މަ މިހާރު މި ނެގިނެގިފައި ޖެހެނީ!\nޑިސެމްބަރު 4, 2018 08:27\nހަޖަމް ކޮއްލާ ތީތިކަން ވާންވީގޮތް. ރ ޔާމީން ސަރުކާރުގަ ޕަރޓީ އަށް ނުވަދެގެން ނޫނީ ރ ޔާމީނަށް ތާއިދު ނުކޮށްގެން ވަޒީފާއިން ވަކިކުރި މީހުން މަދެއްނޫން. އަހަރުން ލޯކުރިމަތިން އެކަން ފެނިފަ މިތިބީ\nޑިސެމްބަރު 4, 2018 09:15\nކަލޭ ނިކަން އެންމެ މީހެއްގެ ނަންވެސް ބުނެލަބަލަ، ނުބުނެވޭނެ، ނުވާކަމެއްގެ ވާހަކަ ނުބުނެވޭނެ\nޑިސެމްބަރު 4, 2018 09:41\nރައީސް ޔާމިނު ކަމުނުދާތީ ވަޒީފާއިން މިޙުންވަކި ކުރާތީ އެއްނޫންތަ އިބޫ އަށް ވެރިކަން ދިނީ، އެކަން އެމަގުން ނުކުރާނެ ކަމައް ރައްޔިތުން ކުރިމަތީ ރޮއި ހޭރުނީމައެތްނު. ދެން މިހާރު ކޮންޔާމިނެކޭ ކިޔާކައްތަ؟؟؟؟\nބުހުތަާން. ޙަމަ ބުހުތާން. ޢެއްކޮށް އާޓިކަލް ކިޔަާބަލަ!!!!!\nޑިސެމްބަރު 4, 2018 10:42\nނޭނގޭ ވާހަކަ ނުދެއްކިއްޔާ ރަނގަޅު ވާނީ. މުލީއާގެއިން އެއްވެސް މީހަކަށް މަޖުބޫރެއް ނުކުރޭ ޕާޓީއަށް ވަންނާކަށް. ޕާޓީއަށް ނުވަދެގެން ކަނޑާ ވެސް ނުލާ. ސިޔާސީ މަގާމުތަކުގަ އިސް ފަންތީގަ ތިބި ދެތިން މީހަކު މިސާލަކަށް ޗީފް އޮފް ސްޓާފް ބަދަލުކުރީ. ނިކަމެތި އާދައިގެ މީހުން ވަކި ނުކުރޭ. މޑޕ ވެރިކަމުގަ ވައްދާފަ ހުރި އެކަކުވެސް ޓާގެޓް ކޮށްގެން ނޫޅޭ. ތީ މޑޕ ވެރިކަމުގަ އުޅުނު ގޮތް.ޕާޓީއަށް ސޮއި ވެސް ކުރަން މަޖުބޫރު. ފިތުނަ އުފައްދަން ދޮގު ހަދާނެ ކަމެއް ނެތް.\nޑިސެމްބަރު 10, 2018 22:55\nއެހެން ވެގެންނޫންތޯ ރައީސް ޔާމީނަށް ނޫނެކޭބުނީ، ކަލޭ ހީކުރީ އޭނާ އެކުރިކަންތައް އިތުރުމީހަކުލައްވާ ކުރުވަންކަމައްތަ އޭނާއަށް ނޫނެކޭ ބުނީ\nޑިސެމްބަރު 4, 2018 08:29\nތިޔަ ވައުދު ވެވުނީ އޮޅުމަކުން ކޮންމެވެސް މީހަކު ކަރުދާސްކޮޅުގަ ލިޔެފަ އެމަނިކުފާނު އަތްޕުޅަށް އެރުވީމަ އެހެން ބުނެވުނީ އެއީ ގަސްތުގަ ވީ ވައުދެއް ނޫން މިހާރުވެސް ބަލާ އެއްވެސް ވައުދެއްގަ ސޮއެއް ކޮށްފަ ނޯންނާނެ އެހެންވީމަ އެގޮތަށް ވައުދެއް ވެވިފަ އޮތަސް އެއާ ހިލާފް ވެވޭނެ އަދި ނޭގޭ ކިތަށް ވައުދު ކަމެއް ހިލާފް ވާން އޮތީ ތިބޭ ބަލަން\nޑިސެމްބަރު 4, 2018 08:32\n"ސިޔާސީ ސަބަބަކަށްޓަކައި ވަޒީފާއިން ވަކިކޮށްފައިވާ ނުވަތަ ނުޙައްޤުން ފިޔަވަޅު އަޅާފައިވާ ފަރާތްތަކުން ޝަކުވާ ހުށަހަޅަން ރައީސް އޮފީހުން ފޯމެއް ތައާރަފް ކޮށްފިއެވެ"\n"ރިޔާސީ ގަނޑުވަރު މުލީއާގޭގައި މަސައްކަތް ކުރަމުން އައި 25 އަށް ވުރެ ގިނަ މުވައްޒަފުން ވަކިކޮށް، އެވަޒީފާތަކަށް އެމްޑީޕީ މެންބަރުންނާއި، އެމްޑީޕީގެ ސީނިއާ ބޭފުޅުންނާއި ގާތް ގުޅުމެއް ބާއްވަމުން އައި ގިނަ އަދަދެއްގެ މީހުންނަށް ވަޒީފާ ދީފިއެވެ."\nމިއީ ކީކެ ކިޔާބައެއް ދައްކާވަހަކަ އިން ހަމަ ބޯބުރާންތި\nޑިސެމްބަރު 4, 2018 10:49\nތިޔަ ފޯމެއް ތައާރަފް ކުރީ ޔާމީނުގެ ވެރި ކަމުގަ ވަޒީފާއިން ވަކިކުރި މީހުން އެކަނި ހުށަހެޅުމަށް މިސަރުކާރުން ވަކިކުރާ މީހުން ތިޔަ ފޯމް ހުށަހެޅިޔަސް ޢަމަލެއް ނުކުރާނެ ތިޕާތީގެ މީހުން ދައްކާ ވާހަކައާ ކުރާ ކަންތަކާ ދިމާ ނުވާނެ މުނާފިގުންގެ ގޮތް ގަނޑު ބަހާ ޢަމަލާ ދިމާ ނުވާނެ\nޑިސެމްބަރު 4, 2018 08:38\nތިޔައީ އެއްވެސް މައްސަލައެއްނޫން. އަވަހަށް ރައީސްއޮފީހުން ފޯމް ނަގައިގެން ފުރާލާފައި ރައީސް އޮފީހަށް ހުށަހެޅުމުން އަލުން ވަޒީފާ ލިބޭނެ. ސިޔާސީ ފިކުރު ހުރިގޮތުން ވަޒީފާއިން ވަކިކުރި އެންމެނަށް މި ސަރުކާރުން ވަޒީފާ އަލުންދޭނެ. އެހެންވީމާ ސިޔާސީ ފިކުރު ހުރިގޮތުން ވަޒީފާއިން ވަކިކުރާ ކޮންމެ މީހަކަށް ވަޒީފާ ދިނުން އެއީ މި ސަރުކާރުގެ ވައުދެއް. ހާސްނުވޭ\nޑިސެމްބަރު 4, 2018 08:39\nވަޒީފާއިން ވަކި ކުރި މުވައްޒަފުން ކެއްކޮއްލާ ގިނަވެގެންވާނީ 5އަހަރު ތި އެމް.ޑީ.ޕީ މީހުން ބޭނުންވާނީ އެމީހުން އެކަނި ކާން ވޯޓަށް އުޅޭއިރު ނޭގޭނެ މިހެދެނީ ދޮގުކަންވެސް މަވާ ދެން ސަލާމް ދެން އެމް.ޑީ.ޕީ މީހަކަށް މަގޭ ބޮލަކަށް ނުވަދެވޭނެ ކުރިން ހީކުރިން އިބު ވަރަށް ތެދުވެރިވާނޭ އެކަމަކު ވީއެހެނެތް ނޫންދޯ ވަކިޕާޓީ ަކަށް ނުބަލަން ބުނި\nޑިސެމްބަރު 4, 2018 08:45\nއިބޫގެ ދައްތަ ވެސް ހުރީ ޔާމީންގެ ވެރިކަން ނިމުމާހަމަޔަށް އަދި މިހާރުވެސް ރައީސް އޮފީހުގެ ސެކެޓްރީއަކަށް\nއިތުބާރު ހިފޭ މީހުން ބައިތިއްބައިގެން މުލީއާގޭގައި ސްޕާ އާއި ބާ ހިންގޭނީ.\nޑިސެމްބަރު 4, 2018 08:52\nދުލުން ހެޔޮވެރިކަން، އަމަލުން އެމެންގެ ނުބައިނުލަފާކަން.\nޑިސެމްބަރު 4, 2018 09:02\nއެކަމަކު ބުނި ނޫންތޯ އެއްވެސް މީހަކު ވަޒީފާއިން ވަކި ނުކުރާނަމޭ.\nޑިސެމްބަރު 4, 2018 09:12\nމިއީ އޯގާތެރިކަމުގެ އިންތިހާ ދަރަޖާގެ ކަމެއް....\nޑިސެމްބަރު 4, 2018 09:25\nހަޖަމް ޕްލީސް... މުލީއާގެ އަކީ ރައީސް ޔާމީން އާއި ފާތުމަގެ ހަރު މުދަލެއް ނޫން.. ސިޔާސީ ބޭނުމަށް އެތަނަށް އެތައް މުވައްޒަފުން ލައިގެން އުޅުނީ... މަރުހަބާ ސޯލިހު.. އެންމެން ބޭރު ކުރޭ\nޑިސެމްބަރު 4, 2018 12:33\nދެން ޔާމީނާ އިބޫގެ ތަފާތެއް ކޮބާ؟ އިބު ސިޔާސީ ބޭނުމަކަށް ނޫންތަ މީހުން ކަޑާފަ މީހުން އެލަނީ..އިބޫގެ މައްސަލަ އަކީ އިސްލާހު ކުރާށޭ ކިޔާފަ ވެރިކަމަށް އައީމަ\nޑިސެމްބަރު 4, 2018 09:29\nޔަހޫދީން ތެދުހަދާނެކަމަށް ކަލޭމެން ވޯޓް އެޅީތާދޯ\nޑިސެމްބަރު 4, 2018 09:30\nމިރަށުގައި އެމްޑީޕީއާގެން މަރުދޭ 70 އަހަރުގެ ފިރިހިނަކު ހުރެއެވެ. އެމްޑީޕީ ހަރުގޭގައި ދިދައެއްސުމާ މަޖާކުރުމަކީ އެމީހާގެ މަޤާމެވެ. އެމީހާގެ މައިފުށާ ބަފައިފުށުގެ ޢާއިލާގެ އަނބި ފިރިންނާއި ކުދިބޮޑު އެންމެންނަކީ ޕީޕީއެމްގެެ ސަޕޯޓަރުންނެވެ. މިމީހާ ބަލަހައްޓާ ކާންބޯންދީ ފަރުވާކޮށްދީ ފެންވަރުވާ ނިންދަވާ ދޮވެއިސްތިރިކޮށްދީ ހަދަނި ޢާއިލާއިންނެވެ. އެމްޑީޕީ ވެރިކަމަށް އައިުމާއެކު ފުރަތަމަވެސް މިރަށުން ވަޒީފާއިން ވަކިކޮށްލީ އެމީހާގެ ކޮއްކޮއެވެ. މިހާރު އެމީހާ ރާކަނިމަސް ކައިގެން ގޭދޮށު ޖޯލީގައި އެއްލިފަ އަގަ ހޮޅިކޮށްގެން ހަތަރުދަމު އެބަ އޮވެއެވެ.\nޑިސެމްބަރު 4, 2018 09:33\nދެން ވަޒީފާއަށް މީހުން ނަގާއިރު ސަރުތުތަކުގެ ތެރޭގައި އެމް. ޑީ . ޕީ އަށް ތާއީދު ކުރާމީހަކަށްވުން ލާޒިމުކޮށް. ގިނަވަގުތު ޕާޓީގެ ކެންޕެއިންގައި އުޅޭމީހުންނަށް އިސްކަންދެވޭނެކަމަށް ލިޔެލަން ފެނޭ. މަންމަނު އިބޫ ބުނާނެ އެއްވެސް ދިވެހި ރައްޔިތަކު ބާކީ ނުކުރާނަމޭ. ބަހާއި އަމަލް ހާދަ ދިމާނުވެޔޭދޯ؟\nޑިސެމްބަރު 4, 2018 09:45\nތިވާނީ މަޖާކުރާކޮޓެރިއެއްް އަންނި އިރުގައިވެސް އެތާތެރޭގައިހުރި ނަމާދުކުރާތަނުގަ ހުރިކަމަށްވޭ، އެހެންވީމާ، ތިއުޅެނީ އަނެއްކާވެސް އެތަންހަދަންވެގެންކަމަށްތިވާނީ، މަޖާކުރާތަންތަނުގައި އުޅެވޭނީ މަޖާޖުރާމީހުންނަކައްނު،\nޑިސެމްބަރު 4, 2018 09:47\nކޮބާ ކޮބާ ކިހިނެއް މިވަނީ... ޖަޒީރާ ރާއްޖެއިންގޮވި ދޯ ހަމަހަމަކަން ޤާއިމްކުރަން. ކޮބާ ހަމަހަމަ ކަމަކީ ކަނޑާލީވެސް ރައްޔިތުމީހާދޯ! ވަރަށް ހެއްވާ އެމް.ޑީ.ޕީ ބަލާވެރިކަން އައީ ދެން އުޅެން އުޅޭނެކަމެއްނެތް\nޑިސެމްބަރު 4, 2018 09:50\nތީރިޔާސީ ގަޑުވަރު. ޢިތުބާރު އޮއްނަންޖެހޭ\nޑިސެމްބަރު 4, 2018 10:03\nއަޅެ3އަހަރުގެ ވެރިކަން ފަދައިން މުލިއާގެއަކީ އައްޑާއެއްކަމަށް ހެދޭނީ ހުސް އެމީހުންގެ މީހުން އެތަނަށް ވައްދައިގެންދޯ!\nޑިސެމްބަރު 4, 2018 10:04\nޔާމީނު ވެރިކަމުގައި ޔާމީނުއަށް ތާއިދު ނުކުރާ ކިތައްމީހުން ވަޒީފާއިން އަތްދޮވެލަން ޖެހުނުތަ ؟ އެމީހެއްގެ ބާރުއޮތްދުވަހު އެމީހެއްގެ ކައިރީގާ ބައިތިއްބާނީ އެމީހަކަށް އިތުބާރު ކުރެވޭ ބަޔަކު ! މީ އަބަދުވެސް ދުނިޔޭގައި ކަންހިގާމަގު !\nޑިސެމްބަރު 4, 2018 11:52\nއަލްޖިބްރާ ކަލޭ ރައީސް ޔާމީނާ ޖައްސާލައިގެން އުޅުނަސް ތީ ބޮޑުވަރު. ނޭނގޭ ވާހަކަ ނުދައްކާ. ކަލޭމެންގެ ލާދީނީ ޕަޕެޓު ބެދޭނީ އަނގަ ތެޅުވި ވަރަކަށް.\nޑިސެމްބަރު 4, 2018 10:10\nބަލަ ޔާމީނުވެސް ބޭނުންވި މީހުންނަށް ދޯ ވަޒީފާ ދިނީ. އަހަރެން ވެސް ބޭނުންވާ މީހަކަށް ވަޒީފާ ދޭނީ. ކޮއްކޮ، ޔާމީނު ކައިރީގައި އުޅުންކަން ނޭންގުންއެއީ އަހަރެންގެ މައްސަލައެއްނޫން.\nޑިސެމްބަރު 4, 2018 11:00\nވަތްކެނުކުރާނެ ތީހުވަފެނެއް ކަމަށް ވާނީ އެއީ ވަރަށް ސާލިހު ބޭފުޅެއް " ރަސޫލާ ސަލަވާތް ބާވާލަށްވާފައި" ވާފަދަ ބޭފުޅެއް\nޑިސެމްބަރު 4, 2018 11:03\nޑިސެމްބަރު 4, 2018 11:06\nމުލީއާގޭގައި ތިބެންވާނީ މުޅިންވެސް ރައީސް ޔާމީން އަށްތާއީދުކުރާމީހުން.\nޑިސެމްބަރު 4, 2018 11:20\nރައީސަކަށް އެހުރީ ޕަޕެޓެއް ދެން ވަނީ ވާނެގޮތެއް ޝަހިދުވެސް ބުންޏެއްނުނ ރުކަށްއެރިމީހާގެ ނަދުރަށޭ މިހާރު ވީއެއްވެސްވައުދެއްހަނދާނެއްނުހުންނާނެ.\nޑިސެމްބަރު 4, 2018 11:29\nތީހަމަވާނެ ވަރު. ވަކި ޔާމީނެކޭ ސޯލިހެކޭ ވެރިކަން ލިބުނީމަ ވާނީ ހަމަ އެއްވަރު. ދަންނަ ތިމާގެ މީހުންނަށ ވަޒީފާ ދީފަތާ އެހެން ބަޔަކަށް ޖާގަ އޮންނާނީ\nޑިސެމްބަރު 4, 2018 11:59\nކޮއްކޯ މޑޕ މީހުން ވާހަކައެއް ދައްކާ އިރަށް ދެލޯމަރާފަ ތެދު ދޮގު އޮޅުން ނުފިލުވާ ގަބޫލު ނުކޮށްބަލަ. ރައީސް ޔާމީނެއް މުލީއާގެއިން އެކަކުވެސް ކަނޑައެއް ނުލައޭ. ކިނބުލުގެ ދައްތަ ވެސް ރައީސް އޮފީހުގައޭ ހުރީ ދައުރު ނިމުނު އިރުވެސް. ދެންވެސް ވޯޓް ދޭއިރު ވިސްނާލާތި.\nޑިސެމްބަރު 4, 2018 11:31\nޑިސެމްބަރު 4, 2018 11:32\nމމިރައީސް މީހާ މިހާރު އެއޮތީ ތިގޮތަށް ޤާނޫނީ އިމުގެ ބޭރުން ވޒީފާއިން ވަކިކުރާމީހުން މިރައީސް މީހާގެ އޮފީހަށް ޝަކުވާހުށަހަޅާ ފޯމެއް ފަރުމާކޮށް އަޕްލޯޑް ކޮށްފަ އަވަހަށް ފޯމް ފުރާފަ ހުޝަހަޅާ އޭރުން މިރައީސް މީހާއަށް އެގޭނެ މީނަ މިކުރާ ގާނޫނާއި ޚިލާފު ކަނަތައްތައް\nޑިސެމްބަރު 4, 2018 11:54\n25 މީހުންވެސް އިހުތިޖާޖުކުރަން ފަށަންވީ އޭނާ ހުވާކުރިއިރު ވިދާޅުވި ހަމަ ހަމަ ކަން ނެތުމުން\n25، 25000 ހާހަށް ބަދަލްވެ މިފަދަ ރައްޔިތުންނަށް ޖައްބާރު މީހުން ތިރިވާނެ. އަގައިން ނުބުނެ ރައްޔިތުން މަޑުން ތިބެއްޖެނަމަ ރާއްޖޭގެ ރައްޔިތުން ދުވަހަކުވެސް ނޮރޯވަރަށް ރޯނެ އަސްލުގަ އަހަރެންގެ އެއްވެސް މީހަކު ދިވެހި ސަރުކާރުގަ ވަޒީފާގައި ނެތް، އެކަމަކު މިފަދަ އިންސާފެއްނެތި މީހުން ވަކި ކުރާތި ވަރަށް އަސަރުކޮށްފި. އަޅެ މީފަހެ ދިވެހިން ނުންތަ.\nޑިސެމްބަރު 4, 2018 12:00\nފޯރި ގަދަ! ވަޒީފާ ސޭލް އަޅުވާފަ މިއޮތީ!!! ވޮރެންޓީ5އަހަރު ދުވަސް!!! ލައްކަ ކުޅަދާނަ\nޑިސެމްބަރު 4, 2018 12:04\nސަރުކާރު ޒިންމާ ދާރު ކުރުވަން ޖެހޭނީ މިސަރުކާރު ގެންނަން މަސައްކަތް ކުރި ނުވަތަ ވޯޓް ދިން 130،000 ރައްޔިތުންނެެވެ. ރައީސް އިބޫގެ ވެރިކަމުން 15 ދުވަސް ފާއިތު ވެގެން ދާއިރު ވެސް ރާއްޖޭގައި ގަވާއިދާއި ޚިލާފަށް އުޅޭ ބިދޭސީން ނަށް ހައްލެއް ނައިސް ދިގު ދެމިގެންދާއިރު ވެސް އެމެންގެ ފިނޭންސް މިނިސްޓަރު ކަމަކީ އަލިފުލައިލާ ވާހަކަ ކިޔުމޭ އެކަން އެގޮތަށް ނުވާނެެއޭ ތަމެން ނަށް މިކަން ނުވާނަމަ ގެއަށް ކަނޑާލަންވީއޭ މަމެން ނުދަންނަމޭ އިންޑިއާ އަށް މަމެންނަށް އެހީވެވިދާނެ ކަމަށް އެއީ މަމެންނަށް ވުރެން ފަގީރު ކިބަޅި ގައުމެކޭ އިންޑިއާ އަށް އެއުޅެނީ ހިޖްރަ އޮޅިގެންނޭ ރަންރީނދޫ ޓްވިޓަރޭ ތަމެންނަށް ހަދަން އިނގޭ ޕޮލިސީ އެއް ނުހުންނާނެއޭ މިއުޑު ދަށަކު ތަމެން ދެން މަހަށް ދޭބަލަ މަހަށް މަހަށް ދޭބަލަ ކޮން ކަމެއް ކުރެވުނީ ތަމެންގެ ވެރިކަމުން 20 ދުވަސް ދިޔާ ތޮޅި އަށް ދޯ ހަނީމޫން ސްޓޭޖް ގައި ވެސް ނުކުރެވުނު ދޯ އެއްވެސް ކަމެއް ތަމެންނަށް ނުވަންނާ ގެއަށް ކަނޑާލަންވީއެއް ނޫންތޭ..\nޑިސެމްބަރު 4, 2018 12:26\nމާޝާﷲ. ދެން ޕީޕީއެމް ކުދިން ފަސް ފެހެތިން ބައްލަވާ. ތިއާލާތުންނައް މިހާރު އޮންނާނީ ކާވަރައް ކެވިފަ.\nޑިސެމްބަރު 4, 2018 14:07\nމާޝާﷲ ކިޔާފަ ތި ހެދީ ކިހިނެތް!؟؟؟\nޑިސެމްބަރު 4, 2018 12:39\nނުފޮށޭ ގުރާ ބާރައްދައިގަންނާނެ. އިބޫއަކީ އޭގެ މީހެއް. ވަރައް ހަސަދަވެރިވެފަ ހީލަތްތެރިވާނެ އެކަމު މީހުންނައްފެންނަ ހިސާބުގަ ވަރައް ވާހަކަރީތިވެފަ އޮމާންވާނެ. މޑޕގެ 90% އެކަހަލަ ވިސްނުމުގެބަޔެއް\nޑިސެމްބަރު 4, 2018 13:10\nޔާން ތިގޮތަށް ނުކުރީމައޭ ދެވަނަދައުރަށް ނުހޮވުނީ، ހުރިހާތަނެއްގަ ޖާސޫސުންތިބީ، މަނިޓަރީ ފިނޭންސް މުޅިންވެސް އެމްޑީޕީ ކުދިން އުޅުނީ ހުރިހައި ސިއްރެއް އެމީހުންދިޔައީ ބޭރުކުރަމުން.\nޑިސެމްބަރު 4, 2018 13:19\nތިޔަތާނގައި މަސާޖުކުރުމާއި އެއްޖިންސުން މަނާކުރުމާއި މިފަދަކަންކަން ކުރެވޭނީ އިތުބާރު ހިފޭ މީހުން ތިބެގެންދޯ\nޑިސެމްބަރު 4, 2018 13:26\nހަމަހަމަކަން އެއީ. އެންމެނަށް ކޮށްދޭ ވެރިކަން އެއީ. ޕީޕީއެމް އިން ވަޒީފާ ދިނުމުގައާއި ސަރުކާރުން ކޮށްދޭން ޖެހޭ ކަންކަމުގަ ތަފާތު ނުކުރީމަ ކަމުނުދިޔައީ. ރީނދޫ މީހުނަށް ކިތަންމެ ކަމެއް ކޮށްދިނަސް އެމީހުންގެ ލާދީނީކަމެއް ނުކެނޑޭނެ. ޕީޕީއެމް އަށް މިކަން ނޭނގުނީމަ އެ ޖާސޫސުންގަނޑުގެ ދަންތުރައިގަ ޖެހުނީ. ރީކޯ މޫސަ މެން ކޮނަ ބައެއް އެއީ. ނުވިތާކަށް ޕާޓިއަށް އިޚްލާސްތެރި މީހުންނަށް ކުރި މަންފާއެއް ނެތީމަ އެމީހުންވެސް ހިތްހަމަނުޖެހުނީ. އެކަން ވާނީ އެހެން.\nޑިސެމްބަރު 4, 2018 13:58\nyaameen ge meehunakah nuthibeveyne muleeaageyga.geah dhaan jeheynee.eee ekan onnagoiy\nޑިސެމްބަރު 4, 2018 14:15\nތަމެންގެ ވަޒީރުން ވަނީ ވަކަަރަށް ޖަހާ ޓެސްޓް ކުރެވިފައޭ ތަމެންގެ ވަޒީރުންނަށް ރައްޔިތުންގެ ތަރައްގީ އަށް ކަމެއް ކުރުމަށް ޓަކައި ރޮނގެއް ވެސް އަޅާ ނުލެވުނޭ ތަމެން އިހަށް ދުވަހު ކ. ދިއްފުށީގައި ހުޅުވި ބޯފެނާއި ނަރުދަމާ ނިޒާމަކީ އެއީ މަމެން ޕިންކީން ގާއިމް ކުރި ނިޒާމެކޭ ލަދު ހަޔާތުގެ ކަންފުޅެއް ވެސް ނެތީމަ ދޯ ތަމެން އޭގެ ތެރެއަށް ބޭނިގަނެގެން އުޅޭނީ ތަމެންނަށް އިންޑިއާ އާއި ގުޅިގެން ކެއްކޭނެ ޑޮންޑޮނެއް ނުހުންނާނެއޭ ތަމެންގެ ފިނޭންސް މިނިސްޓަރު އާދޯ\nޕާޓީ ސިސްޓަމަށް ރާއްޖޭގެ ވެރިކަމުގެ ނިޒާމް ބަދަލު ވީފަހުން ކޮންމެ ސަރުކާރެއް އައިސްފައިވެސް ތިޔަކަން ތިހެން ކުރި. އެހެންވީމާ އެއްވެސް ބަޔަކު އެވާހަކަ ދައްކާނެ ޖާގައެއްނެތް.\nޑިސެމްބަރު 4, 2018 15:57\nވަށް ދެރަކަމެއް ތިޔައީ، ތިޔަ ކަނޑާލި މީހުންގެވެސް އާއިލާއެއްވާނެ އެމީހުން ބިކަހާލުގައި ތިޔަ ޖެއްސީ. ތިފަދަ ކަނތަކާ އަހަރެން އަބަދުވެސް ދެކޮޅު. އަބަދުވެސް ރައީސަކު ވިސް ނަވަން ޖެހޭނީ އެއީ މުޅި ހުރިހާރއިޔަތުންގެ ރައީސް ކަމަށާއި ވަކި މީހަކަށް ވަކި ކުލަޔަކަށް ބަލައިގެން ނުވާނެ އަބަދުވެސް ވިސްނުން ހުންނަނވާނީ އެންމެންނަށް ހަމަހަމަ ސިޔާސަތެއް އޮތުން\nޑިސެމްބަރު 4, 2018 16:02\nބަލަ ރައީސް އެއީ ޕަޕެޓް ރައީސެއް. އެމް. ޑީ. ޕީ އެކްޓިވިސްޓުން ބޭނުންވާގޮތަކަށް މިގައުމުހިންގަންޖެހޭނީ. މިއޮތީ ފުރިތާޖެހިފަ.\nޑިސެމްބަރު 4, 2018 16:54\nކޯއްޗަކަށްވީ މުއަށްޒަފުން ވަކި ނުކުރާނެމޭ ކިޔައިގެން ރައްޔިތުންގެ ލޮލުގަ އަނދުނެއްއަޅުވައިގެން ވެރިކަމަށްއައިމާ ވާނީ ތިހެން\nޑިސެމްބަރު 4, 2018 16:59\nކިހަާަ ހެޔޮފުޅު ސަރުކާރެއްތޯ؟ މި މީހުން ސަރުކާރާއި ހަވާލުވެ މީހުން ވަޒީފާއިން ވަކި ކުރީމަ އެއީ ހައްޤު ގޮތުގައި ވަޒީފާއިން ވަކި ކުރުން. ކިހާ މޮޅު. މަހަމަ މޮޔަވެއްޖެ.\nޑިސެމްބަރު 4, 2018 17:05\nވާނުވާތަ! މަ މީ ޔާމިން ވެރިކަމުގަ ވަޒީފާއިން ވަކިކުރި މީހެއް.. މިހާރު މިއޮތީ އަހަރުމެންގެ ސަރުކާރު، ކުންފުނި ތަކުގެ މެނޭޖަރ ލެވަލުން މަތީގަ ތިބި އެންމެން ކަނޑަން ވީ ވަޒީފާތަކުން.\nބަލަ ތިކިޔަނީ ރައީސްގެ ގެކޮޅޭ!! ރައީސް މީހާއަށް އިތުބާރު ނުހިފޭ ބަޔަކު ގެކޮޅުގަ ނުބާތިއްބާނެ އެއްނުން، ތިދެން ދައްކާ ކަހަލަ ވާހަކައެވެސް ނޫނެއްނު... ކޮމެންޓު ކުރާކުދިން ހާދަ މޭކަރައޭ ދޯ!!! ހިނި އަންނަނީ....\nދުނިޔޭގެ އެއްވެސް ޤައުމެއްގައި ރަޢީސަކު ދިރި އުލުއްވާ ގެ ކޮލުގައި އިދިކޮލު ފަރާތް ތަކުގެ ޖާސޫސުން ނުގެންގުލޭނެ. މިވަރު ވިސްނެންޖެހޭނެ އެހެން މީހުންވެސް.\nޑިސެމްބަރު 4, 2018 21:42\nކުޑަކުދިންނާ ބެހޭ ހޯރައަށް ވަޒީފާ ދީ ރާފޮށިތައް ބަލަހައްޓަން ހަވާލު ކޮށްފި ކަމަށް ވަނީ.\nޑިސެމްބަރު 5, 2018 03:18\nމުލިއާގޭގައި މިއޮއްހާ ދުވަހު ތިބަޔަކު ވަޒީފާ އަދާކުރި ގޮތެއް ބަލަށްވެއްޖެއެއްނުން\nޑިސެމްބަރު 5, 2018 17:20\nމުލިޔާގޭގަ ދެން އޮންނާނީ ކުރީގަވެސް އޮތްހެން ސުޕާ ހިންގުމާއި މީހުން ހޭނައްތައިގެން ފުރޭމް ކުރުމާއި، ސަރުބަތު ބުއިމާއި، ހިކި އަދި ދިޔާތަކެތި ބުއީމެއް ނޫންތޯ.. އަހަރެމެން އަދި ހަނދާނެއް ނުނެތޭ ތިޔަ ގެއިން ނަޝީދު ނެރުނު ދުވަހު ބޭރުކުރި ރާފުޅިތަކުގެ މަތީން.. އަދި ވީޑިއޯ ކެމެރާ ހަރުކޮއްފަ ހުރި ސުޕާ ރޫމްގެ މަތީންނެއް.. ލައްކަ ގިނަ ސަކަރާތް އޭރުވެސް ވަނީ ޖަހާފަ.. މިފަހަރު އަދި ޑަބަލް ބޮޑައް އިތުރުކުރާނެހެން ހީވަނީ..\nޑިސެމްބަރު 5, 2018 17:25\nއިބޫގެ ވެރިކަން ވެއްޓިއްޖެ.. ދެން އޮތީ ނަޝީދު އަރައިގަތުން.. އެއީ ދައްޖާލު އަރާގޮތައް..\nޑިސެމްބަރު 5, 2018 21:04\nމިއީ ވަރައް ރަގަނގަޅު ކަމެއް. ކުރީގެ ސަރުކާރުގެ މީހުންނަށް ޖާސޫސް ކުރާނެ މިމީހުންތައް. މިއީ މިހާރުގެ ސަރުކާރުންނެގި ވަރަށް ރަގަނގަޅު ނިންމުމެއް\nޑިސެމްބަރު 5, 2018 21:07\nގައުމު މުޅިން ދޮވެލާނެ މިފަހަރު ވެސް.\nޑިސެމްބަރު 6, 2018 18:41\nމުލީއާގޭގައި ތިބޭނެ މީހުން ނިންމަވާނީ ރައީސް.\nޑިސެމްބަރު 9, 2018 16:49\nބިރުވެރި ސަރުކާރެއް ދޮގާއި މަކަރާއި ޔަހޫދީވަންތަ ސަރުކާރެއް އަވަހަށް ރައްޔަތުންވެގެން ބޮޑު މުޒާހަރާއެއް ކުރުމަށް ތައްޔާރުވާންވީ އެންމެންވެސް އާނބަސް ބުނޭ.\nޑިސެމްބަރު 9, 2018 19:47\nބަރާބަރަށް ތި ހަދަނީ. އެމްޑީޕީ މީހުނަށް ޖެއްސި ބަލާގެ ހަގުނަ ޖައްސާލާތި!\nޑިސެމްބަރު 10, 2018 11:25\nގަނޑުވަރުގަ ތިބޭނީ ރަސްގެފާނަށް އިތުބާރު ކުރެވޭ ގާތް މީހުން. މީ ސަރުކާރުގެ އޮފީސް އެއްނޫނޭ ސީވީ އައް ބަލާފަ ވަޒީފާ ދޭން...\nޑިސެމްބަރު 10, 2018 16:25\nކަންކަމުގަ ހޭބަލިވީމަ ކަމުދާނެކަން ރަގަޅައް އެގޭނީ ޢަދިދުވަސްކޮޅަކުން އޭރުއޮންނާނީ ވާނޭ4 އެތިވެފަ!!!!؟


ޕްރިމިއަރ ލީގު 2018/19 ޗެމްޕއިންކަން މެންޗެސްޓަރ ސިޓީއަށް – Mikal News\nމެންޗެސްޓަރ ސިޓީ4ވަނަ ފަހަރަށް ޕްރެމިއަރ ލީގު ކާމިޔާބުކުރުން\nފުޓުބޯޅައިގައި އެންމެ ބޮޑު ވާދަވެރިކަމެއް އޮންނަ އިނގިރޭސި ޕްރިމިއަރ ލީގު މެންޗެސްޓަރ ސިޓީން ޖެހިޖެހިގެން ދެވަނަ ފަހަރާ ކާމިޔާބުކޮށްފިއެވެ. މިރޭ ކުޅެވުނު ލީގުގެ ފަހު މެޗުތަކުގައި ބްރައިޓަން އާއި ދެކޮޅަށް ކުޅެ 4-1 ލަންޑުން މޮޅުވެ، ވާދަވެރި ލިވަރޕޫލަށް ވުރެ 1 ޕޮއިންޓުން ތާވަލްގެ ކުރި ހޯދައިގެން އިނގިރޭސި ޕްރިމިއަރ ލީގު ސިޓީން މިވަނީ ދިފާއުކޮށްފައެވެ. މީގެ ކުރިން އެޓީމުން ލީގު ޖެހިޖެހިގެން ހޯދާފައި ވަނީ 2011/12 އަދި 2013/14ގައެވެ.\nސިޓީގެ އަންހެން ޓީމު ވެސް ވަނީ މިފަހަރު އަންހެނުންގެ ލިގު ކާމިޔާބުކޮށް ފައެވެ.\nމެންޗެސްޓަރ ސިޓީގެ އަންހެން ޓީމު ވެސް ވަނީ އެމީހުންގެ ލީގު މިފަހަރު ކާމިޔާބުކޮށްފައި\nމިފަހަރުގެ ލީގަކީ ވަރަށް ވާދަވެރިކަން ބޮޑުވެގެން ދިޔަ ލިީގެެވެ. އެންމެ ފަހު ހަފުތާގެ މެޗުން ނޫނީ ލީގު ޔަގީން ކުރެވޭ ގޮތެއް މިފަހަރު ނުވިއެވެ.\nމިރޭގެ މެޗުން ސިޓީ މޮޅުނުވި ނަމަ ޕްރިމިއަރ ލީގު މިފަހަރު ލިބޭނީ ލިވަރޕޫލަށެވެ. ފާއިތުވި އަހަރު ގެ ޑިސެމްބަރާއި ހަމަޔަށް ލީގު އައިއިރު ކުރީގައި އޮތީ ލިވަރޕޫލެވެ. ވާދަވެރިކަން ބޮޑުވެގެން ދިޔަ މި ލީގުގައި ލިވަރޕޫލް ބަލިވެފައި ވަނީ އެންމެ މެޗަކުންނެވެ. އެއާއެކު އެޓީމަށް ލިބިފައި ވަނީ 97 ޕޮއިންޓެވެ. މެންޗެސްޓަރ ސިޓީން ވަނީ 98 ޕޮއިންޓް ހޯދައި4ވަނަ ފަހަރާ ލީގު ތަށި ކާމިޔާބު ކޮށްފައެވެ.\nލީގުގައި އެންމެ ގިނަ ގޯލު ޖަހައިގެން ރަން ބޫޓް މިފަހަރު3ކުޅުންތެރިން ހިއްސާ ކުރެއެވެ. އެއީ:\nއެންމެ ގިނަ ގޯލު ޖެހި3ކުޅުންތެރިން\nމުހައްމަދު ސޮލާޙު- ލިވަރޕޫލް، 22 ގޯލު 8 އެސިސްޓް 1 ރީނދޫ ކާޑު (ފާއިތުވި ސީޒަނުގައި 32 ގޯލު)\nއޯބަމަޔަން – އާސެނަލް، 22 ގޯލު،5އެސިސްޓް،0ރީނދޫކާޑު\nސާޑިއޯ މާނޭ – ލިވަރޕޫލް، 22 ގޯލު، 1 އެސިސްޓް2ރީނދޫ ކާޑު\n2 ވަނާގައި މެންޗެސްޓަރ ސިޓީގެ އަގުއޭރޯ 21 ގޯލު\n3 ވަނަ ލެސްޓަރ ސިޓީގެ ޖިމީ ވާރޑީ 17 ގޯލު\nއެންމެ މޮޅު ގޯލް ކީޕަރަކީ ލިވަރޕޫލްގެ ކީޕަރު އެލިސަން އެވެ.\nއެނެމެ މޮޅު ގޯލްކީޕަރަކީ ލިވަރޕޫލްގެ އެލިސަން\nފައިތުވި 27 ސީޒަންތަކަށް ބަލާއިރު އަދިވެސް ޕްރިމިއަރ ލީގުގައި މެންޗެސްޓަރ ޔުނައިޓެޑް އާއި ކައިރިކުރާ ވަރުގެ ކާމިޔާބެއް ވެސް އެހެން ޓީމަކަށް ހޯދިފައެއް ނުވެއެވެ. އެއީ ޕްރިމިއަރ ލީގުގައި އެންމެ ދުވަސް ވީ ކްލަބުވެސް މެއެވެ.\nމެންޗެސްޓަރ ޔުނައިޓެޑް 13 ފަހަރު ލީގު ތަށި ކާމިޔާބުކުރި\nޗެލްސީ5ފަހަރު\nމެންޗެސްޓަރ ސިޓީ4ފަހަރު\nއާސެނަލް3ފަހަރު\nލެސްޓަރ ސިޓީ 1 ފަހަރު\nބްލެކްބާރން ރޯވާޒް 1 ފަހަރު\nޕްރެމިއަރ ޅިގު ހޯދާފައިވާ ޓީމުތައް\nނަމަވެސް މެންޗެސްޓަރ ޔުނަިއޓެޑަށް މިސީޒަންގައި ވަނީ ގަދަ4ގައި ވެސް ފައި ހަރުކޮށްނުލެވި ޗެމްޕިއަންސް ލީގުގެ ޖާގައެއް ވެސް ނުލިބިފައެވެ. އެޓީމަށް ލީގު ތަށި އެންމެ ފަހުން ވެސް ލިބިފައި ވަނީ މީގެ6އަހަރު ކުރިން 2012/13ގައެވެ.\nމިފަހަރުގެ ޗެމްޕިއަންސް ލީގުގެ ޖާގަ ކަށަވަރުވި4ޓީމަކީ މެން.ސިޓީ އާއި ލިވަރޕޫލްގެ އިތުރުން ޗެލްސީ އާއި ޓޮޓްނަމް އެވެ.\nލީގުން މިފަހަރު ރެލިގޭޓްވީ ހަޑަރސްފިލްޑް ޓައުން އާއި ފުލަމް އަދި ކާރޑިފް ސިޓީއެވެ.\nގުޅުންހުރި މައުލޫތައް:ކުޅިވަރު, ޕްރިމިއަރ ލީގު


Card system upgrade kuraathee hidhumaiy thakah buroo araane: BML\nބުރާސްފަތި ދުވަހު ކާޑު ސިސްޓަމް އަޕްގްރޭޑް ކުރަތީ ހިދުމަތްތަކަށް ބުރޫ އަރާނެ: ބީއެމްއެލް\n27 މޭ 2021 - 22:13:39\nބީއެމްއެލްގެ ކާޑު ސިސްޓަމް އަޕްގްރޭޑް ކުރުމުގެ މަސައްކަތް ކުރިއަށް ގެންދާތީ އަންނަ ބުރާސްފަތި ދުވަހުގެ ރޭ ބައެއް ހިދުމަތްތަކަށް ބުރޫ އަރާފާނެ ކަމަށް ބެންކް އޮފް މޯލްޑިވްސް (ބީއެމްއެލް) އިން ބުނެފި އެވެ.\nބީއެމްއެލުން ނެރުނު ބަޔާނެއްގައި ބުނެފައި ވަނީ އެ މަސައްކަތް ކުރާނީ އަންނަ ބުރާސްފަތި ދުވަހުގެ ރޭ 10:00 އިން ހުކުރު ދުވަހުގެ ހެނދުނު 9:00 އާ ދެމެދު ކަމަށެވެ.\nބީއެމްއެލުން ބުނެފައި ވަނީ އެ ވަގުތުތަކުގައި ރާއްޖެއާއި ރާއްޖެއިން ބޭރުގެ ކާޑުގެ ހިދުމަތްތައް ހިމެނޭހެން އޭޓީއެމް އާއި ޕީއޯއެސް އާއި އެމްޕޮސް، އަދި މާޗަންޓް ޕޯޓަލް އާއި ޕޭމަންޓް ގޭޓްވޭގެ އިތުރުން މޮބައިލް ޕޭ ގެ ހިދުމަތް ވަގުތީ ގޮތުން މެދުކެނޑޭނެ ކަމަށެވެ.\nއެ ހިދުމަތްތައް މެދުކެނޑުނު ނަމަވެސް އިންޓަނެޓް ބޭންކިން އަދި މޮބައިލް ބޭންކިންގެ ހިދުމަތް މެދުކެނޑުމެއްނެތި ލިބޭނެ ކަމަށް ވެސް ބޭންކުން ބުނެ އެވެ.\nމިއީ ކުރިއަށް އޮތްތަނުގައި ހިދުމަތްތަކަށް ގެންނަ މުހިންމު ބަދަލުތައް ގެނައުމުގެ ބޭނުމުގައާއި ބޭންކިން ސިނާއަތުގައި ކަނޑައެޅިފައިވާ މިންގަޑުތަކާ އެއްގޮތަށް ހަރުދަނާ ކަމާއެކު ހިދުމަތް ދިނުމަށް ކުރެވޭ މުހިންމު މަސައްކަތެއް ކަމަށް ބޭންކުން ބުނެ އެވެ.\nއަދި އޭގެ ސަބަބުން ކަސްޓަމަރުންނަށް ދެމުންދާ ބޭންކިން ހިދުމަތުގެ ފެންވަރު ރަނގަޅު ކުރެވޭނެ ކަމަށްވެސް ބީއެމްއެލް އިން ބުނެ އެވެ.\nބީއެމްއެލްގެ ގިނަ ހިދުމަތްތަކަކީ މިހާރުވެސް ގޭގައި ތިބެގެން، އޮންލައިންކޮށް ލިބޭ ހިދުމަތްތަކެކެވެ.


Fahathun arai Valencia balikoh Arsenal in ummeedhu bodukohfi – adduLIVE\nފަހަތުން އަރައި ވެލެންސިއާ ބަލިކޮށް އާސެނަލުން އުއްމީދު ބޮޑުކޮށްފި\nMay 03, 2019, 11:44 މުޙައްމަދު އަދުހަމް\nޔުއެފާ ޔުރޮޕާ ލީގުގެ ސެމީ ފައިނަލްގެ ފުރަތަމަ ލެގުގައި އަމިއްލަ ދަނޑުގައި ރޭ ކުޅުނު މެޗުން ފަހަތުން އަރައި 3-1 އިން ސްޕެއިނުގެ ވެލެންސިއާ ބަލިކޮށް އިނގިރޭސިވިލާތުގެ އާސެނަލުން އެ މުބާރާތުގެ ފައިނަލަށް ދިއުމުގެ އުއްމީދު ބޮޑުކޮށްފިއެވެ.\nއިނގިރޭސި ޕްރިމިއާ ލީގުގައި އެންމެފަހުން ކުޅުނު ތިން މެޗުން ބަލިވެ، ފޯމް ދަށްވެ، ގަދަ ހަތަރަކަށް އެރުމުގެ އަމިއްލަ ބާރު ގެއްލިފައިވާ އާސެނަލުން ރޭގެ މެޗަށް ނިކުތީ ބަދަލުތަކާއެކުގައެވެ. އެގޮތުން، އާސެނަލްގެ ކޯޗު އުނާއި އެމެރީ ވަނީ ރޭގެ މެޗަށް އެ ޓީމު ނިކުތްއިރު ލީގުގައި ލެސްޓާ ސިޓީ އަތުން 3-0 އިން ބަލިވި މެޗުގެ ފުރަތަމަ އެގާރައަށް ހަތަރު ބަދަލެއް ގެނެސްފައެވެ.\nއާސެނަލް އެންމެ ފަހުން ކުޅުނު މެޗުގައި އަނިޔާގެ ސަބަބުން ނުކުޅެވުނު ހުނަރުވެރި މިޑްފީލްޑަރު މެސުޓް އޮޒިލް އަށް މި މެޗުގެ ފުރަތަމަ އެގާރައިން ޖާގަ ދީފައިވާއިރު މި މެޗުގައި އެ ޓީމުގެ ގޯލް ބެލެހެއްޓީ ޔުރޮޕާ ލީގުގައި އާއްމުކޮށް އެ ޓީމުގެ ގޯލް ބަލަހައްޓަމުން އަންނަ ތަޖުރިބާކާރު ގޯލްކީޕަރު ޕީޓަ ޗެކް އެވެ. މީގެއިތުރުން، އެ ޓީމުގެ ކެޕްޓަން ލޯރެން ކޮޝިއެލްނީ އާއި ޒުވާން މިޑްފީލްޑަރު މަޓެއޯ ގެންޑޫޒީ ވެސް މި މެޗުގެ ފުރަތަމަ އެގާރައިގައި ވަނީ ހިމަނާފައެވެ.\nއެމިރޭޓްސް ސްޓޭޑިއަމްގައި ރޭ ކުޅުނު މި މެޗުގެ 11 ވަނަ މިނެޓުގައި ކުރީން ލީޑްނެގީ ވެލެންސިއާ އިންނެވެ. މިއީ އެ ޓީމުގެ ކެޕްޓަން އަދި މިޑްފީލްޑަރު ޑެނީ ޕަރޭހޯ ނަގައިދިން ކޯނަރަކުން ލިބުނު ބޯޅައެއް މޫކްޓާރް ޑިއަކާބީ ބޮލުން ފޮނުވާލައިގެން ކާމިޔާބުކުރި ގޯލެކެވެ. އޭގެ ހަތް މިނެޓުފަހުން، އާސެނަލަށް އެއްވަރުކޮށްދިނީ ފްރާންސްގެ ފޯވާޑް އަލެކްސެންޑާ ލަކަޒޭ އެވެ. މިއީ އެ ޓީމުގެ ގެބޯން ފޯވާޑް ޕިއޭރް އެމެރިކް-އޯބާމަޔަން ތަނަވަސްކުރި ފުރުޞަތަކުން ލަކަޒޭ ކާމިޔާބުކުރި ގޯލެކެވެ.\nފްރޭންކްފާޓްއާ ދެކޮޅަށް ޗެލްސީ ކުޅުނު މެޗުގެ ތެރެއިން. –ފޮޓޯ: ގެޓީ އިމޭޖަސް\nމެޗުގެ 25 ވަނަ މިނެޓުގައި ލަކަޒޭ ވަނީ އިތުރު ގޯލެއް ކާމިޔާބުކޮށް އާސެނަލަށް ފުރަތަމަ ފަހަރަށް ލީޑް ނަގައިދީފައެވެ. މިއީ އެ ޓީމުގެ ގްރެނިޓް ޒާކާ ނަގައިދިން ހުރަހަކުން ލިބުނު ބޯޅައެއް ލަކަޒޭ ބޮލުން ފޮނުވާލައިގެން ކާމިޔާބުކުރި ގޯލެކެވެ. މި ބޯޅަ ގޮސް ގޯލްގެ ތެރެއަށް ވަނީ ވެލެންސިއާގެ ކީޕަރު ނެޓޯގެ އަތުގައިޖެހިފައެވެ. އޭގެފަހުން، އާސެނަލްގެ ލީޑް ފުޅާކުރުމަށް ލަކަޒޭ އާއި އޯބާމަޔަން އަށް ލިބުނު ފުރުޞަތުތަކުގެ ބޭނުންނުހިފި، މި ހާފު ނިމުނީ 2-1 އިން އެ ޓީމު ކުރީގައިއޮވެގެންނެވެ.\nދެވަނަ ހާފު ފެށިގެން އާސެނަލުން އިތުރު ގޯލެއް ޖެހުމަށް ކުރި މަސައްކަތުގައި، މެޗުގެ 67 ވަނަ މިނެޓުގައި އެ ޓީމުގެ ލީޑް ފުޅާކުރުމަށް ލަކަޒޭ އަށް އިތުރު ފުރުޞަތެއް ލިބި ބޭކާރުވިއިރު އޭގެ ހަ މިނެޓުފަހުން، މި ހާފުގައި ކުޅެން ނިކުތް ކެވިން ގަމެއިރޯ އަށް ވަނީ ވެލެންސިއާ އަށް ނަތީޖާ އެއްވަރުކޮށްދިނުމަށް ރަނުގެ ފުރުޞަތެއްލިބި ބޭނުންހިފޭގޮތްނުވެފައެވެ. ޕަރޭހޯ ދިން ރީތި ބޯޅައަކުން ގަމެއިރޯ ފޮނުވާލި ހަމަލާ އާސެނަލްގެ ކީޕަރު ޗެކް މަތަކުރިއެވެ.\nމި މެޗުގައި އާސެނަލުން ކާމިޔާބުކުރި ތިންވަނަ ލަނޑު، މެޗުގެ އެންމެފަހު މިނެޓުގައި ޖަހައިދިނީ އޯބާމަޔަން އެވެ. މިއީ އެ ޓީމުގެ ސެއަދު ކޮލާސިނަޗް ނަގައިދިން ހުރަހަކުން އޭނާ ކާމިޔާބުކުރި ގޯލެކެވެ. މިއީ މި މުބާރާތުގައި އޯބާމަޔަން ކާމިޔާބުކުރި ފަސްވަނަ ގޯލްގެ އިތުރުން، މި ސީޒަނުގައި އާސެނަލަށް އޭނާ ޖަހައިދިން 25 ވަނަ ގޯލެވެ.\nމި މުބާރާތުގެ ސެމީ ފައިނަލްގެ ދެވަނަ މެޗުގައި ޗެލްސީ ވަނީ ރަށުން ބޭރުގައި 1-1 އިން ޖަރުމަންގެ އެއިންޓްރަކްޓް ފްރޭންކްފާޓްއާ އެއްވަރުކޮށްފައެވެ. މި މެޗުގެ 23 ވަނަ މިނެޓުގައި ސާބިއާގެ އުއްމީދީ ފޯވާޑް ލޫކަ ޖޮވިޗް ކާމިޔާބުކުރި ގޯލުން ފްރޭންކްފާޓް ލީޑް ނަގާފައިވަނިކޮށް ޗެލްސީ އިން އެއްވަރުކުރި ލަނޑުޖަހައިދިނީ ފުރަތަމަ ހާފުގެ އެންމެފަހު މިނެޓުގައި ޕެޑްރޯ އެވެ.


ޕަބްލިޝްކުރި ތާރީޚް: 17 ނޮވެންބަރު 2021\nޕަބްލިޝްކުރި ގަޑި: 15:57\nސުންގަޑި: 28 ނޮވެންބަރު 2021 00:00\nއެސިސްޓެންޓް ސިވިލް އޮފިސަރ\nމިސަރވިސްގެ ތިރީގައި ދެންނެވިފައިވާ މަޤާމަށް މުވައްޒަފުން ނެގުމަށް އިޢުލާން ކުރަމެވެ.\nސިވިލް އޮފިސަރސް / ސަޕޯޓް ސަރވިސް\nމަހަކު -/5,400 ރުފިޔާ\nމަހަކު -/3,500 ރުފޔާ\nނޮން ޕްރެކްޓިސް އެލަވަންސް:\nމަހަކު -/2,430 ރުފޔާ\nހެޑް އޮފީސް (03) ، މާފުށި ޖަލު (01)\nހެޑް އޮފީސް، މާފުށި ޖަލު\nކޮންޓްރެކްޓް ( 06 މަސްދުވަސް)\nމަ މަޤާމުގެ މަސައްކަތް ކުރުމުގެ ހުނަރު/ޤާބިލްކަން ސާބިތުކޮށްދިނުމާއެކު،\n1.ސަނާވީ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއި އެކު، ސެކެންޑަރީ ސްކޫލް ސެޓްފިކެޓް އިމްތިހާނުގައި 'ދިވެހި' އަދި 'އިސްލާމް' މި މާއްދާތަކުން ދަށްވެގެން 'ސީ' ގްރޭޑް ލިބިފައިވުން ނުވަތަ\n2.ސާނަވީ ތައުލީމް ފުރިހަމަ ކުރުމަށްފަހު މަސައްކަތުގެ ދާއިރާގައި 02 އަހަރު ދުވަހުގެ ތަޖުރިބާ ލިބިފައިވުން. ނުވަތަ\n3.މަޤާމު މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާސިލްކޮށްފައިވުމާއިއެކު، ސެކެންޑަރީ ސްކޫލް ސެޓްފިކެޓް އިމްތިހާނުގައި 'ދިވެހި' އަދި 'އިސްލާމް' މި މާއްދާތަކުން ދަށްވެގެން 'ސީ' ގްރޭޑް ލިބިފައިވުން.\n4. މީލާދީ ގޮތުން 18 (އަށާރަ) އަހަރު ފުރި، 40 (ސާޅީސް) އަހަރު ނުވާ މީހަކު ކަމުގައިވުން\nބަޖެޓް އެންޑް ފައިނޭންސް (ހެޑް އޮފީސް)\n1. ދައުލަތުގެ އޮންލައިން ފައިސާއާއި ގުޅޭ ނިޒާމް ( ބަނޑޭރި ޕޭ ) މެދުވެރިކޮށް މިސަރވިސްއަށް ހުށަހެޅޭ އެންމެހައި ފައިސާގެ ރިކުއެސްޓްތައް ޗެކްކޮށް ހަމަޖެހިފައިވާ އުޞޫލުގެ ތެރެއިން އެކްސެޕްޓްކުރުން.\n2. ދައުލަތުގެ އޮންލައިން ފައިސާއާއި ގުޅޭ ނިޒާމް ( ބަނޑޭރި ޕޭ ) މެދުވެރިކޮށް މިސަރވިސްއަށް ހުށަހެޅޭ އެންމެހައި ފައިސާގެ ރިކުއެސްޓްތަކުގައި މައްސަލައެއް އުޅޭނަމަ އެކަން އެފަރާތްތަކަށް އަންގައި ސަބަބާއިއެކު ރިޖެކްޓްކޮށް އެފަރާތްތަކަށް އަލުން ރިކުއެސްޓް ހުށަހެޅުމަށް މަގުފަހި ކޮށްދިނުން.\n3. ދައުލަތުގެ އޮންލައިން ފައިސާއާއި ގުޅޭ ނިޒާމް ( ބަނޑޭރި ޕޭ ) މެދުވެރިކޮށް މިސަރވިސްއަށް ހުށަހެޅޭ ގައިދީންނާއި ބަންދުމީހުންނާއި ގުޅުންހުރި އެންމެހައި ފައިސާގެ މުޢާމަލާތްތަކުގެ އެޑްމިނިސްޓްރޭޓިވް މަސައްކަތްތައް ބެލެހެއްޓުން.\nއޮފެންޑަރ މެނޭޖްމަންޓް (ހެޑް އޮފީސް)\n1. ޤައިދީންނާއި ބަންދުމީހުން ހުށަހަޅާ ޝަކުވާ ފޯމް ތަކާއި އެމީހުންގެ ޢާއިލާތަކުން ހުށަހަޅާ ސިޓީތަކުގެ ޖަވާބު ދިނުން.\n2. އެކިއެކި އިދާރާތަކުން ޤައިދީންނާއި ބަންދުމީހުންނާބެހޭގޮތުން ފޮނުވާ ސިޓީތަކުގެ ޖަވާބު ދިނުމާއި އެކިފަރާތްތަކަށް ފޮނުވާ ސިޓީ، މެސެޖް ފޮނުވުން.\n3. ޤައިދީންނާއި ބަންދު މީހުންނާ ބެހޭގޮތުން ތަޙުޤީޤީ އިދާރާތަކުން ހޯދަން އެދޭ މަޢުލޫމާތު ކަމާ ގުޅުންހުރި ސެކްޝަންތަކުންނާއި ޖަލުތަކުން ހޯދާ އެ މަޢުލޫމާތްތައް އެ އިދާރާތަކަށް ފޮނުވުން.\n4. ޤައިދީންނާއި ބަންދުމީހުންގެ ޢާއިލަތަކުންނާއި ޢާއްމު ފަރާތްތަކުން ފޯނުންނާއި އީމެއިލް މެދުވެރިކޮށް ހުށަހަޅާ ޝަކުވާތަކަށް ޖަވަބު ދިނުން.\n5. ސަރުކާރުގެ އެކިއެކި އިދާރާތަކުންނާއި ޤައިދީންނާ ބަންދުމީހުންގެ ޢާއިލާތަކުން ޤައިދީންނާއި ބަންދުމީހުންނަށް ފޮނުވާ ސިޓީތަކާއި ލިއުންތައް އެފަރާތްތަކާ ޙަވާލުކުރުން.\n6. ޤައިދީންނާ ބަންދުމީހުންލައްވާ ސޮއިކުރުވުމަށް އެކިފަރާތްތަކުން ފޮނުވާ ލިޔެކިއުންތަކުގައި ސޮއިކުރުވުމަށްފަހު އެފަދަ ލިޔެކިއުންތައް އެފަރާތްތަކަށް ރައްދުކޮށްދިނުން.\n7. ސެކްޝަނުގެ އެންޓްރީ ބެލެހެއްޓުން (އީމެއިލް، ޖެމްސް ބެލެހެއްޓުން)\n8. ޤައިދީންނާއި ބަންދު މީހުންގެތެރެއިން އެކިއެކި ބޭނުންތަކަށް ރާއްޖެއިންބޭރަށް ދާންޖެހޭ މީހުން ފުރުވާލުމަށްޓަކައި އިދާރީގޮތުން ހަމަޖައްސަންޖެހޭ އެންމެހައި ކަންކަން ހަމަޖެއްސުން.\nމެޑިކަލް ސެކްޝަން (މާފުށި ޖަލު)\n1. ސިއްޙީ ފަރުވާ ދިނުމަށް މާލެ ގެންދިއުމަށް ޑޮކްޓަރު ރިފަރ ކުރާ ޤައިދީންނާއި ބަންދުމީހުންގެ އެޕޮއިންޓްމަންޓްގެ ކަންތައް މާލެ މެޑިކަލްއާ ގުޅިގެން ހަމަޖެއްސުން؛\n2. ޤައިދީންނާއި ބަންދުމީހުންގެ މެޑިކަލް ފައިލްތައް ހަދާ އެފައިލްތައް އަޕްޑޭޓްކޮށް ބެލެހެއްޓުން؛\n3. ޤައިދީންނާއި ބަންދުމީހުން ޑޮކްޓަރަށް ދެއްކުމާ ގުޅޭ ގޮތުން އިދާރީ ގޮތުން ފުރިހަމަ ކުރަންޖެހޭ ލިޔެކިޔުންތައް ފުރިހަމަ ކުރުން؛\n4. ކޮންމެ ދުވަހަކުވެސް ސިއްޙީ ފަރުވާ ދިނުމަށް މާލެ ގެންދާ ޤައިދީންނާއި ބަންދުމީހުންގެ މެޑިކަލް ފައިލްތަކާއި އެހެނިހެން މެޑިކަލް ލިޔުންތައް މާލެ ފޮނުވުމާއި އަދި އެމީހުންނަށް އަންގަންޖެހޭ އެންގުންތައް އެންގުން؛\n5. ޤައިދީންނާއި ބަންދުމީހުންނާއި އަދި އެހެނިހެން ފަރާތްތަކުން ޤައިދީންނާއި ބަންދުމީހުންގެ ސިއްޙީ ފަރުވާއާ ގުޅޭ ގޮތުން ހުށަހަޅާ ސިޓީތަކަށް ޖަވާބު ދިނުން؛\n6. ޤައިދީންނާއި ބަންދުމީހުންގެ ޝަކުވާ ފޯމްތަކަށް ޖަވާބުދިނުމާއި، ބައްދަލުކުރަންޖެހޭ ފަރާތްތަކާ ބައްދަލުކުރުން،\nއެޑްމިނިސްޓްރޭޝަން ( ހެޑް އޮފީސް)\n1. އެޑްމިނިސްޓްރޭޝަން ސެކްޝަނަށް އަންނަ އެންޓްރީތައް ބަލާ ވެރިޔާގެ ލަފާގެމަތިން ކުރިޔަށް ގެންދިއުން.\n2. އޮފީސް ހުޅުވާ ބަންދުކުރާ ތާވަލު ހެދުމާއި، އޮފީސް ހުޅުވާ ބަންދުކުރާ ފޮތް ބެލެހެއްޓުން.\n3. އެޑްމިން ސެކްޝަންގެ ޔައުމިއްޔާ އަދި މި ސަރވިސްގެ ޔައުމިއްޔާ ލިޔެ ބެލެހެއްޓުން.\n4. މި ސަރވިސް އާއި ޖަލުތަކުގައި ބޭނުންކުރާ އެންމެހައި ވެހިކަލްތަކާއި، އުޅަނދުފަހަރާގުޅޭ އެންމެހައި އިދާރީ މަސައްކަތްތައް ކުރުން.\n5. ރިސެޕްޝަންގެ މުވައްޒަފުންގެ މަސައްކަތްތަކުގައި އެހީތެރިކަމެއް ބޭނުން ޖެހިއްޖެ ނަމަ ސެކްޝަންވެރިޔާގެ އިރުޝާދާއި އެކު މަސައްކަތްކުރުން.\n6. ހެޑް އޮފީހުގެ ކުނީގެގޮތުގައި އުކާލަންޖެހޭ ތަކެތި ރައްކާތެރިކަމާއިއެކު އުކާލުމުގެ މަސައްކަތް ކުރުން.\n7. ހެޑްއޮފީހުގެ މީޓިންގ ރޫމް ބެލެހެއްޓުމާބެހޭގޮތުން ކުރަންޖެހޭ އެންމެހައި މަސައްކަތްތައް ކުރުން.\n8. އެޑްމިން ސެކްޝަނުން ލިޔަންޖެހޭ ސިޓީ ، މެމޯ ފަދަ ތަކެތި ލިޔެ ފައިލްކޮށް ބެލެހެއްޓުން.\n9. ސެކްޝަންގައި ބޭނުންކުރާ ފޮތްތަކާއި ފައިލްތައް ތައްޔާރުކޮށް ބެލެހެއްޓުން.\n10.އޮފީހުން ޙަވާލުކުރާ އޮފީހާއިގުޅޭ އެހެނިހެން އޮފީސް މަސައްކަތްތައް ކުރުން.\nމީހުން ހޮވުމުގައި އިސްކަން ދެވޭ ކަންތައްތައް:\nމަޤާމުގެ މަސައްކަތަށް އަހުލުވެރިވެފައިވާ މިންވަރާއި ތަޖުރިބާ.\nވަޒީފާއަށް އެދޭ ފޯމު (މި ފޯމު މި ސަރވިސްގެ ވެބްސައިޓު www.corrections.gov.mv އިން ޑައުންލޯޑް ކުރެވޭނެއެވެ. އަދި މި ސަރވިސްގެ ކައުންޓަރުންވެސް ލިބެން ހުންނާނެއެވެ.)\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަންއޮތް، ލިޔެފައިވާ ލިޔުންތައް ކިޔަން އެނގޭފަދަ ކޮޕީއެއް.\nލިބިފައިވާ ތަޢުލީމީ ސެޓުފިކެޓުތަކުގެ ފޮޓޯ ކޮޕީ\nވަޒީފާއަށް އެދޭ ފަރާތުގެ ވަނަވަރު ( ސީވީ )\nދިވެހި ސިވިލް ސަރވިސްއަށް / ދައުލަތަށް ޚިދުމަތްކުރުމުގެ އެއްބަސްވުމެއް އޮތް މީހަކު ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާ މެދު އިއުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ރަސްމީ ލިޔުމުގެ ކޮޕީ.\nކުރިން ވަޒީފާ އަދާކޮށްފައިވާ މީހަކުނަމަ ވަޒީފާ އަދާކުރި ތަންތަނުން ދީފައިވާ ލިޔުމުގެ ކޮޕީ.\nނެގި ފަހުން ތިން މަސްދުވަސް ހަމަނުވާ އިސްކޮޅު ފެންނަ ފޮޓޯއެއް.\nއިންޖީނުލީ އުޅަނދު ދުއްވާނަމަ ލައިސަންސްގެ ކޮޕީ.\nމި މަޤާމުތަކަށް އެދޭ ފަރާތްތަކުން ވަޒީފާއަށް އެދޭ ފޯމާއި ވަނަވަރު އަދި ލިޔެކިއުންތަކާއި އެކު 2021 ނޮވެންބަރު 28 އާދިއްތަ ދުވަހުގެ ނިޔަލަށް [email protected] އަށް މެޢިލްކޮށްދެއްވުން އެދެމެވެ.\nހުށަހަޅަންޖެހޭ ލިޔުންތައް ފުރިހަމަ ނުކޮށް ހުށަހަޅާ ފޯމާއި ޝަރުޠު ހަމަނުވާ ފަރާތްތަކުން ހުށަހަޅުއްވާ ފޯމުތައް ބާޠިލް ކުރެވޭނެ ވާހަކަ ދަންނަވަމެވެ.\nހުށަހަޅުއްވާފައިވާ ލިޔެކިއުންތައް ސައްޙަ ނޫންކަމަށް ސާބިތުވެއްޖެނަމަ ފޯމް ބާޠިލް ކުރެވޭނެ ވާހަކަ ދަންނަވަމެވެ.\nވަޒީފާއަށްއެދޭ ފޯމާއެކު ހުށަހަޅާ ލިޔުންތަކުގެ އަސްލު އިންޓަވިއުއަށް ހާޒިރުވާއިރު ގެންނަންވާނެ އެވެ.\nމިމަގާމަށް މީހަކު ހޮވުމަށް ބޭއްވޭ އިންޓަރވިއު އޮންނާނެ ތާރީޚާއި ތަން، މި އިޢުލާނުގެ މުއްދަތު ހަމަވާ ތާރީޚުން ފެށިގެން ރަސްމީ 10 ދުވަހުގެ ތެރޭގައި އެންގޭނެއެވެ.\nމި ވަޒީފާއަށް އެދި ހުށައަޅާ، ޝަރުޠު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ފަރާތް ޝޯޓްލިސްޓް ކުރެވޭނެއެވެ.\n50% ( ފަންސާސް އިންސައްތަ)\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ، 3026115 ނަންބަރު ފޯނަށް، ނުވަތަ 3026114 ނަންބަރު ފޯނަށެވެ އަދި އީމެއިލް ލިބުނުކަން ކަށަވަރު ކުރުމަށް ގުޅާނީ 3026143 ނަންބަރު ފޯނަށް ނުވަތަ 3312694 ނަންބަރު ފޯނަށެވެ.\n(ފޯމާއެކު ހުށަހަޅުއްވާ ހުރިހާ ލިޔެކިއުންތައް ހުންނަންވާނީ ފޯމާއެކު ހީރަސްޖަހާ ސަފުހާ ނަންބަރު ޖަހާފައެވެ.)\n17 ނޮވެންބަރު 2021


މި ހޮސްޕިޓަލުގެ ނަންބަރު 30/IUL)GAAH-HR/2014) ގައި، ލޯންޑްރީ އެސިސްޓެންޓުގެ މަޤާމުގެ މުސާރައާއި، ކްލެސިފިކޭޝަނާއި، ރޭންކާއި، ޝަރުޠު ބަޔާންކުރެވިފައިވަނީ ރަނގަޅަށްކަމުގައި ނުވާތީ، އެ އިޢުލާން ބާޠިލުކޮށްފައި، އެ ފުރުސަތު އަލުން ހުޅުވައިލަމެވެ. މި ހޮސްޕިޓަލުގައި މަސައްކަތްކުރުމަށް ޝައުޤުވެރިވާ ފަރާތްތަކަށް މަރުޙަބާ ކިޔަމެވެ. މި ވަޒީފާތަކަށް ބޭނުންވަނީ، މަސައްކަތަށް ޝައުޤުވެރިކަންހުރި، ޤާބިލް މީހެކެވެ.\nގއ. އަތޮޅު ހޮސްޕިޓަލް / ގއ. ވިލިނގިލީ\nބެޑްޝީޓް، ރަބަރުޝީޓް ފަދަ ތަކެތީގައި ހުންނަ ނަޖިހާއި ލޭ ފަދަ ތަކެތި ދޮވެ ސާފުކުރުމާއި، އިސްތިރިކުރުން.\nލިޔަން ކިޔަން ދަތުމާއެކު، މަޤާމުގެ މަސައްކަތްކުރުމުގެ ހުނަރު /ޤާބިލްކަން ލިބިފައިވުން.\nވަޒީފާ އަށް އެންމެ ޤާބިލް ފަރާތެއް ހޮވުމަށް ބެލޭނެ ކަންތައްތައް\n1. ސިވިލް ސަރވިސްގެ ވަޒީފާއަށް އެދޭ ފޯމް (ވަޒީފާއަށް އެދޭ ފޯމު، މި ހޮސްޕިޓަލުގެ ކައުންޓަރުން ލިބެން ހުންނާނެއެވެ.)\n2. ސިވިލް ސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން، ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުން.\n3. ވަޒީފާއަށް އެދޭ ފަރާތުގެ ކާކުކަން އަންގައިދޭ ކާޑުގެ ދެފުށުގެ ލިޔުންތައް ފެންނަ، ލިޔެފައިވާ ލިޔުންތައް ކިޔަން ކިޔަން އެނގޭ ފަދަ ކޮޕީ.\n4. ވަޒީފާއަށް އެދޭ ފަރާތުގެ ވަނަވަރު (ވަޒީފާއަށް އެދޭ ފޯމާއެކު އެޓޭޗްކުރެވިފައިވާ ނަމޫނާއާ އެއްގޮތަށް ތައްޔާރުކޮށްފައިވާ ސީވީ)\n2015 މާރިޗު 19 ވާ ބުރާސްފަތި ދުވަހުގެ 14:30 ގެ ކުރިން ގއ. އަތޮޅު ހޮސްޕިޓަލަށް.\n2015 ވަނަ އަހަރުގެ މާރިޗު މަހުގައި، ގއ. އަތޮޅު ހޮސްޕިޓަލުގައި. އިންޓަރވިއުއަށް ހާޒިރުވާންޖެހޭ ދުވަހާއި ގަޑި، އިންޓަރވިއު ބާއްވާ ތާރީޚުގެ 24 ގަޑިއިރުގެ ކުރިން، ލިޔުމުން އެނގޭނެއެވެ.\nމަޢުލޫމާތު ސާފުކުރަން ގުޅާނީ 6820070 ނަންބަރު ފޯނަށެވެ.\nނަންބަރު: (IUL)GAAH-HR/2015/ 08\nސުންގަޑި: 19 މާރިޗު 2015 1430


ނަބިއްޔާ (ޞޢވ)އަކީ މީސްތަކުންގެ ތެރޭގައި އުޅުއްވި ދިރިހުރި ޤުރްއާނެކެވެ: ޚުތުބާ – Dhen.mv\nމަރްޔަމް ވަޙީދާ May 20, 2022 - 1:04 pm\nއިސްލާމީ މަރުކަޒު / ފޮޓޯ: ދެން އިމޭޖްސް\nމިއަދުގެ ހުކުރު ޚުތުބާގައި ހަނދުމަ ކޮށްދެއްވައިފައި ވަނީ މާތް ނަބިއްޔާ (ޞޢވ)ގެ ޚުލްޤުފުޅުން ނަމޫނާ ލިބިގަތުމުގެ މައްޗަށެވެ.\nއަހަރެމެންނަށް ދުނިޔެއާއި އާޚިރަތުގެ ސަލާމަތުގެ މަގު ދެއްކެވުމަށް ޓަކައި، މާތް އަހަރެމެންގެ ގާތަށް ފޮނުއްވި ރަސޫލާގެ ސީރަތުން ފިލާވަޅުތަކާއި، ދަރުސްތައް ވަނީ ހާސިލު ކުރަން ޖެހިފައެވެ. އަހަރެމެންގެ ހަޔާތުގައި ބަލަން ޖެހޭ އެންމެ ފުރިހަމަ ނަމޫނާއަކީ އެކަލޭގެފާނެވެ. އެކަލޭގެފާނަށް ކިޔަމަންގަތުމަށް މާތް ﷲ ވަނީ އަހަރެމެންނަށް އަމުރުކުރައްވައިފައެވެ.\nމާތް ﷲ ވަހީ ކުރައްވައިފައިވާ އާޔަތެއްގެ މާނައިގައިވެއެވެ.\nހަމަކަށަވަރުން ﷲގެ ރަސޫލާގެ ކިބައިގައި، ތިޔަބައިމީހުންނަށް ރިވެތިވެގެންވާ ނަމޫނާއެއްވެއެވެ. (އެއީ) ﷲގެ ދަރުމައާއި، އާޚިރަތުގެ ޘަވާބަށް އެދޭ އަދި ގިނަގިނައިން ﷲ ހަނދުމަކުރާ ކަމުގައިވާ މީހަކަށެވެ.\nރަސޫލާ (ޞޢޥ)ގެ މުޅި ޙަޔާތްޕުޅަކީ އަހަރެމެންނަށް ލިބިގެންވާ ލާމަސީލު ނަމޫނާއެކެވެ. އެކަލޭގެފާނުގެ މަތިވެރި ޝަޙްސިއްޔަތުގެ ކޮންމެ ފަރާތަކަށް ބެލިކަމުގައި ވިޔަސް، އެއީ ލާމަސީލު ނަމޫނާއެކެވެ. ރަސޫލެއްގެ ގޮތުން ވިޔަސް، ޒަޢީމެއްގެ ގޮތުން ވިޔަސް، ބަފައިކަލެއްގެ ގޮތުން ވިޔަސް، ފިރިކަލެއްގެ ގޮތުން ވިޔަސް، އެދުރެއްގެ ގޮތުން ވިޔަސް، އޯގާވެރިކަމާއި، މާފުކުރެއްވުމާއި، ދީލަތިފުޅުކަމަށް ބެލިޔަސް އެއީ އިންސާނިއްޔަތަށް ލިބިގެންވާ އެންމެ މަތިވެރި ނަމޫނާއެވެ.\nމާތް ﷲ ވަހީކުރައްވައިފައިވާ އެހެން އާޔަތެއްގެ މާނައިގައިވެއެވެ.\nއަދި ހަމަކަށަވަރުން، ކަލޭގެފާނު ވަނީ މާތް ވެގެންވާ ޚުލްޤުފުޅެއްގެ މަތީގައިކަން ކަށަވަރެވެ.\nމާތް ﷲ އެކަލޭގެފާނަށް ދެއްވި ނިޢުމަތްތަކުގެ ތެރޭގައި އެކަލޭގެފާނަށް އަދަބު އަޚްލާޤު އުނގަންނަވައިދެއްވުން ވެއެވެ.\nރަސޫލާ (ޞޢވ) ހަދީޘްކުރެއްވި ބަސްފުޅެއްގެ މާނައިގައިވެއެވެ.\nތިމަންކަލޭގެފާނުގެ ވެރިރަސްކަލާނގެ ތިމަން ކަލޭގެފާނު އަދަބުވެރި ކޮށްދެއްވިއެވެ. ފަހެ އެކަލާނގެ ތިމަންކަލޭގެފާނުގެ އަދަބުވެރިކަން ރިވެތި ކުރެއްވިއެވެ.\nނަބިއްޔާ (ޞޢވ)އަކީ މީސްތަކުންގެ ތެރޭގައި އުޅުއްވި ދިރިހުރި ޤުރްއާނެކެވެ. ކީރިތި ޤުރްއާނުގައި، ހެޔޮކަމަކަށް ގޮވައިލެވިއްޖެ ނަމަ އެކަލޭގެފާނު އެކަމެއް ކުރައްވައި، މީސްތަކުންނަށް އެކަމަށް އިރުޝާދު ދެއްވިއެވެ.ކީރިތި ޤުރްއާން އެކަމަކާ ދުރުހެލިވުމަށް ގޮވައިލި ކޮންމެ ކަމަކާ އެކަލޭގެފާނު ދުރުހެލިވެ ވަޑައިގެން، އެކަމަކާ ދުރުހެލިވުމަށް އުއްމަތަށް ނަސޭހަތް ދެއްވިއެވެ.\nކީރިތި ރަސޫލާ (ޞޢވ) އަހަރެމެންނަށް އަންގަވަނީ، ރިވެތި އަޚްލާޤުން ޒީނަތްތެރިވުމަށެވެ. އެކަލޭގެފާނު އަންގަވަނީ ހިނިތުންވުމާ އެކު އަނެކުންނާ ބައްދަލު ކުރުމަށެވެ. މިއީ ވަގުތަކަށް، މުދަލަކަށް، ތަނަކަށް ބޭނުންވާނެ ކަމެއްނޫނެވެ. އަނެކާގެ ކުރިމަތީގައި ހިނިތުންވެލުމުން، ރަން އަކުރުން އޭނާގެ ހިތުގައި ލިޔެވިގެންދާ މެސެޖުގެ އަސަރު ވަރަށް ފުން ވާނެއެވެ. ވަރަށް ދިގު މުއްދަތަކަށް މި އަސަރު ދެމިގެންދާނެއެވެ.


Vaahaka: Gurubaany - Vaguthu\nފަގީރު ގައުމުތަކަށް ކޮވިޑުން އަރައިގަތުން ދަތިވާނެ! - 26 މިނެޓް ކުރިން\n2 އަހަރު ކުރިން ( މެއި 28, 2019 )\nއިރު އޮއްސި މުޅި ރަށުގެ ތެރެއަށް ހަނދުވަރުގެ އަލިކަން ވެރިވެގެންފިއެވެ. ފަލަކުގައި ހަނދު ރަނިކަން ކުރާއިރު އެ ހަނދު ވަށައިގެންވާ ތަރިތައް ވިދާ ބަބުޅަމުން ދިޔައެވެ. މުޅި ފަލަކުން ފެންނަމުން ދިޔައީ ޤުދުރަތުގެ ފުރިހަމަ ކަމެވެ. މާގިނައިރު ތަކެއް ނުވަނީސް ބަނަ ވިލާތަކުން މުޅި ކައުނު ބައްދާލައިފިއެވެ. ފަލަކުގައި ވިދަމުން ދިޔަ ތަރިތައް އެއްކޮށް ނިވާ ވެއްޖެއެވެ. ރަނިކަން ކުރަމުން ދިޔަ ހަނދާއި އެކުގައެވެ. ޖެހެމުން ދިޔަ ވައިރޯޅި ތަކަށް ހަލަބޮލިކަން އަންނަށް ފަށައިފިއެވެ. އިސާހިތަކު ވާރޭގެ ތިކިތަކުން މުޅި ރަށުގެ ބިންގަނޑު ތެންމާލިއެވެ. ބޯކޮށް ވާރޭ އޮއްސައިގަތެވެ. ވިދާ ގުގުރަމުންނެވެ.\n"ސަކީނާ... ގޭގެ މައިދޮރު ޖެހޭ އަޑު އެބަ އިވޭ... ގޮސް ދޮރު ލައްޕާ ތަޅުލަބަލަ.."\nއާދަނު އެހެން ބުނުމާއިއެކު ސަކީނާ ގޮސް ގޭގެ މައިދޮރު ތަޅުލިއެވެ. އޭރުވެސް މުޅި ރަށުތެރެއިން އިވެމުން ދިޔައީ ބޯކޮށް ވާރޭވެހެމުން ދާ އަޑެވެ. ސަކީނާ ގޮސް އާދަނު ގެ ގާތުގައި އިށީދުނެވެ.\n" ކޮބާތަ އަހަރެމެންގެ ދަރިފުޅު މަލީކާ...؟ "\nސަކީނާ އިށީނުމާއިއެކު އާދަނު ސުވާލު ކުރިއެވެ.\n" މަލީކާ ވީ ކޮޓަރީގަ... އިޝާ ނަމާދުކޮށް ނިންމައިގެން ފިލާވަޅުތައް ހަދަނީ..." ސަކީނާ ޖަވާބު ދިނެވެ. މިގޮތުގައި އެދެމީހުން ވާހަކަ ދައްކަން ތިއްބެވެ.\nއާދަނާއި ސަކީނާ އަކީ ވަރަށް ފަޤީރު ނިކަމެތި ދިރިއުޅުމެއް އުޅެމުންދާ ދެމަފިރިންނެވެ. ޖިފުޓި ގަނޑެއް ފަދަ ކުޑަ ގެއެއްގައި އެދެމަފިރިންނާއި އެދެމަފިރިން ގެ ހުރި ހަމަ އެކަނި ދަރިފުޅު ދިރިއުޅެމުން ދިޔައެވެ. އެ ކުޑަ އާއިލާއަށް އެމީހުން ދިރިއުޅެމުން ދިޔަ ޖިފުޓިގަނޑަކީ ގަނޑުވަރެއްފަދަ ތަނެކެވެ. އާދަނާއި ސަކީނާގެ ހުރިހާވެސް އުއްމީދަކީ އެމީހުންގެ ދަރިފުޅު މަލީކާއެވެ. މަލީކާ ރަނގަޅު މޮޅު ކުއްޖަކަށް ހަދަން އެދަމަފިރިން ވަރަށް ބޭނުންވެއެވެ. ލިބޭ ހުރިހާ ރުފިޔާއެއް މަލީކާގެ ބޭނުމަށް ޚަރަދުކުރަމުން ގެންދިޔައީ މަލީކާ އާއި މެދު ކުރެވޭ އުއްމީދުތައް ވަރަށް ބޮޑުވީމައެވެ. މަލީކާ ބޮޑުވެގެން ޑޮކްޓަރަކަށް ވުމަކީ މަލީކާގެ ވަރަށް ބޮޑު ހުވަފެނެކެވެ. އެ ދަރިފުޅުގެ ހުވަފެން ހަޤީޤަތަކަށް ހެދުމަށް ރޭދުވާ މަގުން އެތައް ބުރަ މަސައްކަތެއް އާދަނު ދިޔައީ ކުރަމުންނެވެ. ވެހޭހާ ވާރެ އާއި ދިއްލާހާ އައްވެއްގައި އަރާމު ނިދިން މަޙުރޫމުވެ އެތަކެއް ޤުރުބާނީ ތަކެއް ދިޔައީވަމުންނެވެ. އާއިލާގެ ތެރޭގައި އާންމުދަނީ ހޯދުމަށް މަސައްކަތް ކުރަމުން އައީ ހަމަ އެކަނި އާދަނެވެ. ސަކީނާ ގޭތެރޭގެ ކަންތައްތައް އެންމެ ފުރިހަމަ ގޮތުގައި ބަލަހައްޓަމުން ދިޔައެވެ.\nދުވަސްތައް ފައްވަމުންދެއެވެ. މަލީކާ ތައްޔާރު ވަމުން ދިޔައީ އޭނާގެ ބޮޑު އިމްތިޙާނަށެވެ. ސަކީނާ އާއި އާދަނުގެ ހިތްވަރުން މަލީކާގެ ޢަޒުމު ދިޔައީ ވަރުގަދަ ވަމުންނެވެ. ގުރޭޑު 10 ގެ އެންމެފަހުގެ އިމްތިޙާން ފެށިއްޖެއެވެ. މަލީކާ ގެ ހުރިހާކަމެއްވެސް އެންމެ ފުރިހަމަ ގޮތުގައި އަދާކުރެވޭތޯ ސަކީނާއާއި އާދަނު ބަލައެވެ.\n"ދަރިފުޅާ... ކިހިނެއްވަނީ ޓެސްޓު...؟ ފަސޭހަތަ؟... " މަލީކާ ގެއަށް ވަނުމާއިއެކު ސަކީނާ އެއްސެވެ.\n" އާނ މަންމާ... ވަރަށް ފަސޭހަ.. އިރާދަކުރެއްވިއްޔާ ވަރަށް ރަނގަޅު ނަތީޖާއެއް ލިބޭނެ..." މަލިކާ ގެ ޖުމުލައިން އާދަނާއި ސަކީނާގެ މޫނުމަތި އުޖާލާވިއެވެ. އެދެމީހުންގެ ދުޢާ އަކީވެސް އެއީ އެވެ.\nދުވަސްތައް ދިޔައީ ހީވެސް ނުކުރާހާ އަވަށެވެ. މިއަދަކީ މަލީކާގެ ޓެސްޓުގެ ނަތީޖާ ލިބޭ ދުވަހެވެ. އާދަނާއި ސަކީނާގެ މޫނުމަތިން އެއްވެސް ވަރަކަށް ހާސްކަމެއް ނުފެނެއެވެ. އެ ދެމީހުންގެ ދަރިފުޅު ފާސް ވާނެ ކަމުގެ ފުރިހަމަ ޔަގީންކަން އެދެމީހުންގެ ހިތުގައި އަބަދުވެސް އޮވެއެވެ. މަލީކާ އާއި މެދު އެދެމީހުން ފުރިހަމަ އިތުބާރާއި ޔަގީންކަން ހިތުގެ އެންމެ އަޑިން އޮވެއެވެ.\n"މަންމާ... ބައްޕާ... " މަލީކާ ދުވެފައި ގެއަށް ވަތް ގޮތަށް ސަކީނާއާއި އާދަނުގެ ގައިގައި ބައްދައިގަތެވެ.\n"... މަންމާ... ބައްޕާ... ބަލާލަބަލަ ނަތިޖާ"\nމަލީކާ ވާހަކަ ދެއްކީ ނުހަނު އުފަލާއި އެކުގައެވެ. ނަތީޖާ ފެނުމާއި އެކު އާދަނާއި ސަކީނާއަށް ރޯންފެށުނެވެ. ދެރަވެގެންނެއް ނޫންނެވެ. ވީ އުފަލެއް ބޮޑުކަމުންނެވެ. މަލީކާއަށް ލިބުނީ މުޅި ރާއްޖެއިން އެއްވަނަ އެވެ. އާދަނު މަގޭ ދަރިފުޅާ ކިޔައި މަލީކާ އުރާލިއެވެ.\n" ދަރިފުޅާ ބުނޭ... ބޭނުން އެއްޗެއް ބުނޭ... އިރާދަކުރެއްވިއްޔާ ބައްޕަ ހޯދަ ދޭނަން... " އާދަނު އޭރުވެސް ހީވަނީ އުފަލުން އުދުއްސައި ގެން ގޮސް ދާނެހެންނެވެ.\n" ބައްޕާ... އަޅުގަނޑު ބޭނުމީ ކުރިން ދުވަހު ބައްޕައަށް ދެއްކީމެއްނު ހެދުމެއް.... އެކަމު 900 ރުފިޔާ އަށް ލިބޭނީ... އެދުވަހު އަޅުގަނޑު ދެން ނުބުނީ ބައްޕަ ގާތު ގަންނަން... ބައްޕާ.. އެހެދުން ގަނެވިދާނެތަ...؟ "\nމަލީކާ ބުނެލިއެވެ. އާދަނު ވަރަށް އުފާވިއެވެ. ދަރިފުޅު އުފާވެފައި ހުރިވަރު ފެނުމުންނެވެ. ދަރިފުޅުގެ އެދުމަށް އާދަނު އެ ހެދުން ގަންނަން ބޭނުންވިއެވެ. އެކަމު އެވަރަށް ރުފިޔާއެއްވެސް ނެތެވެ. އެހެނަމަވެސް ކޮންމެ ގޮތެއް ހަދާފައި ވެސް އެ ހެދުން ގަނެދެން އާދަނު ނިންމިއެވެ.\nޖެހިގެން އައި ދުވަހު ދަރިފުޅު ބުނި ހެދުން އާދަނު ގަނެދިނެވެ. އަދި މަލީކާ އަށް އެ ހެދުން ހަދިޔާ ކުރިއެވެ. މަލީކާ ހުރީ އުފަލުން ފޮޅިފައެވެ.\nއާދަނު ހުރީ އޭނާގެ ކޮޓަރީގައެވެ. އާދަނަށް ފަހަތް ބަލާލެވުނީ ސަކީނާ ކޮޓަރިއަށް ވަތް އަޑަށެވެ.\n" އާދަނޫ... ކޮންތާކުން ތަ ރުފިޔާ ހޯދީ... އަހަރެންނަށް އެނގޭ އާދަނުގެ އަތުގަ ހެދުން ގަންނަ ވަރަށް ރުފިޔާ ނުހުންނާނެކަން... ބުނޭ އެއީ ކިހިނެއް ހޯދި ރުފިޔާއެއް... "\nއާދަނުގެ ގާތައް އައިސް ސަކީނާ އެއްސެވެ.\n" އެއީ އަހަރެން ރައްކާކޮށްފައި ހުރި ކޮންމެވެސް ވަރެއްގެ ރުފިޔާ ކޮޅަކުން... ދެން މީހަކަށް މަސްކޮޅެއް ކަނޑާ ދީގެން ލިބުނު ރުފިޔާ ކޮޅު އެއްކޮށްލައިގެން ގަތުނީ... ކޮންމެ ގޮތެއް ވިޔަސް މަލީކާގެ މޫނުމަތިން އުފާވެރިކަން ފެންނަށް ހުރިއްޔާ އެ ލިބެނީ އަހަރެމެންނަށް ވަރަށް ބޮޑު ހިތްހަމަ ޖެހުމެއްނު" އާދަނު ސަކީނާއަށް ބަލަހައްޓައިގެން ހުރެ ބުނެލިއެވެ.\n"އާނ.. އެއީ ވަރަށް ބޮޑު ހިތްހަމަ ޖެހުމެއް... " ސަކީނާ އާދަނުގެ ގައިގައި ބައްދާލަމުން ބުނެލިއެވެ.\nމުޅިން އާދުވަހެކެވެ. އާދަނު ތައްޔާރުވަމުން ދިޔައީ މާލެ ފުރުމަށެވެ. މަލީކާ ގެ މަތީ ތަޢުލީމަށް ރުފިޔާ ހޯދަންށެވެ. މަލީކާ އާއި ސަކީނާ ދޫކޮށްފައި އާދަނު ފުރައިފިއެވެ. އެދެމައިންގެ މޫނުމަތިން އާދަނު ނެތްކަމުގެ ހިތާމަ ފާޅުވާން ހުއްޓެވެ. އާދަނު މާލެ ދިޔުމަށްފަހު ހަމަ ކޮންމެ ދުވަހަކުހެން ސަކީނާ އާއި މަލީކާ ގެ ޙާލު ބަލައެވެ.\nއެއްމަސްފަހެވެ. ސަކީނާ އިލޮށިފަތި ހިފައިގެން ކުނިކަހަން ނިކުންނަށް ދިމާ ކޮށްލިތަނާ ލޮލުގައި އަޅައިގަތީ އާދަނު އަންނަ ތަނެވެ. ސަކީނާއަށް ވީގޮތްވެސް ނޭނގުނެވެ. ދުވެފައި ކަހަލަ ގޮތަކަށް ގޮސް އާދަނުގެ ގައިގައި ބައްދާލިއެވެ. މަލީކާވެސް ހުރީ ވަރަށް އުފާވެފައެވެ.\n" ދަރިފުޅާ... ދަރިފުޅު ގެ ކިޔެވުމުގެ ޚަރަދުތައް ހަމަޖެހިއްޖެ... އަވަހަށް ފުރަން ތައްޔާރުވޭ..."\nއާދަނު ހިނިތުންވެލަމުން ހުރެ މަލީކާގެ ގާތުގައި ބުނެލިއެވެ. މަލީކާ ވީ އުފަލުން ގޮސް އާދަނުގައި ގައި "ބައްޕާ" އޭ ކިޔައި ބައްދައިގަތެވެ. ސަކީނާ ހުރީ ހައިރާން ވެފައެވެ. އެންމެ މަހެއްގެ ތެރޭގައި މަލީކާ ބޭރަށް ކިޔަވަން ފޮނުވޭ ވަރަށް ރުފިޔާ ލިބުނީމައެވެ. ސަކީނާގެ ބޮލުގެ ތެރޭގައި ތަފާތު ޚިޔާލުތައް އެބުރެމުން ދިޔައެވެ.\nދުވާލުގެ ދަންފަޅި ނިމި ރޭގަނޑުގެ ދަންފަޅިއަށް މަރުޙަބާ ކިޔައިފިއެވެ. ސަކީނާ އެނދުމަތީގައި އޮތް އާދަނަށް ބަލާލަމުން ބުނެލިއެވެ.\n" އާދަނޫ... އެއީ ކިހިނެއް އެހާ ގިނަ ފައިސާ ހޯދީ.... އަނެއްކާ އެއީ އާދަނު ނުބައި ގޮތަކުން ހޯދި ފައިސާ ތަ؟... " ސަކީނާ ވަރަށް އުނދަގުލުން އެހިއެވެ.\nއާދަނު އެނދުން ތެދުވެ ސަކީނާގެ ކުރިމަތީގައި ހުއްޓުނެވެ.\n"ހީވޭތަ އަހަރެން ނުބައި ގޮތުގަ ފައިސާ ހޯދަފާނެހެން..." އާދަނުގެ ލޯ ފެންކަޅިވިއެވެ.\n؟؟ " " އާދަނު... ކިހިނެއްތަ ވީ\nއާދަނުގެ ލޮލުން ފައިބަން ފެށި ކަރުނައިން ސަކީނާއަށް އަސަރު ކުރިއެވެ.\n" " ސަކީނާ... އަހަރެން... އަހަރެންގެ... އަހަރެންގެ ކިޑުނީ ވިއްކާލައިފިން...\nއާދަނުގެ އަޑު ބެދުނެވެ. ސަކީނާއަށް ހީވީ އޭނާގެ ކަންފަތުގެ ތެރެއަށް ވަޒަނެއް ވަދެގެން ދިޔަހެންނެވެ. ދެންވެސް ވާހަކަ ކުރިޔަށް ގެންދިޔައީ އާދަނެވެ.\n" އެއީ އަހަރެންގެ ދަރިފުޅަށްޓަކައި ނިންމި ނިންމުމެ... ފައިސާ ހޯދަން... އަހަރެމެންގެ އުފަލަކީވެސް އަހަރެމެންގެ ދަރިފުޅު މަލީކާއެއްނު؟. ހެޔޮނުވާނެ ސަކީނާ... މިކަންތައް މަލީކާއަށް ސިއްރު ކޮށް ދޭތި... "\nއާދަނަށް ހަމަ ރަނގަޅަށް ވެސް ރޮވިއްޖެއެވެ. އޭރު ސަކީނާވެސް މޫނުމަތީގައި އަތް އަޅައިގެން ގިސްލަ ގިސްލާފައި ރޮނީއެވެ.\n" ސަކީނާ ނުރޮއި.... މިކަމާ ހިތާމަ ނުކުރޭ... އަދި އިރާދަކުރެއްވިއްޔާ އުފާވެރި ދުވަސްތައް ކުރިއަށް އޮތީ..... މާތް ﷲ އަހަރެމެންގެ އުމުރު ދިގު ކުރައްވާނެ... "\nސަކީނާގެ ލޮލުން އޮހެމުން ދިޔަ ކަރުނަތައް ފޮހެދެމުން ސަކީނާގެ ގައިގައި ވަރަށް ބާރަށް އާދަނު އޮޅުލައިގަތެވެ. އަނެއްކާވެސް ސަކީނާ ގެ ބަޑި ފަޅައިގެން ދިޔައެވެ. ސަކީނާ އެރޭ ވަރަށް ރުއެވެ. އާދަނު ވަރަށް ޙާލުން ސަކީނާ ހަމައަކަށް އެޅުވިއެވެ.\nހަފުތާއެއް ފަހެވެ. މަލީކާ މިހާރު ގެންދަނީ މެލޭޝިޔާގެ ކޮލެޖެއްގައި ޑޮކްޓަރުކަން ކިޔަވަމުންނެވެ. ކޮންމެ ދުވަހަކުވެސް މަލީކާ އޭނާގެ މަންމަ އާއި ބައްޕައަށް ގުޅައިގެން ވާހަކަ ދައްކައެވެ. ޙާލު ބަލައެވެ. ސަކީނާ އާއި އާދަނު އިންތިޒާރު ކުރަމުން ގެންދަނީ ޑޮކްޓަރަކަށް ވެގެން އެ މީހުން ގެ ދަރިފުޅު މަލީކާ އަންނާނެ ދުވަހަކަށެވެ.\n5 އަހަރު ފަހެވެ. މިއަދަކީ މަލީކާ ޑޮކްޓަރުކަން ކިޔަވައި ނިންމައިގެން މާލެ އަންނަށް ހަމަޖެހިފައި އޮތް ދުވަހެވެ. ސަކީނާ އާއި އާދަނު ހުރީ ހުޅުލޭ އެއާރޕޯޓުގައެވެ. އެމީހުންގެ ދަރިފުޅުގެ އިންތިޒާރުގައެވެ. އެ ދެމީހުންގެ މޫނުމަތިން ފެންނަމުން ދިޔައީ އިންތިހާއަށް އުފާވެރިކަމެވެ. އެ ދެމީހުންނަށް ސިފަވަމުން ދިޔައީ މަލީކާ ސުކޫލުގެ ނަތީޖާ ހިފައިގެން ދުވަމުން އައި މަންޒަރެވެ. އެ ހިތްއުފާ ކުރުވި އެ ވަގުތުކޮޅެވެ. މިއަދުވެސް މަލީކާ ދުވެފައި އައިސް އެދެމީހުންގެ ގައިގައި ބައްދާލާނެ ވަގުތަކަށް ކެތްމަދުވެފައި އެ ދެމީހުންވެސް ތިއްބެވެ.\nވައިގެ ތެރޭގައި މިނިވަންކަމާއިއެކު ދުއްވާފައި އައި ފުލައިޓް ތައްޔާރުވަމުން ދިޔައީ ހުޅުލޭ އެއާރޕޯޓަށް ޖައްސަންށެވެ. އެ މަންޒަރު ބަލަން އާދަނާއި ސަކީނާ އަތުގުޅުވާލައިގެން ހެވި ދިލިފައި ހުއްޓެވެ. އެމީހުންގެ ދަރިފުޅު ދުވެފައި އަންނަހެންވެސް އެ ދެމީހުންނަށް ހީވާ ކަހަލައެވެ.\nފްލައިޓް ޖެއްސުމާއިއެކު އިވުނީ ބާރު އަޑު ފަށްގަނޑެކެވެ. ހަމަ އެއާއި އެކު ފްލައިޓްގައި ރޯވިއެވެ. ސަކީނާ އާއި އާދަނަށް ވީގޮތްވެސް ނޭނގުނެވެ. " ދަރިފުޅާ" އޭ ކިޔައި އާދަނު ހެއިނެތިގެން ވެއްޓުނެވެ. ސަކީނާ ރޮމުން އޭނާގެ ގައިން ވަރު ދޫވެ ހުރިތަނަށް ތިރި ވިއެވެ. އޭރު މުޅި އެއާރޕޯޓް ހަލަބޮލި ވެއްޖެއެވެ. މުޅި ތަނަށް ވަނީ ދުމުގެ އަސަރު ފޯރާފައެވެ.\nއެ ހިތާމަވެރިން ޚަބަރުން މުޅި ރާއްޖެ ހިމޭންވިއެވެ. އެތައް ބައެއްގެ ލޮލުން ކަރުނަ ހިލުވާލިއެވެ. މުޅި ޤައުމަށް ފުން ހިތާމައިގެ ބޮޑު ކޯރެއް ބަންޑުންވިފަދައެވެ.\nސަކީނާއަށް ލޯ ހުޅުވާލެވުނު އިރު އޭނާ އޮތީ ހޮސްޕިޓަލްގައި އެޑްމިޓް ކޮށްފައައެވެ.\n" މަގޭ އާދަނު... މަގޭ މަލީކާ.... "\nސަކީނާ ރޮމުން އެނދުން ތެދުވާ މަސައްކަތްކުރިއެވެ. އެހެންނަމަވެސް ސަކީނާ ގާތުގައި ހުރި ނަރުސް ކުއްޖާ ސަކީނާ އެނދުމަތީގައި ބޭއްވިއެވެ. އެއާއި އެކު ސަކީނާއަށް ރޯންފެށުނެވެ. ގިސްލަ ގިސްލާފައެވެ.\nސަކީނާ ސިހިފައި ބަލާލީ އެނދުގެ މަގަތު ކަނުގައި ކޮޅަށް ހުރި އޭނާގެ ދަރިފުޅު މަލީކާ އަށެވެ. ފްލައިޓުން ސަލާމަތް ވި މަދު މީހުންގެ ތެރޭގައި މަލީކާވެސް ހިމެނުނެވެ.\n" ދަރިފުޅާ... މަގޭ ދަރިފުޅާ..."\nސަކީނާ އެނދުން ތެދުވެގެން ގޮސް އޭނާގެ ދަރިފުޅު ގައިގައި އޮޅުލައިގަތެވެ. ސަކީނާ އާއި މަލީކާވެސް ރޮމުން ގެންދިޔައެވެ. އެތަން ބަލަން ނަރުސް ކުއްޖާއަށް ހުރެވުނީ ހިތް ރޫޅޭ ވަރުވެފައެވެ.\nމަލީކާ އާއި ސަކީނާ އަވަސްވެގަތީ އާދަނުގެ ޚަބަރެއް ބެލުމަށެވެ.\n"ޕޭޝެންޓްގެ އެއް ކިޑުނީ ނަގާފާ ވާއިރު ޕޭޝެންޓްގެ ޙާލު ވަރަށް ސީރިއަސް.... އަދިވެސް އޮތީ ހޭނެތިފަ. "\nޑޮކްޓަރުގެ ޖުމުލައިން މަލީކާއަށް ހީވީ މީހަކު އައިސް އޭނާ ހޫރާލިހެންނެވެ. ވަރަށް ބާރަށް ރޯންފެށިއެވެ.\n" ކިޑުނީ ނަގާފައޭ... ކޮން އިރަކު.. ؟ މަންމާ.. އެއީ ކޮން އިރަކު؟ "\nމަލީކާ އޭނާގެ ނޭފަތުން ފައިބަމުން ދިޔަ ފެންތައް އަތުން ފޮހެމުން ގެންދިޔައިރު ލޮލުން އެއްވެސް ހިފެހެއްޓުމެއްނެތި ކަރުނަތައް ފައިބަމުން ދިޔައެވެ. ސަކީނާ ހުރިހާ ވާހަކައެއް މަލީކާއަށް ކިޔާ ދިނެވެ. މަލީކާއަށް ވަރަށް އަސަރުކޮށްފިއެވެ. މަލީކާ ދުވަމުންގޮސް ވަނީ ހޮސްޕިޓަލުގެ ނަމާދު ކުރާ ބަޔަށެވެ. އަދި ﷲއަށް ދުޢާ ކުރަންފެށިއެވެ. ބައްޕަ ރަނގަޅު ކޮށް ދެއްވުމަށެވެ.\nމާ ގިނަ އިރު ތަކެއް ނުވިއެވެ. ﷲގެ ކުޅަދުންވަންތަކަމުން އާދަނު ހޭއެރިއެވެ. އަދި އާދަނުގެ ޙާލު މަޑުމަޑުން ރަނގަޅުވަމުން އަންނަ ކަމަށް ޑޮކްޓަރުން ބުންޏެވެ.\nސަކީނާ އާއި މަލީކާ ގޮސް އާދަނުގެ ގައިގައި ބައްދައިގަތެވެ.\n" ﷲއަށް ޝުކުރު ކުރަން.... ބައްޕާ... ބައްޕަ ތީ މި ދުނިޔޭގައި ހުރިހާ ބައްޕައިންނަށް ހުރި ނަމޫނާ އެއް.... ދަރިއަކަށްޓަކައި ތި ވީ ކޮންފަދަ މަތިވެރި ޤުރުބާނީ އެއް... އަޅުގަނޑު އަބަދުވެސް ބައްޕަގެ ތި ޤުރުބާނީ ހަނދާނުގަ ބަހައްޓާނަން... އިރާދަކުރެއްވިއްޔާ މަންމަ އާއި ބައްޕަ އާއި ބަލިވާ ދުވަހަކުން ދެން ފަރުވާކޮށް ރަނގަޅު ކުރާނީ އަޅުގަނޑު... ބައްޕާ.. "\nމަލީކާ ރޮމުން އާދަނުގެ ގައިގައި ބައްދައިގަނެގެން އޮތެވެ. އާދަނު މަޑުމަޑުން އޭނާގެ އަތް ނަގާ މަލީކާގެ ބޮލުގައި ފިރުމާލިއެވެ. ސަކީނާ ވެސް މަލީކާގެ ބުރަކަށީގައި ފިރުމާލިއެވެ. އާދަނާއި ސަކީނާ އަށް މާތް ﷲ މަލީކާ ފަދަ ދަރިއެއް ދެއްވީތީ އެ ދެމީހުން އެކަލާނގެއަށް ޙަޟްރަތަށް ޝުކުރުވެރިވިއެވެ. އަދި ފްލައިޓްގައި އަލިފާން ރޯވި ބިރުވެރި ހާދިސާ އިން މަލީކާ ސަލާމްކުރެއްވީތީ ﷲ އަށް ޙަމުދްކުރިއެވެ.\nމެއި 29, 2019 18:39\nވަރަށް ރީތި ވާހަކައެއް


SunOnline: China-Raajje flight thah anna mahu fahukolhu fashan thayyaaru vejje\nޗައިނާ-ރާއްޖެ ފްލައިޓުތައް އަންނަ މަހު ފަހު ކޮޅު ފަށަން ތާވަލްކޮށްފި\nރާއްޖޭގެ ފަތުރުވެރިކަމުގެ އެންމެ މުހިންމު އެއް މާކެޓް، ޗައިނާއިން ރާއްޖެއަށް ފްލައިޓުތައް އަންނަ މަހު ފެށުމަށް ތާވަލްކޮށްފި އެވެ.\nވެލާނާ އިންޓަނޭޝަލް އެއާޕޯޓުން މިއަދު އާންމުކޮށްފައިވާ ތިން މަސްދުވަހުގެ ފްލައިޓު ޝެޑިއުލްގައިވާ ގޮތުން ކޮވިޑަށް ފަހު ޗައިނާއިން ރާއްޖެ އަންނަ ފުރަތަމަ ފްލައިޓް އަންނަން މިހާރު ތާވަލްކޮށްފައިވަނީ އަންނަ މަހުގެ 29 ވަނަ ދުވަހު އެވެ.\nއެއީ "ޗައިނާ ސަދާން އެއާލައިން"ގެ ފްލައިޓެކެވެ. އެ ފްލައިޓް އަންނަނީ ރާއްޖެއަށް ކުރިންވެސް ގިނަ އަދަދެއްގެ ފަތުރުވެރިން އަންނަ ގުއަންޒޯ އިންޓަނޭޝަލް އެއާޕޯޓުންނެވެ.\nއޭގެ އިތުރުން، ޗައިނާގެ ވެރިރަށް ބެއިޖިން އިން ދެ ފްލައިޓެއް ރާއްޖެ އައުމަށް ވަނީ ތާވަލްކޮށްފަ އެވެ. "ބެއިޖިން ކެޕިޓަލް އެއާލައިން"ގެ އެ ދެ ފްލައިޓު އައުމަށް ތާވަލްކޮށްފައިވަނީ، ޑިސެމްބަރު ދޭއް، އަދި ހަތަރަކަށެވެ.\nތާވަލްގައި ބުނާ ގޮތުން މި ތިން މަސް ތެރޭ ބޭރުގެ 31 އެއާލައިނެއް ރާއްޖެ އައުމަށް ވަނީ ހަމަޖެހިފަ އެވެ. އޭގެ ތެރޭގައި ކޮވިޑާ ގުޅިގެން ބޯޑަރު ބަންދުކުރުމަށްފަހު އަލަށް ރާއްޖެއަށް ފަށާ އެއާލައިންތައްވެސް ހިމެނެ އެވެ.\nޗައިނާގެ ދަތުރުތައް ރާއްޖެއަށް ފެށުމަށް ހަމަޖެހިފައިވާއިރު، އެއީ މިދިޔަ އަހަރުވެސް އެއް ގައުމަކުން އެންމެ ގިނަ ފަތުރުވެރިން ރާއްޖެ ޒިޔާރަތް ކުރި ގައުމެވެ.\nމިދިޔަ ޖުލައި މަހު 15 ވަނަ ދުވަހުން ފެށިގެން 31،000އަށް ވުރެ ގިނަ ފަތުރުވެރިން ރާއްޖެއަށް ވަނީ ޒިޔާރަތްކޮށްފައެވެ. ސަރުކާރުގެ އަމާޒަކީ، ބޯޑަރު ހުޅުވާލިފަހުން 120،000 ފަތުރުވެރިން ރާއްޖެ ގެނައުމެވެ.\nކޮވިޑް-19އާ ގުޅިގެން ރާއްޖޭގެ ބޯޑަރުތައް މާޗު 27 ގައި ބަންދު ކުރި އިރު އަހަރުގެ ފުރަތަމަ ތިންމަހުގެ ތެރޭ 380،000 ފަތުރުވެރިން ރާއްޖެ އައިސްފައިވެ އެވެ. މިދިޔަ އަހަރު ނިމުނުއިރު ރާއްޖެއަށް 1.77 މިލިއަން ފަތުރުވެރިން ޒިޔާރަތްކުރި އެވެ.


Root feyrumugai baiverivi ithuru thin meehun hayyaru koffi\nރޫޓް ފޭރުމުގައި ބައިވެރިވި އިތުރު ތިން މީހަކު ހައްޔަރުކޮށްފި\nރޫޓް ފިހާރައިގެ ހަތަރު މިލިއަނަށްވުރެ ގިނަ ފައިސާ ފޭރުނު މައްސަލާއާ ގުޅިގެން އިތުރު ތިން މީހަކު ހައްޔަރުކޮށްފި އެވެ. ފޭރުމުގައި އަމަލީގޮތުން ބައިވެރިވިކަމަށް ތުހުމަތުކުރެވޭ ހަތަރު މީހަކު ކުރިން ވަނީ ހައްޔަރުކޮށްފައެވެ. އަދި އެ މީހުންގެ ވަނަވަރު ވެސް ވަނީ އާންމުކޮށްފައެވެ.\nފުލުހުން މިއަދު ބުނީ ރޫޓް ފިހާރައިގެ ހަތަރު މިލިއަނަށްވުރެ ގިނަ ފައިސާ ފޭރުނު މައްސަލާއާ ގުޅިގެން އިތުރު ތިން މީހަކު ހައްޔަރު ކޮށްފައިވާ ކަމަށެވެ. އެއީ 20 އަހަރުގެ މީހަކާއި 21 އަަހަރުގެ މީހަކާއި 30 އަހަރުގެ މީހެކެވެ. އެއީ ދިވެހި ފިރިހެނުންނެވެ. އެ މީހުންގެ ބަންދަށް ވަނީ 15 ދުވަސް ޖަހާފައެވެ.


Nasheed Ge Manma Ah Fuluhun Hamalaa Dheefi Kamah Bunefi - Vaguthu\nނަޝީދުގެ މަންމަ އަށް ފުލުހުން ހަމަލާދީފި ކަމަށް ބުނެފި\n1 އަހަރު ކުރިން ( މާޗް 2, 2018 )\nރައީސް ނަޝީދުގެ މަންމަ އާބިދާ މިއަދުގެ މުޒާހަރާގައި\nކުރީގެ ރައީސް މުހައްމަދު ނަޝީދުގެ މަންމަ އާބިދާ އަހްމަދަށް ދެންމެ ފުލުހުން ހަމަލާދީފި ކަމަށް ބުނެފިއެވެ.\nއާބިދާ އާއި އާއިލީ ގުޅުން އޮންނަ ސަބްރާ ނޫރަައްދީން ކުރި ޓްވީޓެއްގައި ބުނީ ރައީސް ނަޝީދުގެ މަންމަ މިއަދު މުޒާހަރާގައި ހުންނަވަނިކޮށް ފުލުހުން ވަނީ ރައީސް ނަޝީދުގެ މަންމަ ކޮށްޕާލާފައި ކަމަށެވެ.\nރައީސް ނަޝީދުގެ މަންމަ މިއަދުގެ މުޒާހަރާގައި ބައިވެރިވަމުންދާ ފޮޓޯއެއް މީސް މީޑިއާގައި ދަނީ ދައުރުވަމުންނެވެ. ފޮޓޯއިން ފެންނަނީ މިހާރު ހައްޔަރުކޮށްފައިވާ ރައްޔިތުން މަޖިލީހުގެ މެންބަރު ފާރިސް މައުމޫން ދޫކޮށްލުމަށް ގޮވާލާ ޕޯސްޓަރެއް ހިފައިގެން ރައީސް ނަޝީދުގެ މަންމަ ހުންނަވަަނިކޮށެވެ.\nފުލުހުން ވަނީ ރައީސް ނަޝީދުގެ މަންމަ ކޮށްޕާލާފައި ކަމަށް ސަބްރާ ވިދާޅުވި ނަމަވެސް ރައީސް ނަޝީދުގެ މަންމަ އަށް އެއްވެސް އަނިޔާއެއް ވިކަމަށް އޭނާ ބުނެފައެއް ނުވެއެވެ.\nސުޕްރީމް ކޯޓުން ނުވަ ކުށްވެރިޔަކު ދޫކޮށްލަން ގޮވާލާ ފެބްރުއަރީ 01 ގައި ނެރުނު އަމުރު ތަންފީޒު ކުރުމަށް ގޮވާލާ އިދިކޮޅު ފަރާތްތަކުން މިއަދު މުޒާހަރާ އަށް ނިކުތުމުން މަޖީދީމަގުން ވެހިކަލް ނުދުއްވި ގިނަ ބަޔަކަށް ދަނީ ދަތިތައް ދިމާވަމުންނެވެ.\nމުޒާހަރާ ރޫޅާލުމުގެ މަސައްކަތް ފުލުހުން ކުރަމުން ދާއިރު ފުލުހުން ވަނީ ޕެޕަ ސްޕްރޭ ޖަހާ ބައެއް މީހުން ހައްޔަރުކޮށްފައެވެ. ހައްޔަރުކޮށްފައިވާ މީހުންގެ ތެރޭގައި ބައެއް މެންބަރުން ވެސް ހިމެނެއެވެ.\nލަންކާއަށް ހަމަލާދިން ބަޔަކަށް އެންމެންގެ ދެކޮޅުވެރިކަމާއި ކުއްވެރިކުރުން އަމާޒުވާން ޖެހޭ - ނަޝީދު\nއާއިލާއެކު ވަގުތު ހޭދަކޮށްލުމަށް ނަޝީދު އިނގެރޭސި ވިލާތަށް\nރޮބޯމޭންއާއެކު ނަޝީދުވެސް ހުނަރު ދައްކާލައިފި!\nމާޗް 2, 2018 17:53\nހެހެހ ލޮލް. މަންމަ އަކަސް ބައްޕައަކަސް މުޒާހަރާ ތެރޭގައި ފުލުހުން ޢަމަލުކުރާނީ ޢާއްމުންކަމަށް ބަލައިގެން.\nމާޗް 2, 2018 17:54\nމަންމާފުޅު ގޭގައި މަޑުން ނޯއްވެވިގެން ތިއުޅުއްވަނީ ކީއްވެތޯ. މަގުމައްޗަށް މުޒާހަރާއަށް އެވެސް ޤާނޫނާ ޤވާއިދާ ޚިލާފަށް ނިކުތީމަ އަޅުގަނޑަސް މަންމާފުޅަސް ބައްޕާފުޅަސް ވާނީ ހަމަ އެއްގޮތް. ކުއްވެރިވެސް ވާނެ. އަބުރު ނޭގެންޏާ ދަސްކުރޭ\nމާޗް 2, 2018 18:02\nކޮން ނަޝީދު މަންމަ އެއްތޭ އޭނާ ކިއެއްކުރަން ގާނޫނާއި ޚިލާފު ތަނަކަށް އެއްވާންވީ ފުލުހުންނަށް އޮންނާނެ އެހައްގު އޭނާ އަށް ހަމަލާ ދޭން ފެއްސެން އުޅޭ މުޒާހަރާ އިން މުސްކުޅި އަންހެން މީހާ ގަނޑާ. މަހަށް ދޭބަލަ ދެން. މަހަށް މަހަށް މަހަށް ދޭބަލަ.\nމާޗް 2, 2018 18:47\nތިބޭފުޅާ އާއިލާގަ މުސްކުޅި އަކު ނެތީތޯ؟ ޤާނޫނު އަސާސީގެ ބާރު ހިނގަން ޖެހެނީ ވަކި ބަޔަކަށްތޯ؟\nމާޗް 2, 2018 18:06\nކޮއްޕާލަންވީ ހަމަ. ގައުމުގައި ހުޅުޖަހާ ދީނަށް ފުރައްސާރަ ކުރާ ދަރިއަކު އުފަންވެފައި ހުރީ ތިޔަ ބަނޑުން. އެދަރިއަކާ ހުރެ މުޅި ގައުމު ސުންނާފަަތި ވަމުން މި ދަނީ.\nމާޗް 2, 2018 18:11\nފޭކް އެފަކީރު ގައިގަ މީހަކު ޖެހުނަސް ވިއްސައިގެން ދާނެ ކޮއްޕާލާކަށް ނުޖެހޭނެ\nމާޗް 2, 2018 18:14\nމަންމަ ގޭގަ އޮށްވަތަ ހަމަލަދިނީ\nމާޗް 2, 2018 18:19\nމައްމައެއް ބައްޕައެއް ކިޔާނެ ކަމެއް ނެތް. އާއްމު ރައްޔަތުންނައް އުދަގޫ ކުރަން މަގުމަތީގަ ހޯބޯލަވަމުން ދުވަނީނަމަ ފުލުހުން އެކަން ހުއްޓުވާނެ..\nމާޗް 2, 2018 18:24\nނަސީބު ތަޅާމަރަންވީ ތިޔާބޮޑުބަލާއެއް\nމާޗް 2, 2018 18:37\nގައިރުގާނޫނީ މުޒާހާރާއެއްގައި ނަސީބެއްނު ބިމާލާ ނުޖެހިކަން.\nމާޗް 2, 2018 18:41\nފުލުހުން ޙަމަލަދިނީ ގެއަށްވަދެބާ؟\nމާޗް 2, 2018 18:43\nމާޗް 2, 2018 18:46\nތިމަންމަ ހިތާމަކުރަންވީ އުފަންކުރެވުނު ދަރިއެއްގެ ސަބަބުން ގައުމެއް ފަސާދަވެ ފިތުނައަށް ރައްޔިތުން ހުށަހެޅި ނިމިދަނީ ދެދުނިޔޭން... ތިޔަމަންމަ ކައްވަޅުގަ އޮތަސް އެދަރީގެ ސަބަބުން ތިމަންމަގެރޫހަށްވެސް އަނިޔާލިބޭނެ މީސްތަކުންގެ ބަދުދުވާއިން.... ހެޔޮނުވާނެ ތިމަންމައަކީ ހެޔޮވިސްނޭ މައެއްނަމަ ދަރިއަށް ވިސްނަދީ މިފިތުނައިން ރައްޔިތުން ސަލާމަތްކުރަން.... ވިސްނާ އޭނަގެސަބަބުން ހެޔޮލަފާ ކިތައްމީހުންއެތިބީ މަގުއޮޅިފަ.... ވެރިކަންހޯދަން އޮންނަގޮތަށް އޭނައަށްވިސްނަދީ ވެރިކަންހޯދަން.. މަގުމަތިން ވެރިކަންވައްޓާ ވެރިކަންހޯފުމަކީ ނާތަހުޒީބު ޖާހިލުން ކަންކުރާގޮތް...\nމާޗް 2, 2018 18:48\nގޭގަ ތިނިނަމަކާ ތިހިނެއް ވާކައް ނުޖެހުނީސް ނަސީދެއް މައުމޫނެ .ގާސިމެއް . ނޯންނާނެ އެންމެންގެމައްޗައް ގާނޫނު ހިގާނެ\nމާޗް 2, 2018 18:53\nސައްތާރު ކޯފާވެދާނެތީ ކަންނޭގެ މައުމޫނުގެ ފޮޓޯއެއް ހިފައިގެން ނުހުރީ މަލާމާތް ކުރިޔަސް ތީ ބޮޑުވަރު\nމާޗް 2, 2018 19:21\nއެމްޑީޕީއިން މިއުޅެނީ އަހަރެމެންނަށް ހަމަޖެހިގެން މިޤައުމުގަ އުޅުނަނުދޭންތަ؟ މާދަން ހެނދުނު ރަށަށް ފުރަންއޮތީ. މިއަދު ވިޔަފާރިކޮށްލަންކަމަށް ނިކުތީ. އެހެނަސް މިބޮޑު މުޞީބާތާއި ހުރެ ވިޔަފާރިއެއް ވެސް ނުވި. ބަލަ ކަލޭމެން ވޯޓުން ރައީސް ދުރުކޮށްބަލަ. މުޒާހަރާ ކުރިއަސް ވެރިކަން ނުވެއްޓޭނެ. ﷲ އެކަލާނގެ އިރާދަކުރައްވާ އަޅަކަށް ވެރިކަން ދެއްވާކަން ކަލޭމެން ޤަބޫލުނުކުރަނީތަ؟\nމާޗް 2, 2018 19:24\nއައްނިގެ މައްމަ ގޭގަ އޮތްނަމަ ފުލުހުން ސުޕްރޭއެއް ނުޖަހާނެ.\nމާޗް 2, 2018 19:34\nހަަމަ ކޮށްޕާލަންވީ. ޖަލަށްވެސް ލާންވީ\nމާޗް 2, 2018 21:44\nނަޝީދުގެ މަންމަ މަގުމައްޗަށްނިނުކުމެ އޭނަގެ ދަރިފުޅު ލާދީނީ ފިލުރުން ސަލާމަތްކުރަން އުޅުނިއްޔާ ތާހިރުވާނެ!!! ރަނގަޅަށް ތަރުބިއްޔަތު ނުދީ ބޮޑުކުރުމުން މިގައުމުގެ ރައްޔިތުންނަށް ބޮޑުމުސީބާތަކަށްއެބަވޭ! އަދި އެވަރުންނުވެގެން މިދާތަ ގަނޑުވެސް މަގުމައްޗައްނިކުމެ އާންމުންނަށް ބަލާއެބަޖައްސައޭ!!!\nމާޗް 2, 2018 21:51\nކޮށްޕާލާފަ މިގައުމުންވެސް ބޭރުކުރަންވީ، ތިފަދަނުބައި ނުލަފާ މައިން މިގައުމުގަ އުޅެންނާ ލާދީނީ އެތައް އަންނިއެއް ނޫން ޖިންނިއެއްވެސް މިގައުމަށް ފާޅުވާނެ!!!!!!!!!!!!\nމާޗް 2, 2018 22:39\nކަބުރު ގެ ޔައްވަނީމަ އަޅިބުރާނެ ދޯ ނުޒާހިރާގަ އުލޭއިރު ތިހުރި ހާކަމެއްވެސް ވާނެ\nމާޗް 3, 2018 06:29\nތިޔަ މީހާގެ މޫނުމަތިން ފެންނަން ހުރީ މަލާމާތުގެ ހިނިގަނޑެއް. އެއްވެސް ވަރެއްގެ މާޔޫސް ކަމެއްނެއް. ހީވަނީ ފާރިޝް ހައްޔަރު ކުރީމަ އުފަލުން ފޮޅިފައި ހުރިހެން.\nމާޗް 3, 2018 06:35\nނަޝީދުއަކީ މިގައުމަށް ހުރި ބޮޑު މުސީބާތެއް. ދަތްގަނޑު ދިލުވާގަނެގެން. މަ ކައިރިއަށް އަންނަ ރުޅި ނޭނގެ ބުނާކަށްވެސް. އަހަރުން ފަހުރުވެރިއެއް ނުވޭ. ދެރަވަނީ މުސްލިމެކޭ ކިޔައިގެން މުޅި މިގައުމު ފަސާދަ ކުރާތީ.\nމާޗް 3, 2018 06:36\nހޫ ދެން ވަރަށް މޮޅު ކަމެއް ތިޔަ ކުރެވުނީ. އަނގަ އައްޕައްޗައް ޖަހައިގެން.\nމާޗް 3, 2018 07:25\nނަޝީދުގެ މަންމާފުޅު ފާރިސްގެ ދިފާއުގައި ކަމަށް ފޭކް ގޭމް ޖައްސަނީ އެވެސް ކެނެރީގެ ނަޝީދު ޖައްސާ ސްޓަންޓް އެވެ. ބޭނުމަކީ މަމެންގެ ވެރިކަން ވައްޓާލަން އެހެންމީހުންގެ މަދަދު ސްޕެޝަލީ އަންހެންވެރިންގެ މަދަދު ހޯދަން އެވެ. ހަަސަދަ ވެރިކަން ނެތް ނަމަ ކީއްވެގެންތޭ ގޮސް ނަސްރީނާ އާއި ބައްދަލު ކޮށް އެކުވެރިކަން ބަދަހި ނުކުރީ. މިހާރު ވެސް ވެރިކަމަށް ކެނެރީގެ ނަޝީދަށް ކުރިމަތި ލެވޭ ގޮތް ވެއްޖެނަމަ އޭނާ ފާރިޝް ޖަލުގައި ބަހައްޓަން ބާރު އަޅާނީ އަދި ގާސިމަށް ވެސް ކުރިމަތި ނުލެވޭނެ އުސޫލުން އޭނާ ކަންކަން ކުރާނީ. ތިޔާއީ ކެނެރީގެ ނަޝީދު ނޫންތޭ އޭނާ އަކީ އުމުރުގައި ދުވަހަކު ވެސް ތެދެއް ހެދި މީހެއް ނޫނެވެ. ކަރަންޓް ބިލް އަގު ބޮޑު ނުކުރާނަމޭ ކިޔާ ވެރިކަމަށް ފާވެ ކަރަންްޓް ބިލް ބޮޑު ކުރީ އަދި ޑޮލަރު އަގު ބޮޑު ކުރީ އަދި ޑޮލަރު ނުވެސް ލިބެނީ ވިޔަފާރި ވެރިންނަށް ގަންނަން އިންޑިއާ މީހުންގެ އުނގަށް ވެއްޓިގެން ގައުމު އިންޑިއާ މީހުންނަށް ވިއްކާލީ ޒަކިއްޓެ ބުނުމުން. މީނާ އަކީ ދެން އަމިއްލަ ސިކުނޑި އެއް ވެސް ހުރި އެއްޗެއް ނޫން ބޮޑު ވަގެއް ތިޔާއީ ސަރުކާރުގެ މާލިއްޔާ އިން ވައްކަން ކޮށްގެން ކޮލި އާއިލާ އަށް ވުރެން މުއްސަނދި ވޭތޯ ބަލަން. އޭނާ ބަލަނީ ވައްކަން ކޮށްގެން މުއްސަނދި ވޭތޯ މަސައްކަތް ކޮށްގެން ވިޔަފާރި ކޮށްގެން މުއްސަނދި ވޭތޯ އެއް ނުބަލަ އެވެ.\nމާޗް 3, 2018 10:59\nކަރަންޓްބިލްގެ ތެރެއަށް ތެލުގެ ސާރޗާޖު ލައިގެން ދުނިޔޭގައި ތެލުގެއަގު ބޮޑުވި ކޮންމެފަހަރަކު ކަރަންޓްބިލަށް ދައްކަންކަންވާ މިންވަރު އިތުރުކުރަމުން ތިން އަހަރު ވަންދެން ރައްޔިތުން އަތުން ފެލަމުން ދިޔަކަންވެސް ފާހަގަކޮށްލަން....!!!\nމާޗް 3, 2018 11:03\nޢާބިދާކުރަންވީކަމަކީ ޑިންތަލަބެ ގެ ފޮޓޯ ހިފައިގެން މަގުމަށްޗަށް ނިކުމެ އޭނާގެ ލާދީނީ މުނާފިގު ދަރިޔަށް ތާއީދު ހޯދައިދިނުމެއްނޫނެވެ. އެ ދަރި އަށް ހެޔޮނަޞޭޙަތްދީ ހަމަމަގަށް އެޅުވުމެވެ.\nމާޗް 3, 2018 07:28\nއަޅުގަނޑުގެ ހައްގުތައް ކޯބާ؟ މުޒާހަރާ މަޖީދީމަގުގައި ކޮގެން ނުވާނެ. މިއަދު އެއްވެސް ވިޔަފާރިއެއް ނުވޭ ހަވީރުން ފެށިގެން. ހަމައެކަނި އޮތީ އެއްވެއް އުޅުންތޯ؟؟ އެއްވާ މީހުންގެ ހައްގުތަކާއި ސިޔާސީ މީހުންގެ ހައްގުތޯ؟؟ މިއަދު މިވީ ގެއްލުމަށް ކާކު ޒިންމާ ވާނީ؟؟ މިއަދު ފިހާރަ ބަންދުކޮށްގެން ހުރުމޭ އެއްފަދަ. މުޒާހަރާ ކުރާ ފަރާތްތަކުން އަޅުގަނޑަށް ބަދަލު ދޭނަންތޯ؟\nމާޗް 3, 2018 08:53\nކަނބުރުގެ އަށް ވަންނަންޏާ އާބިދާ އެއް ސައްތާރެއްކަމަކު އަޅިބުރާނެ....!!!\nމާޗް 3, 2018 09:47\nދައްތާ ދަރި ބޮލުން ފަތް ކޮޅު ދިޔައީތަ ؟\nހަފްތާއެއް ތެރޭ އިސްތަށި ފޭބުމާއި ތަލަވުން ހުއްޓުވިދާނެ ގޮތެއް


Chelsea ge kureege assistant coach Newton Turkey League ah\nނިއުޓަން ، އޭނާ ބުނީ ކަޅު ނަސްލުގެ ކޯޗުންނަށް އިނގިރޭސި ވިލާތުގައި ފުރުސަތު ނުލިބޭ ކަމަށް\nޗެލްސީގެ ކުރީގެ އެސިސްޓެންޓް ކޯޗް އެޑީ ނިއުޓަން، ތުރުކީގެ ވަރުގަދަ ކުލަބެއް ކަމަށްވާ ޓްރަބްޒޮންސްޕޯގެ ހެޑް ކޯޗް ކަމަށް ހަމަޖައްސައިފި އެވެ.\nތުރުކީގެ ޗެމްޕިއަންކަން ހަ ފަހަރު ހޯދާފައިވާ، ޓްރަބްޒޮންސްޕޯގެ އެސިސްޓެންޓް ކޯޗަކަށް ވުމަށްޓަކައި، ޗެލްސީގެ ކޯޗިން ޓީމުން ނިއުޓަން ވަކިވީ ފެބްރުއަރީ މަހު އެވެ. ޓްރަބްޒޮންސްޕޯގެ ކޯޗަކަށް ހުރި ހުސައިން ޖިމްސާ މަގާމުން ވަކި ވުމުން، ވަގުތީ ކޯޗެއްގެ ގޮތުގައި އެ ޓީމުގެ ހެޑް ކޯޗްގެ ޒިންމާތަކާ ހަވާލުވީ ނިއުޓަން އެވެ.\nވަގަުތީ ކޯޗެއްގެ ގޮތުގައި އޭނާ ވަނީ، މިދިޔަ ބުދަ ދުވަހު ޓާކިޝް ކަޕްގެ ޗެމްޕިއަންކަން ޓްރަބްޒޮންސްޕޯ އަށް ހޯދައި ދީފަ އެވެ. ފައިނަލުގައި އަލަންޔަސްޕޯއާ ދެކޮޅަށް ޓްރަބްޒޮންސްޕޯ ކުޅުނު މެޗަކީ ނިއުޓަން އެ ޓީމަށް ކޯޗް ކޮށްދިން ދެ ވަނަ މެޗެވެ.\nތުރުކީ ލީގްގެ ދެ ވަނަ މަގާމުގައި މި ސީޒަންގައި ޓްރަބްޒޮންސްޕޯ ވަނީ ނިންމާލާފަ އެވެ. އެހެންނަމަވެސް އެ ޓީމަށް ޗެމްޕިއަންސް ލީގްގައި ވާދަ ކުރުމުގެ ފުރުސަތެއް ނުލިބޭނެ އެވެ. ޔޫއެފާގެ ފައިނޭންޝިއަލް ފެއާޕްލޭއާ ހިލާފް ވުމުން ޔޫއެފާއިން ވަނީ ދެ އަހަރު ވަންދެން ޔޫރަޕްގެ އެއްވެސް މުބާރާތެއްގައި ވާދަ ނުކުރެވޭ ގޮތަށް އެ ޓިމާ ދެކޮޅަށް ފިޔަވަޅު އަޅާފަ އެވެ.\nނިއުޓަން ވަނީ، ކޯޗިން ސްޓާފެއްގެ ގޮތުގައި އަށް އަހަރު މަސައްކަތް ކޮށްފަ އެވެ. އޭނާ ވަނީ ޗެލްސީގައި ދެ ކޯޗެއްގެ އެސިސްޓެންޓެއްގެ ގޮތުގައި މަސައްކަތް ކޮށްފަ އެވެ. ޗެލްސީއަށް 2012 ވަނަ އަހަރު ކޯޗް ކޮށްދިން ރޮބާޓޯ ޑި މަޓޭއޯގެ އެސިސްޓެންޓެއްގެ ގޮތުގައި އެ އަހަރުގެ ޗެމްޕިއަންސް ލީގާއި އެފްއޭ ކަޕްގެ ޗެމްޕިއަންކަން ހޯދި އެވެ. އަދި ފަހުން ގޫސް ހިޑިންކްގެ އެސިސްޓެންޓް ކޯޗެއްގެ ގޮތުގައިވެސް މަސައްކަތް ކުރި އެވެ.\nޓާކިޝް ކަޕްގެ ޗެމްޕިއަންކަން ހޯދައިދިނުމުން ޓްރަބްޒޮންސްޕޯގެ ބޯޑުން ވަނީ އެ ކުލަބުގެ ރަސްމީ ކޯޗެއްގެ ގޮތުގައި ނިއުޓަން ހަމަޖައްސާފަ އެވެ. އެއީ ހެޑް ކޯޗެއްގެ ގޮތުގައި އޭނާ މަސައްކަތް ކުރާ ފުރަތަމަ ކުލަބެވެ. ޓްރަބްޒޮންސްޕޯގެ ކޯޗްކަމާ ރަސްމީކޯށް ހަވާލު ވުމަށް ފަހު ނިއުޓަން ބުނީ، ކަޅު ނަސްލުގެ ކޯޗުންނަށް އޭނާގެ އަމިއްލަ ގައުމު އިނގިރޭސި ވިލާތުގައި ނުލިބޭ ފުރުސަތުތައް އެހެން ގައުމުތަކުގައި ލިބޭ ކަމަށެވެ. އަދި އޭނާ ގައުމު ދޫކޮށް ތުރުކީއަށް ބަދަލުވީވެސް އެ ފުރުސަތު މާ ބޮޑަށް ފަހިވާނެތީ ކަމަށްވެސް ކުރިން ޗެލްސީއަށް ކުޅުނު މިޑްފީލްޑަރު ބުންޏެވެ.


SATA 2019: Honeymoon adhi Beach destination aaeku enme gina award mifaharuves Rahjje ah - One Online\nސަޓާ 2019ގައި ރާއްޖޭގެ ފަރާތުން އެވޯޑު ލިބުނު ބައެއް ފަރާތްތަކާއެކު ހައިރައިސް ޓީމް --- ވަން ފޮޓޯ\nސަޓާ 2019: ހަނީމޫން އަދި ބީޗް ޑެސްޓިނޭޝަނާ އެކު އެންމެ ގިނަ އެވޯޑު މިފަހަރުވެސް ރާއްޖެއަށް\nސްރީލަންކާގެ އަމާރީ ގޯލްއިން މިންހާ ފާއިޒު (މިންނު)\nދެކުނު އޭޝިއާގެ ފަތުރުވެރިކަމާއި ޓްރެވަލް އިންޑަސްޓްރީއަށް ހާއްސަކޮށްގެން ކޮންމެ އަހަރަކު ބާއްވާ އެންމެ ބޮޑު އެވޯޑު ހަފުލާ، ސައުތު އޭޝިއަން ޓްރެވަލް އެވޯޑްސް 2019 މިވަނީ މި މަހުގެ 19 އަދި 20 ގައި، ސްރީލަންކާގެ އަމާރީ ގޯލްގައި ބާއްވާފައެވެ.\nސަޓާ 2019 ގެ ގާލާ އަދި އެވޯޑްސް މިދިޔަ ހުކުރު ދުވަހުގެ ރޭ ބޭއްވި އިރު މީގެ ކުރީގެ ތިން އަހަރޭ އެއްފަދައިން މިއަހަރުވެސް އެންމެ ގިނަ އެވޯޑުތައް އުފުލާލީ ދިވެހި ރާއްޖެއިންނެވެ.\nމިއަހަރުގެ ސަޓާގެ، 112 ކެޓަގަރީއަށް ހަ ގައުމަކުން 500 ނޮމިނޭޝަން ހުށަހަޅާފައިވާއިރު އޭގެތެރެއިން، 32 އެވޯޑު ލިބިފައިވަނީ ރާއްޖެއަށެވެ. އޭގެ އިތުރުން ވިސިޓާސް ޗޮއިސްގެ ހަތަރު އެވޯޑުވެސް ލިބުނީ ދިވެހި ރާއްޖެއަށެވެ.\nވިސިޓާސް ޗޮއިސް އިން ރާއްޖެއަށް ލިބުނު އެވޯޑުތައް:\nލީޑިން ބީޗް ޑެސްޓިނޭޝަން - ދިވެހި ރާއްޖެ\nލީޑިން ހަނީމޫން ޑެސްޓިނޭޝަން - ދިވެހި ރާއްޖެ\nލީޑިން ސާފްޑެސްޓިނޭޝަން - ދިވެހި ރާއްޖެ\nލީޑިން އެއާޕޯޓް ލައުންޖް - ލީލި ލައުންޖް ވެލާނާ އިންޓާނޭޝިނަލް އެއާޕޯޓް\nސަޓާ 2019 ގައި ލީޑިން އެއާޕޯޓް ލައުންޖް ގެ އެވޯޑު ލީލި ލައުންޖް ވެލާނާ އިންޓާނޭޝިނަލް އެއާޕޯޓްގެ އެވޯޑު އެކުންޕުނީގެ އެކްޓިން މެނޭޖިން ޑައިރެކްޓަރ މޫސާ ސޯހިލު އާއި ކުންޕުނީގެ އެހެން މުވައްޒަފުން ހަވާލުވަނީ --- ފޮޓޯ: ހައިރައިޒް\nރާއްޖެއަށް ލިބުނު ވިޒިޓާސް ޗޮއިސް އެވޯޑުތަކާ ހަވާލުވެވަޑައިގަތީ އެމްއެމްޕީއާރްސީގެ މެނޭޖިން ޑައިރެކްޓަރު ތޮއްޔިބު މުހައްމަދެވެ.\nވިޒިޓާސް ޗޮއިސް އިން ރާއްޖެއަށް ލިބުނު އެވޯޑަކާ އެމްއެމްޕީއާރްސީގެ މެނޭޖިން ޑައިރެކްޓަރު ތޮއްޔިބު މުހައްމަދު ހަވާލުވެވަޑައިގަންނަވަނީ --- ފޮޓޯ: ހައިރައިސް\nމީގެ އިތުރުންވެސް ރާއްޖެއަށް ވަނީ 32 އެވޯޑެއް އެކި ކެޓަގަރީތަކުން ލިބިފައެވެ. އެ އެވޯޑު ތަކަކީ:\nސަޓާ 2019ގައި އެކި ކެޓަގަރީތަކުން ރާއްޖޭގެ ކުންފުނިތަކަށް ލިބިފައިވާ އެވޯޑުތައް ---\nރާއްޖެއާ އެންމެ ކައިރިން ވާދަކުރީ އިންޑިއާއެވެ. އެކި ކެޓަގަރީތަކުން އިންޑިއާގެ ފަތުރުވެރިކަމާގުޅުން ހުރި ފަރާތްތަކަށް ވަނީ 31 އެވޯޑު ލިބިފަ އެވެ.\nމީގެ އިތުރުން އިންޑިއާއަށް ވަނީ ވިޒިޓާސް ޗޮއިސްގެ ލީޑިން ހެރިޓޭޖް ޑެސްޓިނޭޝަން އެވޯޑުވެސް ލިބިފަ އެވެ. އަދި ސްޕެޝަލް ރެކަގްނިޝަން އެވޯޑެއް ވަނީ އިންޑިއާ ސިޓީ ވޯކްއަށް ލިބިފަ އެވެ.\nއިންޑިއާއަށް ލިބުނު އެވޯޑު ތަކަކީ:\nއެކި ކެޓަގަރީ ތަކުން އިންޑިއާއަށް ލިބިފައިވާ އެވޯޑުތައް----\nވަންގެ ޗެއާޕާސަން އިންޑިއާގެ ސްޕައިޒް ރޫޓްސް ލަކްޝަރީ ކްރޫޒަށް ލީޑިން ހައުސް ބޯޓް އެވޯޑު ހަވާލުކޮށްދެއްވަނީ --- ފޮޓޯ: ހައިރައިޒް\nމިފަހަރު ސަޓާ ބޭއްވި ގައުމު ކަމުގައިވާ ސްރީލަންކާއަށް ވަނީ ތިން ވަނައަށް އެންމެ ގިނަ އެވޯޑު ލިބިގެން ގޮސްފައެވެ.\nހަމައެއާއެކު ސްރީލަންކަން އެއާވޭސް އަށް ވިޒިޓާސް ޗޮއިސްގެ ލީޑިން އިންޓާނޭޝަނަލް އެއާލައިން ލިބިފައިވާއިރު ސްރީލަންކަން އެއާލައިންސްގެ ބިޒްނަސް ކްލާސް އަށް ވަނީ ލީޑިން އެއާލައިން ޕެސެންޖާ ކްލާސް - ބިޒިނަސް ލިބިފަ އެވެ.\nސްރީލަންކާއަށް ލިބުނު އެވޯޑުތަކަކީ:\nއެކި ކެޓަގަރީތަކުން ސްރީލަންކާއަށް ލިބިފައިވާ އެވޯޑުތައް ----\nސްރީލަންކާގެ ސިއްދާލޭޕާ އަޔުވޭދާ ހެލްތު ރިސޯޓުން އެވޯޑާ ހަވާލުވެވަޑައިގަންނަވަނީ --- ފޮޓޯ: ހައިރައިޒް\nއިންޑިއާ ސްރީލަންކާއަށް ފަހު އެންމެ ގިނަ އެވޯޑު ލިބުނީ ބަންގްލަދޭޝް އަށެވެ. ބަންގްލަދޭޝުންވަނީ 12 އެވޯޑެއް ހޯދާފައެވެ.\nމީގެ އިތުރުން ބަންގްލަދޭޝަށް ވަނީ ވިޒިޓާސް ޗޮއިސްގެ އިމާޖިން ޑެސްޓިނޭޝަން އެވޯޑުވެސް ލިބިގެން ގޮސްފައެވެ.\nބަންގްލަދޭޝަން ލިބުނު އެވޯޑުތައް ---\nސަޓާ 2019 ގައި ނޭޕާލަަށް އަށް އެވޯޑެއް ލިބިފައިވާއިރު ބޫޓާނަށް ހަތް އެވޯޑު ލިބިފަ އެވެ.\nނޭޕާލަށް ލިބުނު އެވޯޑުތައް---\nބޫޓާނަށް ލިބުނު އެވޯޑުތައް---\nލަންކާގެ ސަގާފީ ހަރަކާތްތަކާއެކު ބޭއްވި މި އެވޯޑު ހަފުލާ ނިންމާލާފައި ވަނީ ހަވާ އެރުވުމުގެ ހަރަކާތަކާ އެކުގަ އެވެ.\nމިއަހަރު ސަޓާގެ އޮފިޝަލް އޮންލައިން މީޑިއާ ޕާޓްނަރަކީ "ވަން އޮންލައިން" އެވެ.\nގުޅޭ ޓެގު ޓުއަރިޒަމް ހައިރައިޒް ވަން އޮންލައިން ސަޓާ\nސަޓާ 2020ގެ ޕާޓްނަރުންނާއެކު ސޮއިކޮށްފި\nވަން ފޮޓޯ: ސަޓާ އެވޯޑްސް 2019\nސަޓާ 2019 ގައި ސްރީލަންކަން އެއާލައިންސްއަށް ޝަރަފުވެރި ދެ އެވޯޑެއް\nސަޓާ 2020 ރާއްޖޭގައި ބާއްވަން ނިންމައިފި


Sushant ge maraa gulhigen Sonakshi kuri post akah faadukiyun – Iru\nސުޝާންތުގެ މަރާ ގުޅިގެން ސޮނާކްޝީ ކުރި ޕޯސްޓަކަށް ފާޑުކިޔުން\nމިދިޔަ އާދިއްތަ ދުވަހު ދަންޖެހިގެން މަރުވި ބޮލީވުޑުގެ އެކްޓަރު ސުޝާންތު ސިންގް ރާޖްޕުތުގެ ވަކިވުމާ ގުޅިގެން އެއްބަޔަކު އެކަމުގެ ނަމުގައި އަމިއްލަ ފައިދާއަށް ވާހަކަ ދައްކަމުން ދާ ކަމަށް ބުނެ ސޮނާކްޝީ މިއަދު ޓްވިޓާގައި ހިއްސާކުރި ޕޯސްޓަކާ ގުޅިގެން، ގިނަ ބަޔަކު ފާޑުކިޔަން ފަށައިފިއެވެ.\nލަފާކުރެވޭ ގޮތުގައި، ސޮނާކްޝީގެ ޕޯސްޓު އަމާޒުކޮށްފައިވަނީ ކަންގަނާ ރަނައަތު އަށެވެ. ސަބަބަކީ، ސުޝާންތުގެ މަރާ ގުޅިގެން ކަންގަނާ ޙިއްސާކުރި ވީޑިއޯއެއްގައި، ބޮލީވުޑަށް ވަރަށް ބޮޑަށް ފާޑުކިޔާފައި ވާތީއެވެ. އެގޮތުން ކަންގަނާ ފާހަގަކުރި ގޮތުގައި، ނަން މަޝްހޫރު އާއިލާއަކުން ނޫން ގޮތަށް އައިސްފައި ތިބި ތަރިންނަށް، އެމީހުންނަށް ލިބެން ޖެހޭ އިޙުތިރާމާއި ނަމެއް ބޮލީވުޑަކުން ނުދެއެވެ. ސުޝާންތަކީ ވެސް އެކަހަލަ މީހެއް ކަމަށާއި، އޭނާގެ ކާމިޔާބު މަސައްކަތްތައް ބޮލީވުޑުން އެންމެ އެދެވޭ ގޮތަށް ފާހަގަކޮށްފައި ނުވާކަމެއް ބުނެ ކަންގަނާ ވަނީ ވާހަކަ ދައްކާފައެވެ.\nކޮންމެއަކަސް، ކަންގަނާއަށް ދިން ރައްދެއްގައި ގޮތުގައި ސޮނާކްޝީ ކުރި ޕޯސްޓުގައި ބުނީ، ގެއްލިގެން އެ ދިޔައީ “އަހަރެމެންގެ އާއިލާގެ މެމްބަރެއް” ކަމަށާއި، މީހަކު މަރުވުމުން ދޭން ޖެހޭ އިޙުތިރާމު އޭނާއަށް ވެސް ދޭން ޖެހޭނެ ކަމަށެވެ. “އަހަރެމެންގެ އާއިލާ” އޭ ސޮނާކްޝީ ބުނީ ފިލްމު އިންޑަސްޓްރީއަށް ނިސްބަތް ކޮށެވެ. ހަމައެހެންމެ، މީހެއްގެ މަރާ ގުޅުވައިގެން އަމިއްލަ ބޭނުމަށް ވާހަކަ ދައްކާ މީހުންނަކީ ވަރަށް ދަށު ދަރަޖައިގެ ބައެއް ކަމަށާއި، އެމީހުން އަބަދުވެސް ވާނީ ދަށު ދަރަޖައިގެ ބަޔަކަށް ކަމަށް ސޮނާކްޝީ ބުންޏެވެ.\nސޮނާކްޝީގެ އެ ޕޯސްޓާ ގުޅިގެން، އިންޑިއާގެ ގިނަ ބަޔަކު އަންނަނީ ޓްވިޓާގައި އޭނާއަށް ފާޑުކިޔަމުންނެވެ. އެގޮތުން އޭގެތެރެއިން އެއްބަޔަކު ސުވާލު ކުރި ގޮތުގައި، ސުޝާންތު ޑިޕްރެޝަންއާ ހަނގުރާމަ ކުރަމުން ދިޔައިރު، ސޮނާކްޝީ އެބުނާ “އާއިލާ” އޭރު ކޮބައިތޯއެވެ. އަދި ސޮނާކްޝީ އަކީ ނަން މަޝްހޫރު އާއިލާއަކުން އައިސްފައިވާ ތަރިއަކަށް ވުމުން، އަމިއްލަ މަސައްކަތުން ކާމިޔާބީއާ ހަމައަށް ވާސިލުވާ ތަރިންގެ އުނދަގޫތަކެއް އޭނާއަކަށް ނުވިސްނޭނެއެވެ. އެހެންކަމުން ސޮނާކްޝީމެން ފަދަ ތަރިން މަޑުން ހުރިއްޔާ މާ ރަނގަޅު ވާނެ ކަމަށް ބުނެފައިވެއެވެ.\nސޮނާކްޝީއަށް އަމާޒުވެފައިވާ ބައެއް ފާޑުކޔުން\n34 އަހަރުގެ ސުޝާންތު މަރުވީ، ޑިޕްރެޝަނާ ހަނގުރާމަ ކުރާތާ ދުވަސްތަކަކަށް ފަހުގައި ކަމަށް އޭނާގެ ގާތް މީހުން ބުނެއެވެ. ސުޝާންތު މަރުވި އިރު، އޭނާ ކުޅެފައިވާ އެންމެ ފަހުގެ ފިލްމަކީ ހޮލީވުޑުގެ ފިލްމު “ދަ ފޯލްޓް އިން އަވާ ސްޓާސް” ގެ ހިންދީ ރިމޭކު ކަމަށްވާ “ދިލް ބެޗާރާ” އެވެ. އެ ފިލްމު އަދި ރިލީޒް ކޮށްފައެއް ނުވެއެވެ. ސުޝާންތުގެ މަރާ ގުޅިގެން ބޮލީވުޑުގެ ފުންނާބު އުސް އެތައް ތަރިންނެއް ވަނީ ތައުޒިޔާ ކިޔައި މީސްމީޑިއާގައި ހިއްސާކޮށްފައެވެ. އޭގެތެރޭގައި ޝާހްރުކް ޚާން، ސަލްމާން ޚާން އަދި ދިޕިކާ ޕަޑުކޯން ފަދަ ތަރިން ފާހަގަކޮށްލެވެއެވެ.\n31 11 73 9


ސަލީމް ނެރުއްވި ނޫސްބަޔާން\n11 ފެބްރުއަރީ 2014\nއޭދަފުށީ ދާއިރާގެ ރައްޔިތުންނަށް\nއަޅުގަނޑާއިބެހޭ ގޮތުން ސީދާ ގޮތުންނާއި ނުސީދާގޮތުން ސޯޝަލް މީޑިއާ ތަކުގައާއި އެހެނިހެން ތަންތަނުގައި ދައްކާ ޙަޤީޤަތާ ޚިލާފު ވާހަކަތަކަށް ރައްދު ދިނުމަކީ ކުރާހިތްވާ ކަމެއް ނޫނެވެ. ނަމަވެސް އަޅުގަނޑު މި ދާއިރާ އަށް ހޮވާފައިވާ ލޮބުވެތި ރައްޔިތުންނާއި ކުރިން ނޫނެކޭ ބުނެ އެކަމަކު މިހާރު އާއެކޭބުނަން ބޭނުންވެފައިވާ އެތަކެއް ރައްޔިތުންގެ ޝަރަފަށްޓަކައި ޙަޤީޤަތް ސާފުކޮށް ދިނުމަށް އެ ފަރާތް ތަކުން އެދޭތީވެ އެކަންސާފު ކޮށްދޭން އެބަ ޖެހެއެވެ.\nއަޅުގަނޑަކީ ކޮރަޕްޝަނާއި ފަސާދަ އާއި ދެކޮޅަށް މަސައްކަތް ކުރާ، ދީނަށާއި ޤައުމަށް އިޚްލާޞް ތެރި ކަމާ އެކު މަސައްކަތް ކުރުމަށް ހުވާ ކޮށްގެން ހުރި މީހަކަށް ވީ ހިނދު، އަޅުގަނޑަކީ އެފަދަ ކަންތައްތަކާ ދެކޮޅަށް ފާޅުގައި އެންމެ ބޮޑަށް ވަކާލާތުކޮށްފައިވާ އެކަކުކަން އޮންނާނީ ސާބިތު ކޮށްދީފައެވެ. މަޖިލީހުގެ ގޮޑީގައި އިނދެގެންނާއި އެކި އެކި ފޯރަމްތަކާއި ޕޯޑިއަމް ތަކުގައި އެންމެ ގިނައިން ދެކެވިފައިވާނެ އެއްވާހަކަ އަކީ އެއީއެވެ. ވީމާ އަޅުގަނޑާމެދު ރައްޔިތުންގެ ހިތުގައި ޝައްކު އުފެއްދުމަށް ނުވަތަ އަޅުގަނޑުގެ އަގު ވައްޓާލުމަށް ތިޔަކުރައްވާ ބޭކާރު މަސައްކަތް ހުއްޓާލެއްވުމަށް ވަރަށް އިޚްލާޞްތެރިކަމާއެކު ދަންނަވަމެވެ. އެގޮތުން ދައްކާ ކޮންމެ ވާހަކަ އަކުން އަޅުގަނޑަށް ލިބޭނީ ޕްލަސް ޕޮއިންޓެއްކަންވެސް ހަނދާން ކުރައްވާށެވެ.\nއަޅުގަނޑުގެ ދާއިރާގެ ރައްޔިތުންނަށް އެހީއެއް ވެވިފައިވާނަމަ އެ އެހީއެއް ވެފައިއޮންނާނީ އެއްވެސް ޝަރުޠަކާ ނުލައެވެ. އެއްވެސް އެދުމަކާވެސް ނުލައެވެ. ހަމަ އެގޮތަށް ޒުވާނުންނަށް ފުރުޞަތުތައް ފަހި ކޮށްދިނުމާއި ޒުވާނުންނަކީ އުފެއްދުންތެރި ، މުޖްތަމައު ގަބޫލުކުރާ ކުރާ ބަޔަކަށް ހެދުމަށް މަސައްކަތް ފެށީ އިއްޔެއަކު މިއަދަކު ނޫނެވެ. އަޅުގަނޑަކީ ޒުވާނެއްގެގޮތުގައި ހުރެ މިހިސާބަށް އައިސްފައިވާ މީހަކަށް ވާތީ ޒުވާނަކަށްވުރެ ބޮޑަށް ޒުވާނުންގެ ބޭނުންތަކާ އިޙްސާސް ތައް އެނގޭނެކަމަށް ގަބޫލު ކުރައްވާށެވެ. އަޅުގަނޑުގެ އެންމެ ޒުވާން ދައުރު ހޭދަކުރީ ޒުވާނުންގެ ޚިދުމަތުގައި ކަމަށް ވާތީ އެވެ. އަޅުގަނޑުގެ ވާދަވެރިންނަށް ވިސްނާނުލެވި އޮތް ތަންކޮޅަކީ މިއީއެވެ. އޭދަފުށީ ޒުވާނުންގެ ޖަމިއްޔާ އުފެދި، މުޅި ރާއްޖެއަށްމަޝްހޫރުވީ، އަދި އެ ޖަމިއްޔާ އަކީ ޙަރަކާތްތެރި ، މުޖްތަމައުގެ ލޯބި ލިބިގެންވާ ޖަމިއްޔާ އަކަށްވީ، އަދި އެ ޖަމިއްޔާ އަކީ ޒުވާނުންނަށްހުރި ނަމޫނާއެއްކަމުގައި މުޅި ގައުމު ބަލައިގަތީ އަޅުގަނޑުގެ ބޮޑު ޙިއްޞާއެއް އޮވެގެންނެވެ. އެމަސައްކަތް އަޅުގަނޑުކުރީޖާނާއި މާލުން ގުރުބާންވެގެންނެވެ. އޭދަފުށީ ޒުވާނުންގެ ޖަމިއްޔާގެ ފުޓްބޯޅަޓީމް މާލޭގެ މުއްސަނދި ފުޓްބޯޅަ ޓީމްތަކާ އެއް ފެންވަރެއްގައި ހިފެހެއްޓުމަށްޓަކާ ކުރެވުނު ގިނަގުނަ ޚަރަދުތަކާ ފައިސާ ހޯދުމަށްކުރެވުނު ގިނަ މަސައްކަތްތައް ހިންގާ ރޭވުމުގައި އަޅުގަނޑު ހުންނާނީ ޢަމަލީގޮތުންވެސް އެންމެ ކުރީގައެވެ. އޭރުން ފެށިގެން އަޅުގަނޑު މި އުޅެނީ ޒުވާނުންނާއެކު ޒުވާނުންގެ ކުރިމަގު ބައްޓަންކުރުމުގެ މަސައްކަތުގައެވެ. ބަދަލުވީ ހަމަ އެކަނި ވަގުތާއި ޙާލަތެވެ. އަޅުގަނޑުގެ ޚިޔާލާތާއި އުންމީދު ތަކަކަށް ބަދަލެއްނާދެއެވެ. އޭގެ ހެއްކަކީ މިހާރުވެސް އޭދަފުށީގައި ޒުވާނުންނަށް އަމާޒުކޮށްގެންކުރާކޮންމެ ކަމެއްގައިވެސް އަޅުގަނޑުގެ ބައިވެރިވުން ވަރަށް ބޮޑަށްއޮންނާނެކަމެވެ. އެގިވަޑައިގަންނަވާނޭ ފަދައިން އޭދަފުށްޓަކީ އަހަރަކު އެތަކެއް ފުޓްބޯޅަ މުބާރާތާއި އެހެނިހެން މުބާރާތްވެސް އޮންނަ ރަށެކެވެ. މިފަދަ ކޮންމެ މުބާރާތަކީ ބޮޑެތި ޚަރަދުތަކެއްވެސް ހިނގާނެ ކަމެކެވެ. މިޚަރަދުތައް ކުރުމުގައިވެސް އަޅުގަނޑަށްވުރެ ވަކިން ބޮޑަށް ތަރުޙީބުދޭ މީހަކު ނޫޅޭނެ އެވެ. ވީމާ ޒުވާނުންނޭ، ތަރައްގީއޭ ކިޔައިގެން ހަމަ އެކަނި ވޯޓް މޫސުމުގައި ވާހަކަ ދައްކަވާ ތިޔަ ހުރިހާ ބޭފުޅުންނަށްވެސް ތިޔަ އުޅުއްވެވެނީ އަޅުގަނޑަށް ވުރެ މާ ފަހަތުގައެވެ.\nއަޅުގަނޑަކީ ވޯޓް ވިއްކާ ނުވަތަ ވޯޓް ގަންނާނެ މީހެއްވެސް ނޫނެވެ. އެކަމަކު މި ދާއިރާގެ ރައްޔިތުންގެ ހާލުބަލާ ، ރަށްރަށުގައި އުފެދިފައިވާ ޖަމިއްޔާ ތަކާއި ކޮމެޓީތަކާއި ވަކިވަކި ފަރުދުންނަށް އަޅުގަނޑުގެ ތަނަވަސްކަން ހުރި މިންވަރަކުން ހޭދަކުރާ މީހަކީމެވެ. އަޅުގަނޑުގެ ފަރާތުން އެހީ އަކަށް އެދިއްޖެ މީހަކަށް އެހީވެ ދިނުމަކީ އަޅުގަނޑަށް ލިބޭ ވަރަށް ޚާއްޞަ އުފަލެކެވެ. ﷲތަޢާލާ ކީރިތި ޤުރުއާންގެ ބަޤަރާ ސޫރަތުގެ261 ވަނަ އާޔަތުގައި އަންގަވާފައިވާ އެންގެވުމަށް ފުރިހަމަ އަށް އަމަލު ކުރުމަކީ މިއަދާއި މާދަމާ އަށްޓަކައި އަދާކުރަން ޖެހިފައިވާ ދީނީ އަދި ޤައުމީ ވާޖިބެއްކަމުގައި ދެކޭތީއާ އެކުވެސްމެއެވެ.\nއަޅުގަނޑުގެ ނަޒަރުގައި ރައްޔިތުންގެ މަޖިލީހަށް ކުރިމަތި ލާ މީހަކީ އެ ދާއިރާ ތަމްސީލު ކުރެވޭ ވަރުގެ ބުރަދަން ހުރި މީހަކަށް ވާން ޖެހޭނެއެވެ. ޢިލްމީގޮތުންނާއި ތަޖްރިބާގެ ގޮތުންނެވެ. ތަނަވަސް ކަމުގެ ގޮތުންނާއި ސަރުކާރާއި ގުޅިގެން ދާއިރާގެ ރަށްތައް ތަރައްޤީ ކުރެވޭ ވަރުގެ ސަރުކާރާ ގާތް ގުޅުމެއް އޮންނަ ނުވަތަ އެފަދަ ގުޅުމެއް އުފައްދަން އެނގޭ ،ސަރުކާރުގެ އެތެރެ އާއި ބޭރުންވެސް ކަންތައް ތަކެއް ކޮށްދެވޭނެ މީހަކަށްވެސްވާންޖެހެއެވެ. ގަބޫލު ކުރަން ޖެހޭ ޙަޤީޤަތަކީ މިއެވެ. ދާއިރާގެ ވިންދާއި އިޙްސާސް އެންމެ ބޮޑަށްއެނގޭނީ އެދާއިރާއަށް އުފަންވެ، އެދާއިރާގެ މީހުންވެސް ދަންނަ ރަޙްމަތްތެރި ހިތްހެޔޮ މީހަކަށެވެ. ހުވަދު އަތޮޅާއި އައްޑު އަތޮޅުގެ މީހަކަށް ނުވަތަ ދައިރާގެ މީހުންނާއި ރަނގަޅު ގުޅުމެއް އުފެއްދިފައި ނެތް މީހަކަށް އެދާއިރާގެ މީހުން ދެކޭނީ ބީރައްޓެއްސެއްގެ ގޮތުގައެވެ.\nއަޅުގަނޑު މި ދާއިރާއަށް ދެވަނަ ދައުރަކަށް ކުރިމަތިލާން ގަސްދުކުރީ އިތުބާރާ އެކުގައެވެ. މިދާއިރާގެ ރައްޔިތުންގެ ނުހަނު ލޯތްބާއި އިހްތިރާމް ލިބިގެންވާކަމީ އަޅުގަނޑުގެ ހެޔޮ ނަސީބުކަމުގައި ގަބޫލުކުރާ ޙާލު، އިތުރު ދައުރަކަށް ކުރިމަތިލައިގެން ރައްޔިރުންގެ ނުފުދިފައިވާ ބޭނުންތައް ފުއްދައިދިނުމުގެ މާތް މަގުޞަދު ގައެވެ. އަޅުގަނޑާއި ޒާތީގޮތުން ދިމާކުރުމުގައި ވަގުތުތައް ބޭކާރު ކޮށްނުލައްވައި ކެމްޕޭން ކުރައްވައިގެން ރައްޔިތުންގެ ތާއީދު ހޯއްދަވާށެވެ. އަނެކުންގެ އަބުރު ކަތިލުން ފަދަ ފިނޑި އަދި ގޮތް ހުސްވެފައިވާކަން އަންގައިދޭ ކަންތައްތަކުން ދުރުހެލިވާށެވެ. އެހެން ކެންޑިޑޭޓުންނާބެހޭ ގޮތުން ވާހަކަ ހަދަހަދައިގެން ދެއްކެވުމުގެ ބަދަލުގައި ތިމާ، ދާއިރާގެ ތަރައްގީ އާއި ކުރިއެރުމަށް ކޮށްދޭނެ ކަންތައްތައް ވިއްކަވާށެވެ. އަޅުގަނޑުގެ އިޚްލާޞްތެރި އެދުމަކީ މިއީއެވެ.\nއަޅުގަނޑަކީ އަޅުގަނޑުގެ ވާދަވެރިންނަށް ފައިސާގެ ބޮޑެތި އަދަދުތައް ހުށަހަޅައިގެން އިންތިޚާބުން ނަން އަނބުރާ ގެންދިއުމަށް އެދުންފަދަހުތުރު ކަންތައް ކުރާނޭ މީހެއްނޫނެވެ. ފަޚްރު ވެރި ކަމާއެކު ދަންނަވަން ޖެހޭނީ އަޅުގަނޑަކީ އެއަށްވުރެ ފުދިގެންވާ މީހެއްކަމުގައެވެ. އެހެން ނޫނަސްއެފަދަ ކަމަކަށް އެދޭނީ އެއީ ޗެލެންޖެއްކަމުގައި ވާނަމަތާއެވެ. ބޭނުން ވަނީ އަޅުގަނޑާ ވާދަކުރައްވާ ބަޔަކާ ވާދަކޮށްގެން ﷲގެ އިރާދަފުޅާއި މި ދާއިރާގެ ރައްޔިތުންގެ ލޯތްބާއެކު އާދަޔާ ޚިލާފު ނަތީޖާ އަކާއެކު މި ގޮނޑި ކާމިޔާބު ކުރުމެވެ. މިކާމިޔާބާ ހަމައަށް ދަތުރު ކުރުމަކީ އަޅުގަނޑަށް މާ އުދަނގޫ ކަމެއްނޫނެވެ. ދާއިރާގެ ރައްޔިތުންގެ އިޚްލާޞްތެރިކަމާ އިތުބާރު ލިބިފައިވާތީއެވެ. މިއިތުބާރާ ޔަގީން ކަމާއެކު މިހިނގާ ދައުރުގައި ހޯދާފައިވާ ކާމިޔާބަށްވުރެ މާރަނގަޅު ކާމިޔާބެއްލިބޭނެކަމީ ޝައްކެއް އޮތް ކަމެއް ނޫނެވެ.\nހ. ފަށަން/ ކ. މާލެ\nނޯޓް: މިއީ ޕީޕީއެމްގެ ޓިކެޓްގައި އޭދަފުށީ ދާއިރާއަށް ކެންޕޭން ކުރައްވަމުންގެންދަވާ އަހްމަދު ސަލީމް އިއްޔެ ނެރުނު ނޫސް ބަޔާނެކެވެ. މިބަޔާން މި ނޫހުގައި ޝާއިއުކޮށްފައިވަނީ ވިޔަފާރީގެ އުސޫލުންނެވެ.


Vaahaka: Koacheh Laigen Thiothi - Vaguthu\nކޯއްޗެއް ލައިގެން ތިއޮތީ؟\n"ހޭ. މީ ރަނގަޅު ގަޑިއެއްތަ ވާހަކަ ދައްކަން"\nފޯނަށް އައި މެސެޖް ހުޅުވާލުމަށް ފަހު އެއަށް ބަލާލީ ޒުވާން އަންހެނެކެވެ. އޭނާގެ އިނގިލިތަކުގެ އަވަސް ހަރަކާތުން މެސެޖަށް ރައްދުދޭނެ ޖަވާބެއް ލިޔެލާފައި، ސެންޑް ބަޓަން އަށް ފިއްތާލިއެވެ.\n"ހައި. އާން. ވައި ވެގެން އޮށްވާ ތި މެސެޖް ކުރީވެސް"\nއަނެއްފަރާތުން މެސެޖް ކުރަމުން ދިޔަ ފިރިހެނާގެ ތުންފަތުގައި ކުޅެލީ ލާނެތް ހިނިތުންވުމެކެވެ.\n"ކޮން ނަމެއް ކިޔަނީ؟ އަސްލު ނަން. އިނގޭ 'ބަބްލީޝިއަސް' އަކީ އަސްލު ނަން ނޫންކަން. އަހަރެންނަށް ކިޔަނީ އަލްސަން. ބްރޫސް ވޭން އެއް ނޫން."\nއަންހެން މީހާ ވިސްނާލިއެވެ. ނަން ބުނާނީ ބާވައެވެ؟ އަދި އެހާ ހިސާބަކަށް ނުވެސް ދެއެއް ނޫން ހެއްޔެވެ؟ އިރުކޮޅަކަށް ސަމާސާ ކޮށްލާނީއެވެ.\n"ލަމް. އަހަރެންނަށް ކިޔަނީ ލަމް. އަލްސަން އުޅެނީ ކޮންތާކު؟"\nފިރިހެން މީހާ ބޯ ކަހާލުމަށް ފަހު އޭނާގެ ކަނާތް ފަރާތަށް ވަރަށް ނޫން ގޮތަކަށް ބަލާލިއެވެ. އޭނާގެ އަންހެނުން އޮތީ އަނެއް ފަރާތަށް އެނބުރިގެންނެވެ. ނޭވާ ލަމުން ދިޔަ ގޮތުން ހީވަނީ ގަދަ ނިންޖަކުން ނިދާފައި އޮތް ހެންނެވެ. މޫނު ކުނި ކޮށްލުމަށް ފަހު ފިރިހެން މީހާ އަނެއްކާވެސް ފޯނާދިމާލަށް ޝައުގުވެރި ބެލުމަކުން ބަލާލިއެވެ. އުނގުގައި ހުޅުވާފައި އިން ލެޕްޓޮޕް ގެ ސްކްރީން ސޭވާއަށް ނަޒަރުހިންގާލީމެވެ. އަންހެނުންނާއެކު ބޮޑު ޢީދު ޗުއްޓީއަކަށް ބާލީއަށް ގޮސް ނަގާފައި އިން ފޮޓޮއެކެވެ.\n"މީ؟ އިންޑޮނޭޝިޔާގެ ޖަންގައްޔެއްގައި ކޭމްޕިން އަށް އައިސް."\nލިބިގެންދިޔަ ޖަވާބާއި އެކު އަންހެން މީހާ ނިތް އަރުވާ ލިއެވެ. ބޭއިޚްތިޔާރުގައި ތިރީ ތުންފަތުގައި ދަތް އެޅުނެވެ. ކޮޓަރިތެރެއަށް އެޅިފައިވާ މަޑު އަލިންނާ، ލައިގެން އޮތް ތުނި ނައިޓީ އިން އަންހެން މީހާގެ ހަށިގަނޑަށް ގެނުވަމުން ދިޔައީ ބުނަން ނޭނގޭ ކަހަލަ އިހުސާސެކެވެ. އޭސީ ގެ ފިންޏަށް ވުރެ މި ގޮތް ނޭނގޭ ފިރިހެނާގެ ވާހަކަތަކުން އޭނާގެ ހަށިގަނޑުން ހީބިހި ނަގުވާ ކަހަލައެވެ.\nމި ސުވާލުން ފިރިހެން މީހާގެ ޝައުގުވެރިކަން އިތުރު ވެގެން ދިޔައެވެ. އަވަސް އަވަހަށް ޖަވާބު ލިޔުމަށްފަހު ފޮނުވާލިއެވެ. އަދި އެކޮޅުން އަންނާން މެސެޖަކަށް ކެތްމަދުވެފައިވާ ހާލު އިންތިޒާރު ކުރެވެމުން ދިޔައެވެ.\n"އާން. މިއޮށް ބޮޑު ޖަންގަލީ އަހަރެން އެކަނި"\nކުޑަކޮށް ހެވޭ ގޮތް ވުމުން އަންހެން މީހާ ދެ ތުންފަތް ފިއްތާލިއެވެ. އޭނާގެ ފިރިމީހާއަށް އަޑު އިވިއްޖެއްޔާ ސުވާލު ކޮށްފާނެތީއެވެ. ފިރިމީހާގެ އަޑެއް ބަޑެއް ކޮޓަރިތެރެއަކުން ނީވެއެވެ. ރަނގަޅަކަށް ވިއްޔާ އޮފީހުން އައި ގޮތަށް ނިދީއެވެ. އޭނާގެ އެދުން ތަކެއް ހުންނަކަމެއް ފިރިމީހާ އަށް ނުވިސްނޭ ކަހަލައެވެ. ދުވާލުދާ ހަތަރު ދަމު އޮފީހުގަ އުޅެއުޅެފައި އައިސް ނިދަން އަރަނީއެވެ. އެންމެފަހުން އެ ހަށިގަނޑުގައި ބީހިލި ދުވަހެއް ވެސް ހަނދާނެއް ނެތެވެ. އަންހެން މީހާގެ އަތުގެ ހަރަކާތްތެރިކަން މިސްރާބު ޖެހީ އަމިއްލަ ހަށިގަނޑުގެ ވަނާ ތަކާ ދިމާލަށެވެ.\n"ލަމް ވެސް މި އޮތީ އެކަނި"\nފިރިހެން މީހާގެ ހިތުގެ ވިންދު އަވަސް ވާން ފަށައިފިއެވެ.\n"އެހެންތަ؟ ކޯއްޗެއް ލައިގެން ތިއޮތީ؟"\nމި ސުވާލު ވެގެން ދިޔައީ އަންހެން މީހާގެ ދޮން ކޯތާފަތަށް ޖަންބު ކުލަ ގެނުވި ސުވާލަކަށެވެ. ދިގު ބާލީސް ނަގާ ގަޔާ ކައިރިކޮށް ބައްދާލިއެވެ. ޖަހަމުން ދިޔަ ބާރު ވިންދުގެ އަޑު ކަންފަތުން ކެނޑިގެން ނުދެއެވެ.\n"އައި ސްލީޕް ނޭކެޑް"\nއަނެއްފަރާތުން މެސެޖް ކުރަމުން އައި 'އަލްސަން'ގެ ނޭވާ ކުރުވެއްޖެއެވެ. ކަރުބުޑުގައި ތާށިވި ކަހަލައެވެ. އޭނާގެ އިނގިލި ތައް މަޑުމަޑުން މެއިން ފެށިގެން ތިރިއަށް ދަތުރުކުރަމުން ދިޔައެވެ. މަޑު ބީހުމަކާއެކުއެވެ.\nއަލްސަން ގެ ޖަވާބު ކުރުނަމަވެސް 'ލަމް' ގެ މެސެޖުން އޭނާއަށް ގޮތެއް ވާނެކަން ލަމް ހުރީ ދެނެގަނެގެންނެވެ. އިތުރަށް ތަޅުވާލާނަމޭ ހިތާ މެސެޖެއް ކޮށްލިއެވެ. ޖަވާބު އަންނަން ސިކުންތެއްވެސް ނުނަގައެވެ. ބައި ގަޑި އިރެއްހާއިރު ހޭދަކުރީ އެކަކު އަނެކަކު 'ތެޅުވުމުގައެވެ'.\nއަންހެން މީހާ ކުޑަކޮށް ހަމަހިމޭންވެލީ އޭނާގެ ފިރިމީހާ ބެޑްޝީޓަށް ދަމަންފެށީމައެވެ. އޭސީގެ ފިނިކަން މާ ގަދަ ނޫންކަމުން މުޅި ބެޑްޝީޓް ހިފައިން އޮތަސް ހެޔޮ ކަމަށް ހިތައި އަނެއްކާވެސް ފޯނަށް ނަޒަރު ހިންގާލިއެވެ. 'އަލްސަން' ގެ މެސެޖްތަކުން ފުރަތަމަ ލަދުގަތަސް މިހާރު ހޭނިއްޖެކަހަލައެވެ. 'ލަމް'އަށް ވެސް ކެރޭކަން އެބަ އެންގޭތާއެވެ.\nއަލްސަން އާއި ލަމްގެ ރޭގަނޑުގެ ކުޅިގަނޑު އާންމު ކަމަކަށް ވެއްޖެއެވެ.\nބައެއްފަހަރު ފިރިމީހާ އޮފީހަށް ދާ ގަޑި ބަލާފައި އަލްސަންއަށް މެސެޖް ކުރެއެވެ. އެފަދަ ގަޑި ތަކުގައި އަލްސަންވެސް ކުޑަކޮށް ބިޒީވާތީ ލަމް ބޭނުންވާ ވަރަކަށް ވާހަކަ ނުދެއްކާކަން ދެމީހުންނަށްވެސް އިހުސާސުވެއެވެ. ނަމަވެސް އަތުން ދޫވެގެންދާ ވަގުތުތައް ފޫ ބައްދާލަނީ ރޭގަނޑުގެ ހަމަހިމޭންކަމުގައެވެ. ލަމް އާއި އޭނާގެ ފިރިމީހާގެ ގުޅުން ދުވަހަކަށްވުރެ ދުވަހެއް ދިޔައީ ހީނަރުވަމުންނެވެ. އަނެއްކޮޅުން އަލްސަންވެސް އުޅެނީ މާ އުފަލުގަ ހެންނެއް ހިޔެއްނުވެއެވެ.\nއަންހެނުންނާ ދެމެދު އުޑާ ބިމާ ދެމުދުގެ ފަރަގެއް މިހާރު އުފެދި ނުދަންނަ ބީރައްޓެހިންނެކޭ އެއްފަދަ ވަނީއެވެ. ނަމަވެސް ރޭގަނޑުގެ އެކަނިވެރިކަން ފަޅުފިލުވައިދޭނޭ ބައިވެރިއެއް ލިބުމުން އެ ޚިޔާލުތައް އޮއްބާލެވެނީ ބޭއިޚްތިޔާރުގައެވެ.\nއަލްސަން އާއި ލަމް އެކަކު އަނެކަކާއި ވާހަކަ ދައްކަން ފެށުނީ ވަހުޝީ އިމެއްގެ ތެރެއިން ނަމަވެސް މިހާރު އެ ދެމީހުންގެ ވާހަކަތައް ކުރިއަށްވުރެ ފުން ވެއްޖެއެވެ. ދެމީހުންނަކީ ކައިވެނިކޮށްގެން އުޅޭ ދެމީހުންކަމާމެދު އެކަކު އަނެކަކަށް އެއްބަސްވީ ވެސް މިފަދައިން ވާހަކަ ދެއްކުނު ރެއެއްގައެވެ. ނަމަވެސް އެކަކު އަނެކަކާމެދު އެއްވެސް ޝަކުވާއެއް ނެތެވެ. ދެމީހުންނަށްވެސް މި ތިބެވެނީ އެއް ދޯންޏެއްގައި ކަން ފަހުމްވާ ކަހަލައެވެ.\nލަމްގެ ފިރިމީހާއަށް މިހާރު އޭނާއާ ދިމާލަށް ބަލާވެސް ނުލެވެއެވެ. އެ ވާހަކަ އަލްސަން ގާތު ދެއްކީ ފޫހި ރާގަކަށެވެ. ފިރިމީހާގެ ފަރާތުން ފެންނަ ހުރިހާ ހިތްހަމަ ނުޖެހޭ ސިފަތަކެއް ފައްޗަކަށް އަމުނާލީ އެތައް ދުވަހެއްވަންދެން ހިތުގައި ހަރުލާފައިވާ ވަބާއަކުން މިންޖުވާން އުޅޭހެންނެވެ. އަލްސަން ދިޔައީ ކޮންމެ މެސެޖެއްގެ ސްޕީޑަށް ރިޕްލައި ކުރަމުންނެވެ. މިއީ އޭނާގެ އަނބިމީހާގެ އައިބުތައް ގުނާލަން ލިބޭ ރަނުގެ ފުރުސަތެކޭ ހިތާ އޭނާވެސް ފަށައިފިއެވެ.\nޕެރެގްރާފަކަށްފަހު ޕެރެގްރާފެއް ނިންމަމުން ގޮސް ދެމީހުންގެ ހަލާލު ބައިވެރިންނާ ބެހޭގޮތުން ލައްކައެއްޗެއް ދަސްވެއްޖެއެވެ.\nއަލްސަންގެ އަންހެނުން މާ ކަންނެތީއެވެ. ކައިވެނިކޮށްގެން ހޭދަކުރި ތިން އަހަރުތެރޭ އޭނާގެ އުޅުން މުޅިންހެން ބަދަލުވެއްޖެއެވެ. އޮފީހުން އަންނަ އިރު ކާން ހަދައިފައި ހުއްޓަސް ގިނަފަހަރު ހުންނަނީ އަލްސަން ކާން ބޭނުންވާ އެއްޗެއް ނޫނެވެ. އޮފީހުގައި ކަންތައްދަނީ ރަނގަޅަށްތޯ އަހާނުލައެވެ. ނުވިތާކަށް އަންހެނެއްގެ ފަރާތުން އެންމެ ބޭނުންވާނެ އެއް އެދުން ފުއްދާލަންވެސް އެތަކެއް އެޕޮއިންޓްމަންޓެއް ހަދަން ޖެހެއެވެ.\nލަމްގެ ފިރިމީހާގެ މައްސަލައަކީ މާ ބިޒީވުމެވެ. އޮފީހުގައި މަސައްކަތް ކުރަން އެތަކެއް ވަގުތެއް ހޭދަކޮށްގެން ގެއަށް އައިސް އަނެއްކާ މަޑުނުވެ ބޭރަށް ދާ ދުވަސްތައްވެސް މަދެއް ނޫނެވެ. ބައެއް ފަހަރު ހެނދުނު ހޭލާގޮތަށް ފެންނަ މީހާ ދެން ފެންނަނީ އަނެއްދުވަހު ހޭލާއިރެވެ. ގޭތެރޭގައި އިނބިމީހާ ފޫހިވެ ބިތަކަށް ޖެހިފައިންނަކަމެއް ރޭކާނުލައެވެ.\nއަލްސަންގެ ލޯ އަމާޒުވީ އަނެއްކާވެސް އެނދުގެ އަނެއް ކަނަށް ޖެހިފައިއޮތް އޭނާގެ އަނބިމީހާ ދިމާލަށެވެ. މިއީ އަނެއްކާ އޭނާގެ އަނބިމީހާވެސް ހިތަށް އަރާނެހާ އެއްޗެހިބާވައެވެ. މި ޝައްކުމަތީ އޮއްވާ އޭނާގެ އަންހެނުން ފާޚާނާއަށް ވަންތައް ފެނިއްޖެއެވެ. ހަމައެއާއެކު ފޯނަށް އެއައީ މެސެޖް އެކެވެ.\n"ލަމް އެބަ އަންނަން ފާޚާނާއަށް ވަދެލާފައި"\n'އަލްސަން' ގެ ފައިބުޑުން ބިންގަނޑު ދެމިގަތް ކަހަލައެވެ. އަނެއްކާ އޭނާއަށް މެސެޖް މި ކުރެވެނީ އަނބިމީހާ އާ ބާވައެވެ. އެހެނެއް ނުވާނެއެވެ. ރަމްލާ އެވައްތަރަކަށް ނޫޅޭނެއެވެ. ލަމް އާ މިހާތަނަށް ދެއްކިފައި ހުރި ވާހަކަތަކާއި، އަނދިރި ރޭތަކުގައި ކުރެވިފައިހުރި ކަންތައްތަކަކީ ރަމްލާއަށް ކުރަން ކެރޭނެ ކަންތަކެއް ނޫނެވެ. އެއީ އެއަށްވުރެ ލަދުރަކި މީހެކެވެ. ނަމަވެސް އޭނާގެ އަންހެނުން އޭނާއަށް ދަސްވެފައި ވާނަމަ ހިލޭ އަންހެނަކާއެކު މިފަދަ ގުޅުމެއް މިއަދު ބާއްވަން ނުޖެހުނީހެވެ.\nއަނބިމީހާ ފާޚާނައިން ނިކުމެގެން ގޮސް އަނެއްކާވެސް އެނދުގެ އޭނާއަށްވީ ފަރާތުގައި އޮށޯވެއްޖެއެވެ.\n"އައި އެމް ބެކް"\nއަލްސަންގެ ހިތް ދިޔައީ ބާރު ބާރަށް ތެޅެމުންނެވެ. މިއީ އަނެއްކާ ހަމަ އޭނާގެ އަންހެނުންބާވައެވެ. މިކަން ޔަގީންނުކޮށް ދެން އެންމެ ވާހަކައެއްވެސް ދެއްކޭކަށް ނެތެވެ.\n"ލަމް. މިހާރު ދެމީހުންގެ އެތައް ވާހަކައެއް ޝެއަރ ކުރެވިއްޖެ އެންނު. ދެން ބުނެބަލަ. ލަމްއަށް ހަމަ އަސްލުވެސް ކިޔަނީ ލަމްތަ؟ އަހަރެން މިހެން މިބުނީ އަހަރެންނަށް ކިޔަނީ އަލްސަން ނޫންވީމަ."\nކެތްމަދު ހިތަކާއެކު އެކޮޅުން ލިބޭނެ ޖަވާބަކަށް އިންތިޒާރުކުރަމުން 'އަލްސަން' ނަމަކަށް ކިޔާ ފޭކް އައިޑީގެ ވެރި ހުޝާމް ހުރި އިރު ލޯ އިރު އިރު ކޮޅާ އަންހެނުންނާ ދިމާއަށް ދަތުރުކުރެއެވެ. ރަމްލާ އޮތީ ފޯނަށް ކަޅިވެސް ޖަހާނުލާ ބަލަހައްޓައިގެންނެވެ. އެއްވެސް އެއްޗެއް ލިޔަމުންދާ ތަނެއް ނުފެނެއެވެ. ލަމްގެ ޖަވާބެއްވެސް އަދި ނާދެއެވެ. ކުއްލިއަކަށް އޭނާގެ ގައިގައި އަޅާލި ބެޑްޝީޓް ފޯނު ނިވާވެއްޖެއެވެ. ދެން އޭނާ އެއްޗެއް ލިޔުނަސް ހުޝާމަކަށް ނޭނގޭނެއެވެ.\nމިވިސްނުމުގައި އިންދާ ރިޕްލައި އެއް އަތުވެއްޖެއެވެ.\n"އަލްސަންއަށް ކިޔަނީ އަލްސަން ނޫން ވެއްޖެއްޔާ ލަމްއަށް ކިޔަނީ ލަމްއެއް ނޫން"\nމެސެޖް ލިބުނުހާ އަވަހަށް ހުޝާމް ރައްދެއް ފޮނުވާލިއެވެ.\n"ދެން ކީކޭ އަސްލު ކިޔަނީ"\nމިހާރު ހިތުގެ ތެޅުން އިހުނަށްވުރެ އަވަސް ވެއްޖެއެވެ.\n"ފުރަތަމަ ޔޫ ބުނޭ"\nހުޝާމް ވަރަށް ވިސްނާލިއެވެ. ލަމް އަކީ އަސްލަށްވެސް އޭނާގެ އަންހެނުން ވިއްޔާ ހުޝާމްގެ އަސްލު ނަން ބުނުމުން މެސެޖް ކުރުން ހުއްޓާލާނެއެވެ. ނޫނީ ކޮންމެވެސް ފޭކް ނަމެއް އަނެއްކާ ހަދާލަފާނެއެވެ. ހަމަގައިމުވެސް ފިރިމީހާގެ ނަން ކިޔާ މީހަކާ މިހެނެއް ވާހަކައެއް ނުދައްކާނެއެވެ. ނަމަވެސް ހުޝާމްވެސް ދޮގު ހަދައިފިއްޔާ ލަމް އަދި ތެދު ހަދާނެކަމެއް އެބަ އިނގޭ ހެއްޔެވެ؟ ވަރަށް ވިސްނުމަށްފަހު ނިންމީ އަމިއްލަ ނަން ބުނުމަށެވެ. ފަހަކަށް އައިސް ލަމްއާ ތެދުވެރި ވާހަކަތައް ނޫން އިތުރު އެއްޗެއް ހިއްސާކުރެވިފައެއް ނޯންނާނެއެވެ. ނަން ބުނެލުން އެއީ ގޯހެއް ނޫންތާއެވެ.\nމެސެޖް ފޮނުވާލިތާ ހިނދުކޮޅެއް ވެއްޖެއެވެ. އަނބިމީހާ މިހާރު އޮތީ ކުރިމަތީ ހުރި ފާރާއި ދިމާލަށް ބަލަހައްޓައިގެންނެވެ. މޫނުމަތިން ފެންނަނީ ބިރުވެރިކަމުގެ ކުލަވަރެވެ. އަހަރެންގެ ޝައްކު ޔަގީނަށް ބަދަލުވީ ބެޑްޝީޓް ހޫރާލާ ތެދުވެ އަހަރެންނާ ދިމާލަށް ބަލާލި ގޮތަކުންނެވެ. ހަމަ އިސާހިތަކު ފޯނަށް އައީ މެސެޖެކެވެ.\nވާހަކަ: ފަލަސްތީނުގެ ހިތްވަރުގަދަ ނަރުސް\nމެއި 15, 2019 14:08\nއައްދިއްޔޯއި!!!! ފައްކާ އިނގޭ .. ދެން ނާންނާނެތަ އެހެންބައެއް\nމެއި 15, 2019 14:55\nމަރިޔަމެވެ.. މީ ވާހަކައެއް ހެއްޔެވެ.. މި ވާހަކަ ހަމަ ނުޖެހެއެވެ.....\nމެއި 15, 2019 15:28\nމެއި 15, 2019 18:29\nމި ލިޔުމުގެ މަގްސަދަކީ ކޮބާ\nމެއި 15, 2019 20:08\nLaigen othee kon aehcheh tho balan .\nމެއި 15, 2019 19:50\nދެމީހުންނަށް ދެމީހުންގެ ފޯނު ނަންބަރުވެސް ނޭނގެނީތަ\nމެއި 15, 2019 23:21\nހިހީ. އެއް ވަރުގެ ގެ މީހުން. ޕިސް ޕިސް


މައުމޫނިޒަމްގެ އަނިޔާވެރި ވެރިކަމުން ސަލާމަތްވެ ދުނިޔޭގެ ނަންހިނގާ ޤައުމުތަކުގެ ލިސްޓަށް ރާއްޖެ އިތުރުވެއްޖެ ކަމަށް ހޯރަފުށީ ދާއިރާގެ މެންބަރު ވިދާޅުވެއްޖެ – Maldivian Democratic Party\n21 ޑިސެމްބަރު 2010\nމައުމޫނިޒަމްގެ އަނިޔާވެރި ވެރިކަމުން ސަލާމަތްވެ ދުނިޔޭގެ ނަންހިނގާ ޤައުމުތަކުގެ ލިސްޓަށް ރާއްޖެ އިތުރުވެއްޖެ ކަމަށް ހޯރަފުށީ ދާއިރާގެ މެންބަރު ވިދާޅުވެއްޖެ\nއަނެއް ދިވެހިރާއްޖޭގެ ހުރިހާ އުފަލެއް ރައްޔިތުންނަށް ލިބޭނީ ފެބުރުއަރީއަށް ފަހު: އެމްޑީޕީ\nރާއްޖެ މިއޮތީ 30 އަހަރުވީ މައުމޫނިޒަމްގެ އަނިޔާވެރި އަޅުވެތިކަމުން ސަލާމަތްވެ ދުނިޔޭގެ ނަންހިނގާ ޤައުމުތަކުގެ ކުރިޔަށް ޖެހިފައި ކަމަށް ހޯރަފުށީ ދާއިރާގެ މެމްބަރު އަޙްމަދު ރަޝީދު ވިދާޅުވެއްޖެ އެވެ.\nއެމްޑީޕީ ވެބްސައިޓަށް ދެއްވި އެކްސްކްލޫސިވް އިންޓަވިއުގައި ހޯރަފުށީ ދާއިރާގެ މެމްބަރު ވިދާޅުވީ ‘މިނިވަން ދިވެހި ރާއްޖެ – ސާފު ދިވެހި ރާއްޖެ’ އޭ ކިޔައި ކުރީ ސަރުކާރުން ކުރި ކެމްޕޭނަކީ ބޮޑު އޮޅުވާލުމެއް ކަމަށާ ރާއްޖެއަށް ޙަޤީގީ މިނިވަންކަން ލިބުނީ އެމްޑީޕީ މިވުޖޫދަށް އައުމުންކަން އޮޅިފައިވާނެ އެއްވެސް މީހަކު ނެތް ކަމަށެވެ.\nރައީސް ނަޝީދު ރާއްޖޭގެ ވެރިކަމާ ޙަވާލުވިފަހުން ދުވަހަކަށްވުރެ ދުވަހަކު ރާއްޖެއަށް ސާފު ޑިމޮކްރަސީގެ ހަރުދަނާ ސިޔާސަތުތައް ވަދެ ޑިމޮކްރަސީގެ ވެށްޓެއް ޤާއިމް ކުރެވެމުން އަންނަ ކަމަށާއި، ފެބުރުއަރީ5ވަނަ ދުވަހު އޮންނަ ލޯކަލް ކައުންސިލް އިންތިޚާބު އެމްޑީޕީއަށް ކާމިޔާބު ވެއްޖެނަމަ އަނެއް ދިވެހިރާއްޖެއިން ލިބޭ ޚިދުމަތްތަކާ ތަރައްޤީވެގެންދާނެ ހަލުވިމިން ރައްޔިތުންނަށް ފެނި އޭގެ ހަގީގީ ދިރިއުޅުމާ ހަމަޔަށް ވާޞިލް ވެވޭނެ ކަމަށް ވިދާޅުވި އެވެ.\n“އަޅުގަނޑުމެންނަށް މިހާރު މިއިވެނީ އަޅުގަނޑުމެންގެ މާޒީގެ ހާލުގެ ދުލުން ޤައުމުދެކެ ލޯބިވާ ވާހަކަ ޑީއާރުޕީން ދައްކާ އަޑު. އަޅުގަނޑު ހަމަ އެހެން އެބުނާ މީހުނަށް މަލާމާތް ކުރަން މަޖިލީހުގައި ޒިންމާދާރުކަން ކުޑަކޮށް ޑީއާރުޕީން އެދައްކަވާ ވާހަކަތަކަށް. ޑްރަގް ވަބާއާއި މާރާމާރީތަކުގެ ވާހަކަތައް ދައްކަވާއިރު އެވެސް މިތަނުގައި ޢާންމު ކުރުވި ބަޔަކީ ޑީއާރުޕީ. ދެން އެދައްކަނީ ބަނދަރާ ނަރުދަމާ ހަދާ ވާހަކަ. ރައްޔިތުންގެ އަތްމަތި ދަތިވާހަކަ. ބަޖެޓުގައި މިކަމަށް ފައިސާ ނެތުމުން އެކަމާ ދެރަވެ ހިތާމަކުރާ ވާހަކަ. ބަލަ ފާއިތުވީ 30 އަހަރު އެބުނާ ބަޔަކު ނޫންތޯ މިޤައުމު ދަރަނިވެރި ކުރުވީ. އެމީހުނެއް ނޫންތޯ ބޮޑު ސިންގާ މަތިންދާބޯޓު ކުންފުނި ބަނގުރުޓޫކޮށް މުޅި ރާއްޖޭގަ މާރާމާރީއާ ޑްރަގް އާންމު ކުރީވެސް. އެމީހުން މިއަދު މަޖިލީހުގައި ބަނދަރުހަދާ ވާހަކަތައް ދައްކާއިރު މީގެ ކުރިން ކީއްވެތޯ އެކަން ނުކޮށްދިނީ. ކުއްލިއަކަށް މިއަދު އެމްޑީޕީ ވެރިކަމަށް އައިސް ހުރިހާ ރަށްތައް ތަރައްގީވަމުންދާތަން ފެނިފައި ދައްކާނެ ވާހަކައެއް ނެތިގެން ހަމަ ކޮންމެވެސް އެއްޗެކޭ ކިޔައި އަނެއްކާވެސް އެމީހުން ބޭނުންވެގެން އުޅޭ ފިތުނަ އުފައްދަން އެ މަސައްކަތް ކުރަނީ. އަޅުގަނޑު ވަރަށް ކެރިހުރެ މިދަންނަވަނީ އެމްޑީޕީގެ ލޮބުވެތި މެމްބަރުންނޭ ހަމަޖެހޭށޭ، މިއިންތިޚާބު އަޅުގަނޑުމެން ކާމިޔާބުކުރާނަމޭ މާތްﷲގެ ވާގިފުޅާއެކު. އަޅުގަނޑުމެންގެ ޕާޓީތެރެއަކު ތަޅާފޮޅާ މާރާމާރީ ހިންގާ ލޭ އޮހޮރުވައެއް ނުލާނެއޭ. އަޅުގަނޑުމެންގެ ޕާޓީ މިއައީ އިންސާފުގެތެރޭން ރައްޔިތުންނަށް ޚިދުމަތް ކުރުމަށޭ، އެމްޑީޕީ އޮތީ މުޅި ރާއްޖޭގެ ހުރިހާ ރައްޔިތުންނަށްވެސް ހުޅުވާލެވިފައޭ. ޕާޓީން ބޭނުންވަނީ ހުރިހާ ރަށަކަށްވެސް ތަރައްޤީއޭ. އެހެންވީމަ މިހުވަފެން ޙަޤީގަތަކަށް ހެދުމަށް ލޯކަލް ކައުންސިލް އިންތިޚާބުގައި އެމްޑީޕީ ނޫން ކެނޑިޑޭޓަކަށް ވޯޓު ނުދެއްވާށޭ.” މިއަދު އެމްޑީޕީ ވެބްސައިޓަށް ދެއްވި އެކްސްކްލޫސިވް އިންޓަވިއުއެއްގައި އަޙްމަދު ރަޝީދު ވިދާޅުވި އެވެ.\nއިތުރަށް ވިދާޅުވި އެވެ. “މާލޭ ސިޓީ ކައުންސިލަށް ކުރިމަތިލި ހުރިހާ ކެނޑިޑޭޓުންވެސް ލޫއްޕެއާއެކު ބިރެއް ނެތި، ކެރިގެން ކެމްޕޭނު ކުރަންވީ. މިއިންތިޚާބު އަޅުގަނޑުމެން ނޫން ބަޔަކަށް ކާމިޔާބެއް ނުކުރެވޭނެ. އަޅުގަނޑު ވަރަށް ބޮޑަށް އެދެން މިރޭ9ޖަހާއިރު މައިޒާން އަލިބެގެ ކެމްޕޭނު ޖަގަހަ ހުޅުވާކަން ޕާޓީގެ ހުރިހާ އެންމެނަށްވެސް އަންގާ، އޭނާއަށް ތާއީދުކުރުމަށް”


Raees Zuma magaamun dhuru kuran verikan kuraa party in nimmaifi | Mihaaru\nއިސްތިއުފާ ދެއްވަން ތަކުރާރުކޮށް ދެކޮޅު ހެއްދެވި ޒޫމާ އަށް ދެން އޮތީ މަގާމު ދޫކޮށްލުން. --ފޮޓޯ:އޭއެފްޕީ\nރައީސް ޒޫމާ މަގާމުން ދުރުކުރަން ވެރިކަންކުރާ ޕާޓީން ނިންމައިފި\n13 ފެބުރުއަރީ 2018 - 11:182comments\nޕްރިޓޯރިއާ (ފެބްރުއަަރީ 13) - ސައުތު އެފްރިކާގެ ރައީސް ޖެކޮބް ޒޫމާ އިސްތިއުފާ ދެއްވަން ދެކޮޅު ހައްދަވަމުން ގެންދަވާތީ އޭނާ މަގާމުން ދުރުކުރަން، ވެރިކަން ކުރާ އެފްރިކަން ނޭޝަންސް ޕާޓީ (އޭއެންސީ) އިން ނިންމައިފި އެވެ.\nޒޫމާގެ އިސްތިއުފާއާ ގުޅޭ ގޮތުން ޕާޓީގެ ސީނިއާ ލީޑަރުން މަޝްވަރާ ކުރަމުންދާތާ އެތައް ދުވަހެއް ވެއްޖެ އެވެ. ނަމަވެސް ޒޫމާ ގެންދަވަނީ އިސްތިއުފާ ދެއްވަން ތަކުރާރުކޮށް ދެކޮޅު ހައްދަވަމުންނެވެ. ޒޫމާ، 75، އިސްތިއުފާ ދެއްވަން ދެކޮޅު ހެއްދެވުމުން ދެން އޮތީ ޕާލަމެންޓުގައި ނަގާ އިތުބާރު ނެތްކަމުގެ ވޯޓާ ކުރިމަތިލެއްވުމެވެ. ޒޫމާ އިސްތިއުފާ ނުދެއްވައިފި ނަމަ އިތުބާރު ނެތްކަމުގެ ވޯޓު ނަގަން ނިންމާފައި ވަނީ މި މަހު 22 ވަނަ ދުވަހު އެވެ. މީގެ ކުރިން ނެގި އިތުބާރު ނެތްކަމުގެ ވޯޓުތަކުން ޒޫމާ ސަލާމަތްވެވަޑައިގެންނެވި ނަމަވެސް މި ފަހަރުގެ ވޯޓުން ޒޫމާ އަށް ނާކާމިޔާބުވާނެކަން މިހާރު ވަނީ ޔަގީންވެފަ އެވެ.\nސައުތު އެފްރިކާގެ ވެރިކަމަށް 2009 ވަނަ އަހަރު ވަޑައިގެންނެވި ޒޫމާގެ މައްޗަށް ވަނީ ކޮރަޕްޝަނުގެ ވަރަށް ގިނަ ތުހުމަތުތައް ކޮށްފަ އެވެ.\nޒޫމާ އިސްތިއުފާ ދެއްވަން ޑިސެމްބަރު މަހުން ފެށިގެން ޕާޓީން ވަނީ އެދިފަ އެވެ. އޭންއެންސީގެ ލީޑަރުކަމުން ޒޫމާ ވަކިކޮށް އެ މަގާމު ވަނީ ނައިބް ރައީސް ސީރިލް ރަމަފޯސާއާ ހަވާލުކޮށްފަ އެވެ.\nޒޫމާ އިސްތިއުފާ ދެއްވުމަށް ޕާޓީން ރަސްމީކޮށް ހުށަހެޅުމުން އޭނާ ދެއްވާނެ ޖަވާބެއް އަދި ނޭނގެ އެވެ.\nސައުތު އެފްރިކާގެ ކުރީގެ ރައީސް ތާބޯ އެމްބެކީ ވެސް 2008 ވަނަ އަހަރު އިސްތިއުފާ ދެއްވީ ނައިބް ރައީސްއާ މައްސަލަ ޖެހިގެންނެވެ. އޭގެ އަހަރެއް ފަހުން ވަނީ އެމްބެކީގެ ނައިބަކަށް ހުންނެވި ޒޫމާ ރައީސްކަމުގެ ހުވާ ކުރައްވައިފަ އެވެ. ޒޫމާއާ މިހާރު މައްސަލަ ޖެހިގެން އުޅެނީ އޭނާގެ ނައިބް ރަމަފޯސާ އެވެ.\nއިތުރު ލިޔުންތައް ސައުތު އެފްރިކާ


"hanaa" ah cast inn hoadhan audition eh baavvanee\n"ހަނާ"އަށް ކާސްޓުން ހޯދަން އޮޑިޝަނެއް ބާއްވަނީ\nހަނާ ޝޫޓް ކުރަނީ މާމިނގިލީގައި\nއޮޑިޝަންގައި އެކި އުމުރުފުރާތަކުގެ މީހުންނަށް ފުރުސަތު ވަނީ ހުޅުވާލާފައި\nކ. މާލެ | 14 އޮކްޓޯބަރ 2019 | ހޯމަ 19:43 | 2,204\nއަމްޖޭ އަށް އެވޯޑެއް ލިބެނީ - ފޭސްބުކް\nތަފާތު އެކި ސްޓައިލްގެ ގިނަ ފިލްމުތަކެއް ބެލުންތެރިންނާ ހަމަޔަށް ގެނެސްދީފައިވާ އަމްޖަދު އިބްރާހީމް (އަމްޖޭ) ގެ ކުރިޔަށް އޮތް ޑްރާމާ ސީރީޒް "ހަނާ" ކާސްޓުން ހޯދަން އޮޑިޝަނެއް ބާއްވަން ތައްޔާރުވެއްޖެއެވެ.\nރާއްޖެ އެމްވީއަށް މައުލޫމާތު ދެމުން އަމްޖޭ ބުނީ އޮޑިޝަންގައި ބައިވެރި ވުމުގެ ފުރުސަތު އޮތީ އދ. އަތޮޅުގެރަށް ރަށުގައި ދިރިއުޅޭ ފަރާތްތަކަށް ކަމަށެވެ. އަދި އެކްޓް ކުރަން ބޭނުންވާ ފަރާތްތަކުން 7433478 ނަމްބަރަށް ގުޅުމަށްފަހު ނަންނޯޓް ކުރެވޭނެ ކަމަށް ވެސް އޭނާ ބުންޏެވެ.\nއޮޑިޝަން ކުރިޔަށް ދާނީ 15 އޮކްޓޯބަރު ވާ އަންގާރަ ދުވަހުގެ 4:30 އިން ފެށިގެން އދ. މާމިނގިލީގައެވެ. އެރަށުގެ ފަރާތްތަކަށް ވެސް އެ ފުރުސަތު ވަނީ ހުޅުވާލާފައެވެ.\nއަމްޖޭ ބުނީ، ޑްރާމާ އަށް ގިނަ އާ ފަރާތްތަކެއް ބޭނުންވާ ކަމަށާއި5އަހަރުގެ ކުޑަ ކުއްޖެއް ވަރަށް މުހިއްމު ރޯލަކަށް ބޭނުންވާ ކަމަށެވެ. އަންހެން ނޫނީ ފިރިހެން ކުޑަ ކުއްޖެއް ވިޔަސް އޯކޭ ކަމަށް ބުނަމުން އަމްޖޭ ބުނީ ޒުވާން އަންހެން ދެ ކުދިން އަދި ފިރިހެން ދެ ކުދިން ހޯދާނެ ކަމަށެވެ. އަދި މަންމަ އެއްގެ ރޯލު ކުޅެން ހަރު ފުރައިގެ އަންހެނެއް ބޭނުންވާ ކަމަށް ވެސް އޭނަ ބުންޏެވެ.\n"ހަނާ" އަކީ ތިނެސްކަން ލޯބީގެ ވާހަކަތަކެއްގެ މައްޗަށް ހަދާ 13 އެޕިސޯޑުގެ ޑްރާމާ ސިލްސިލާ އެކެވެ.\nހުސައިން މުނައްވަރު ޕްރޮޑިއުސް ކުރާ "ހަނާ" ގެ މަންޒަރުތައް ނެގުމަށް އަންގާރަ ދުވަހު ފިލްމުގެ ކާސްޓާއި ކުރޫ އެރަށަށް ދިޔުމަށް ވަނީ ހަމަޖެހިފައެވެ. އަމްޖޭ ބުނީ ޑްރާމާ އިން ސީނިއާ މަޝްހޫރު ތަރިން ވެސް ފެނިގެންދާނެ ކަމަށެވެ.\nއޭގެ ތެރޭގައި ޝީލާ ނަޖީބް، ޒީނަތު އައްބާސް، ދޮން އައްޔަ، ނޫރާ، ޝަމީލް، ނިޝާ އަދި ޖިމީ ފަދަ ތަރިންގެ އެކްޓިން ފެންނާނެ ކަމަށް އަމްޖޭ ބުންޏެވެ.


އައިބެއް ހުރުމުން ދަރިވެއްޓުން | ފަހުގެ މައްސަލަތައް | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ފަހުގެ މައްސަލަތައް އައިބެއް ހުރުމުން ދަރިވެއްޓުން\n26 މާރިޗު 2004\nބަނޑުގައިވާ ކުއްޖާގެކިބާގައި އުފެދުމުގެ އައިބެއް ހުރިކަން، އުފަންވުމުގެ ކުރިން ދެނެގަނެވޭ ޢިލްމީ ކުޅަދާނަކަން އިންސާނުންނަށް ލިބިފައިވަނީ ނިސްބަތުން ފަހުންނެވެ. އެހެންވެ ކުރީ ޒަމާނުގައި ދަރިވެއްޓުމާ ބެހޭގޮތުން ވާހަކަ ދެއްކި ޢިލްމުވެރިން އަބަދުވެސް ވާހަކަ ދައްކާފައި ވަނީ، ރޫޙު އެޅުއްވެނީ ސަތޭކަވިހި ދުވަސް ފަހުންކަން ޞައްޙަ ޙަދީޘުން ސާބިތުވާތީ، އެ މުއްދަތަށް ރިޢާޔަތްކުރައްވައިގެންނެވެ.\nކަމުގެ ތަޖުރިބާކާރުން ބުނާގޮތުން، ބަނޑުގައިވާ ކުއްޖާގެ އެންމެ ނާޒުކު މަރުހަލާއަކީ ފުރަތަމަ ސާޅީސްފަސްދުވަހެވެ.\nމި މަރުހަލާގައި، އެތެރެއިން ވެސް އަދި ބޭރުން ވެސް ދިމާވާ ކިތަންމެ ކުޑަ އަސަރެއްވެސް ކުއްޖާއަށް ކުރުމަކީ އެކަށީގެންވާކަމެކެވެ. މީގެ ނަތީޖާއެއްގެ ގޮތުން ފަހަރެއްގާ ކުއްޖާގެ ގުނަވަންތައް ފާޅުވެ ބޮޑުވުން ހުއްޓިވެސްދާނެއެވެ. މީގެ މާނައަކީ ފަހުގެ މަރުޙަލާއެއްގައި ކުއްޖަކަށް ނުބައި އަސަރެއް ނުކުރާނެއޭ ބުނުމެއް ނޫނެވެ. ފަހުގެ މަރުޙަލާތަކުގައިވެސް ކުދިންނަށް ގެއްލުންލިބެއެވެ. ނަމަވެސް އެއީ ކުރީގެ މަރުޙަލާތަކަށް ވުރެ ނިސްބަތުން މަދުންނެވެ.\nބަނޑުގައި އޮންނަ ކުއްޖެއްގެ ކިބާގައި އުފެދުމުގެ އައިބެއް ހުރުމަށް މެދުވެރިވާ ސަބަބުތައް ދެގޮތަކަށް މެދުވެރިވެއެވެ. އެއީ:\n1- ބޭރު ސަބަބެއް:\nމިސާލަކަށް މައިމީހާ އަށް ނުރައްކާތެރި ބައްޔެއްޖެހުން، ކެމިކަލަކަށް ހުށައެޅުން، ރޭޑިއޭޝަނަކަށް ހުށައެޅުން، ނުވަތަ ދުންފަތާއި މަސްތުވާތަކެތީގެ ބޭނުންކުރުން، ނުވަތަ ވިހައެއް ބޭނުންކުރުން، އިންފެކްޝަނެއް އުފެދުން، ނުވަތަ މާބަނޑުމީހުންނަށް އެކަށީގެން ނުވާ ބޭސްތައް ބޭނުންކުރުން ފަދަ ކަންކަމެވެ.\n2- އެތެރޭ ސަބަބެއް:\nކުއްޖާގެ ކިބާގައި އައިބެއް އުފެދުނީ، ފަހަރެއްގާ ކުއްޖާ އުފެދުމުގެ އަސްލުގައި ހުރި މައްސަލައަކުން ކަމަށްވެސް ވެދާނެއެވެ. މިސާލަކަށް، މަނިފަނީގައި ނުވަތަ މައިމީހާގެ ބިހުގައި ކުރީއްސުރެ އައިބެއް ހުރުމެވެ. މީގެ ސަބަބަކީ ފަހަރެއްގާ، ބޭރާ ގުޅުން ހުރި ކަމަކުން ބިހުގައި ނުވަތަ މަނިފަނީގައި މައްސަލައެއް ހުރުމެވެ. ނުވަތަ ވާރުތަވާ ބައްޔެއް ހުރުން ކަމަށް ވެސްވެދާނެއެވެ. ހުރިހާ ކަމެއް ރަނގަޅަށް ދަމުން ގޮސް، ރަޙިމުގެ ފާރުގައި ބިސް އަށަގަތުމަށް ފަހުވެސް ކުއްޖާއަށް ގެއްލުމެއް ވެދާނެއެވެ. އަދި އެނގޭ ވަކި ސަބަބެއް ނެތިވެސް ކުއްޖެއްގެ ކިބާގައި އައިބެއް ހުރެދާނެއެވެ.\nނަމަވެސް މާތް ﷲ ގެ ރަޙްމަތްފުޅުން، މާބަނޑުގެ ކުރީ މަރުޙަލާތަކުގައި މައްސަލައެއް ދިމާވެއްޖެނަމަ، ޢާއްމު ގޮތެއްގައި ފުރަތަމަ ބާރަހަފްތާގެ ތެރޭގައި އެ ކުއްޖާ ބައިގެން ހިނގައިދެއެވެ. ބައެއްފަހަރު ބަލިވެއިންކަން އަދި ނުވެސް އެނގެނީސްވެސް ބައިގެންދެއެވެ.\nކޮންމެއަކަސް، ޒަމާންތަކަށް އައި ބަދަލާއި، މީހުންގެ އުޅުމާއި ވިސްނުމަށް އައި ބަދަލާއެކު، އެންމެ ހޫނުކޮށް މިއަދު ބަހުސް ކުރެވޭ އަޚްލަޤީ އެއް މައްސަލައަކަށް ވެފައި މިވަނީ ދަރިވެއްޓުމުގެ މައްސަލައެވެ. އެމެރިކާގެ އިންތިޚާބުގެ މުހިއްމު ބަހުސްތަކަކަށްވެސް މި މައްސަލަ ވެފައި ވެއެވެ. އެމެރިކާއާއި ދުނިޔޭގެ އެހެނިހެން ބައެއް ޤައުމުތަކުގައި "ޙަޔާތާ އެއްކޮޅު'' މީހުންނާއި "އިޚްތިޔާރުކުރުމާ އެއްކޮޅު" މީހުންގެ މެދުގައި މި މައްސަލަ ވަނީ ބޮޑު ހަނގުރާމައަކަށްވެފައެވެ. ނަމަވެސް އިސްލާމީ ޤައުމުތަކުގައި މި މައްސަލަ މިގޮތަށް އަދި ފާޅުވެފައި ނެތެވެ. އިސްލާމީ ޤައުމުތަކުގައި މި މައްސަލައާ މެދު ވާހަކަ ދެކެވެނީ ބޮޑަށް ދީނީ ނަޒަރަކުންނެވެ.\nމި ލިއުމުގައ މި ބަލާލަނީ، އަހަރެމެންގެ މާތްވެގެންވާ އިސްލާމް ދީން މި މައްސަލައާއި މެދު ދެކޭ ގޮތެވެ.\nއައިބެއް ހުރުމުން ދަރިވެއްޓުމުގެ ޙުކުމް:\nބަނޑުބޮޑުވާތާ އެއްގަޑި އިރުފަހުން ކަމުގައިވިޔަސް، ދަރިން ވެއްޓުމުގެ އަސްލު ޙުކުމަކީ ޙަރާމްވުން ކަމުގައި އައްޝައިޚް ޑޮކްޓަރ ޔޫސުފް އަލްޤަރްޟާވީ ވިދާޅުވެފައިވެއެވެ.\nނަމަވެސް ޔަޤީންކުރެވޭ އައިބުތަކެއް ކުއްޖާ ގައިގައި ވާނަމަ 120 ދުވަސް ވުމުގެ ކުރިން ވައްޓާލުން ހުއްދައެވެ. އަދި ބައެއް ޢިލްމުވެރިން ދެކެވަޑައިގަންނަވަނީ 40 ދުވަސް ވުމުގެ ކުރިން މެނުވީ ހުއްދަ ނުވާނެކަމަށެވެ. މި ރައުޔު ކުރީ ރައުޔަށް ވުރެ ވަރުގަދައެވެ. މިއީ ޤަރަޟާވީގެ ފަތުވާގެ އެންމެ ކުރު ޚުލާސާއެވެ. ތިރީގައި މިވަނީ ފަތުވާގެ ތަފްޞީލެވެ.\nފަހުގެ ބައެއް ޢިލްމުވެރިން، މި އަންނަނިވި ޝަރުތުތަކުގެ މަތިން، އައިބެއް ހުރެގެން ބަޑުގައިވާ ދަރިފުޅު، ސަތޭކަވިހި ދުވަސްވުމުގެ ކުރިން ވައްޓާލުން ހުއްދަ ކުރައްވާ ކަމަށް ޤަރަޟާވީ ބަޔާން ކުރައްވާފައިވެއެވެ.\n1- އަމާނާތްތެރި، އިތުބާރު ހިފޭ، ކަމަށް އެކަށީގެންވާ ޑޮކްޓަރުން، ބަނޑުގައި އޮތް ކުއްޖާގެ ކިބައިގައި މިފަދަ އައިބެއް ވާކަން ސާބިތުކުރުން.\n2- މިފަދަ އައިބުތަކަކީ އާއްމު ނޫން އައިބެއް ކަމުގައި ވުން، އެގޮތުން ކުއްޖެއްގެ މޫނުގައި ލަފެއް ހުރެގެން ނުވަތަ ބީރު، ނުވަތަ މަންމަން، ނުވަތަ ލޯ އަނދިރިވުން ފަދަ އާއްމު އައިބެއް ކުއްޖެއްގެ ގައިގައި ހުރެގެން، އެ ކުއްޖާ ވެއްޓުން ހުއްދައެއް ނުވާނެއެވެ.\n3- މި އައިބަކީ ކުއްޖާއަށް ވަރަށް ބޮޑެތި އުދަގޫ ތަކާއި ކުރިމަތި ލާންޖެހޭނެ ކަހަލަ އައިބަކަށް ވުން.\nރޫޙު އެޅުއްވުމަށް ފަހު (ސަތޭކަވިހި ދުވަސްފަހުން)، މަންމަގެ ފުރާނައަށް ނުރައްކަލެއް މެދުވެރި ވުން ފިޔަވައި އެހެން އެއްވެސް ސަބަބަކާހުރެ، ބަނޑުގައިވާ ދަރިފުޅު ވައްޓާލުން ހުއްދަ ނުވާނެކަމަށް ޖުމްހޫރު ޢިލްމުވެރިން ދެކެވަޑައިގަންނަވައެވެ.\nވީމާ ބަނޑަށް 120 ދުވަސް ވެއްޖެނަމަ، ކުއްޖާގެ ގައިގާ ވާ އައިބަކީ ކިތަންމެ ބޮޑު އައިބެއް ކަމުގައި ވިޔަސް ކުއްޖާ ވައްޓާލުން ހުއްދަ ނުވާނެއެވެ. އެހެނީ ސަތޭކަ ވިހިދުވަސް ފަހުން އެއީ ފުރާނައަޅުއްވާ ފުރިހަމަވެފައިވާ އިންސާނެކެވެ.\nމިހިސާބުން ފާހަގަ ކޮށްލަންޖެހޭ އަނެއްކަމަކީ، ޑޮކްޓަރުން، މަދު ދުވަސްކޮޅަކަށް ނޫނީ ދުނިޔޭގައި ނުއުޅޭނެ ކަމަށް ބުނާ ކުދިން ބައެއްފަހަރު އެތައް އަހަރެއްވަން ދެން އަދި މުސްކުޅިވަންދެން ވެސް އުޅެފައިވާ ކަމެވެ. ވީމާ ޑޮކްޓަރަކު ބުނެލާ ބަހަކަށް ފުރާނައެއް ދުއްވާލުމުގެ ބަދަލުގައި، އެ ކުއްޖާ ދުނިޔެއަށް އަންނަންދެން މަޑުކޮށްލުން ހުރިހައި ގޮތަކުންވެސް ހެޔޮކަން ބޮޑެވެ. ﷲ ގެ އޯގާތެރިވަންތަކަން ހުންނަ ގޮތުން، ދުނިޔޭގައި ނުއުޅެވޭ ވަރަށް ބޮޑު އައިބެއް ކުއްޖާގައިގައި ހުރެއްޖެ ނަމަ، އުފަންވާތާ މާ ގިނަ ދުވަސްތަކެއް ނުކޮށް، ދުނިޔެ ދޫކުރެއެވެ. އަދި މި ޒަމާނަކީ ޑޮކްޓަރީގެ ގޮތުން ނުލާހިކު ކުރިއަރާފައިވާ ޒަމާނަކަށް ވާތީ، ކުދިންގައިގައި ހުންނަ ގިނަ އައިބުތަކަކީ، ފަސޭހަކޮށް ފަރުވާ ދެވޭ އައިބުތަކެވެ.\nއަދި އަނެއްކޮޅުން ކުއްޖެއްގެ ގައިގައި އޭނާއަށް ނުއުޅެވޭފަދަ އައިބެއް ހުރެ، ދުނިޔެއަށް އުފަން ވެއްޖެނަމަ އެ ކުއްޖާ މާކަގިނަ ދުވަހަކު ދުނިޔޭގައި ނޯވެއެވެ. ވީމާ ކުއްޖާއަށް ވާނެ އުނދަގުލަކަށޭ ކިޔާފައި ދަރިން ވެއްޓުމުގެ ބަހަނާ، މި ހާލަތުގައި ނެތިގެން އެބަ ދެއެވެ. އަދި މާތް ﷲ މިންވަރު ކުރެއްވި ގޮތް ޤަބޫލު ކޮށްގެން، އެ ކުއްޖާ ވިހައި، ދެވެން އޮތް ފަރުވާ ދީ ބަލައި ބޮޑު ކުރުމަކީ، ހަމަ ޔަޤީނުންވެސް އެ މަންމައަކާއި ބައްޕައަކަށް ކޮޅެއްވެސް ނެތްހާ ދަރުމަ ލިބޭނެ ކަމެކެވެ.\nދެން ޝައިޚް ޤަރަޟާވީ ވިދާޅުވަނީ ހުށައެޅޭ މިފަދަ މައްސަލަތަކުގެ ކުރިމަތީގައި، މުސްލިމު ފިޤުހުވެރިއަކު ހުއްޓޭ ހިނދު އޭނާ އިޤްރާރުވާންޖެހޭ ޙަޤީޤަތްތަކެއް ވާކަމަށެވެ. އެއީ:\n- އިސްލާމީ ޝަރީޢަތުގެ ކުރިމަތީގައި، ބަނޑުގައި އޮންނަ ދަރިފުޅުގެ ޙަޔާތަކީ އިޙްތިރާމް ކުރެވޭ ޙަޔާތެކެވެ. އެއީ ރައްކާތެރިވުން ވާޖިބު، ދިރުން ހުރި އެއްޗެކެވެ. އެގޮތުން ރަމަޟާން މަހު މާބަނޑުމީހާ، ރޯދަ ދޫކުރުން ވެސް ދީނުގައި ހުއްދަކުރައްވާފައިވެއެވެ. އަދި ކިއެއްތަ، ރޯދައިގެ ސަބަބުން ދަރިފުޅަށް ގެއްލުމެއް ލިބޭނެކަމަށް ފެންނަނަމަ، ރޯދަ ދޫކުރުން ވާޖިބުވެގެންވެސް ވެއެވެ.\n- ބަނޑުގައި އޮންނަ ކުޑަކުއްޖާއަށް ގެއްލުމެއް ލިިބޭނެފަދަ ކޮންމެ ކަމަކުން ދުރުވުމަށް، ދީން ވަނީ ވަރަށް ބޮޑަށް ބާރު އަޅާފައެވެ. އެ ގޮތުން އިސްލާމީ ޝަރީޢަތް ވަނީ، ކުއްޖާއަށް ގެއްލުމެއް ލިބެނީ އޭނާ އުފެދުމުގެ ސަބަބެއް ކަމުގައި މެދުވެރިވި މަންމައާއި ބައްޕަގެ ފަރާތުން ކަމުގައި ވިޔަސް، އެއީ ހުއްދަ ނޫން ކަމެއް ކަމުގައި ކަޑައަޅާފައެވެ.\n- ކުއްޖާއަށް ބަލިވެއިނީ ނަހަލާލަށް ކަމުގައި ވިޔަސް، އެ ކުއްޖާ ދުނިޔެއަށް ނޭވާ ލެވުނަ ނުދީ މަރާލުމަކީ ދީނުގައި އެއްގޮތަކަށްވެސް ހުއްދަ ކަމެއް ނޫނެވެ. މީހަކު ކުރާ ކުށެއްގެ ސަޒާ އެހެން މީހަކު އުފުލުން އެއީ އިސްލާމްދީން ޤަބޫލުކުރާ ކަމެއް ނޫނެވެ. ވީމާ އަންހެން މީހާ ޒިނޭ ކޮށްގެން ލިބޭ ކުއްޖާގެ ކުށެއް ނެތި، މަރާލުމަކީ ކޮޅެއް ނެތްހާ ބޮޑު ފާފައެކެވެ.\n- ދަރިން ވެއްޓުމަކީ ހުއްދަ ކަމެއްނަމަ ކައިވެނިން ބޭރުގައި، ނަހަލާލަށް ބަނޑުބޮޑުވާ މީހުންގެ ދަރިން ވެއްޓުން އިސްލާމް ދީން އެންމެ ފުރަތަމަވެސް ހުއްދަ ކުރީހެވެ. އެހެނީ ޒިނޭކުރުން އެއީ ނުބައި ކަމަކަށް ވުމުގެ އެންމެ މުހިންމު ސަބަބަކީ ނަސްލު އޮޅި، ކުދިން މައިންބަފައިންގެ ލޯބިން މަހުރޫމުވެ، އިޖްތިމާޢީ އޮޅުންބޮޅުމެއްގެ ތެރެއަށް މީހުން ގެނބި ގެއްލިހިގައިދާނެތީއެވެ. ވީމާ ޒިނޭ ކުރުމުން ލިބޭ ދަރިން ނައްތައި ލުމުން މިކަމުން ސަލާމަތް ވެވިދާނެއެވެ. އެކަމަކު ކަން އޮތީ މިހެނެއް ނޫނެވެ.\n- އިސްލާމީ ޝަރީޢަތުގެ މައިގަޑު ފަސް މަޤްސަދު ތެރޭގައި ނަސްލު ރައްކާތެރި ކުރުން ހިމެނޭއިރު، ފުރާނަ ރައްކާތެރި ކުރުންވެސް ހިމެނެއެވެ. ވީމާ ނަހަލާލު ކުއްޖެއް ލިބުމުން، އެ ކުއްޖާ ހައްޔަރުން ނެއްޓުވުމަކީ ހުއްދަކަމެއް ނޫނެވެ. އެއީ ފާފައިގެ މައްޗަށް ކުރެވޭ އެއަށްވުރެ ބޮޑު ފާފައެކެވެ. ޒިނޭ ކުރުމަކީ ބޮޑު ފާފައެކެވެ. އިންސާނަކު މެރުމަކީ އެއަށް ވުރެ ބޮޑު ފާފައެކެވެ.\nއަޅުގަނޑުމެންގެ ޝަރީޢަތަށް ބަލައިފިނަމަ، ޤިޞާޞް ހިފެވޭ މާބަނޑު މީހުންނާއި ޙައްދު ޤާއިމްކުރެވޭ މާބަނޑު މީހުން އަދި ރަޖަމް ކުރެވޭ މާބަނޑު މީހުންގެ މައްޗަށް މިކަންތައް ތަންފީޒު ނުކޮށް، ދަރިފުޅު ވިހަންދެން ލަސްކޮށްލުމަށް އަންގަވާފައި ވަނިކޮށް ފެންނާނެއެވެ.\nއެހެނީ ކުށެއް ނެތް އެ ކުއްޖާ ދުނިޔެއަށް އައުން ހުއްޓުވުން އެއީ އެއްވެސް މީހަކަށް އޮތް ޙައްޤެއް ނޫނެވެ. ޤާޟީއަށް ބާރެއް ލިިބިފައިވަނީ އެ އަންހެން މީހާގެ މައްޗަށެވެ. ފަހަރެއްގައިވެސް ބަނޑުގައި އޮތް ކުށެއް ނެތް ކުއްޖާގެ މައްޗަކަށް ނޫނެވެ.\nއިތުބާރުހިފޭ ޑޮކްޓަރުންތަކެއް، ކުއްޖާގެ ކިބައިގައި ބޮޑެތި އައިބުތަކެއް އެބަހުރިކަން ޔަޤީންކޮށްދީފިނަމަ، ސަތޭކަވިހި ދުވަސްކުރިން ވެއްޓުން ހުއްދައެވެ.\nއަދި ކިތަންމެ ބޮޑު އައިބެއްހުއްޓަސް، ސަތޭކަވިހި ދުވަސްވުމަށް ފަހު، ކުއްޖާ ވެއްޓުން ހުއްދައެއް ނޫނެވެ. ސަތޭކަވިހި ދުވަސް ވުމަށް ފަހު ކުއްޖަކު ވެއްޓޭނެ އޮތީ އެންމެ ގޮތެކެވެ. އެއީ ކުއްޖާ އޮތުމުން މައިމީހާގެ ފުރާނައަށް ނުރައްކަލެއް ވާކަން ޔަޤީންވުމެވެ.